 INFERNUL CANTUL I PROLOG LA DIVINA COMEDIE Dante, rătăcind într-o pădure întunecoasă, ajunge la poalele unui deal. Cele trei fiare. Apariţia marelui poet latin Virgiliu. Convorbirea dintre cei doi poeţi. începutul călătoriei. Spre-amiaza vieţii1 noastre muritoare ajuns, într-o pădure- ntunecoasă2 mă rătăcii3 pierzând dreapta cărare4. Nu-i chip să spun, căci prea cumplit m-aj şi mă-nfioară gândul ei, ce cruntă mă-mprejmuia, ce-adâncă şi stufoasă. Nici moartea în durerea ei n-o-nfruntă; dar până-a spune ce mi- a fost spre bine, de celelalte, amintire, cântă. Intrai în codru fără-a şti de mine, căci somnu5-în vine mi-l simţeam cum cură, când m-abătui din calea de lumine. Ci-odată-ajuns întreg pe-o curmătură6 de deal, unde sfârşea cumplita vale ce-nspăimântase biata mea făptură, privii în sus şi coasta pân' la poale i-o-ntrezării-mbrăcată-n blânda rază7 a celui ce ne-arată dreapta cale. Pieri atunci fiorul mut de groază ce-n piept mi se-ncuibase cu- nserarea şi noaptea-ntreagă8 mă ţinuse-n pază. Şi ca şi cel9 ce,-ajuns la mal, suflarea şi-o trage greu şi simte-n piept balsam când vede-n urmă cum se zbate marea, aşa şi eu, ce încă-n gând fugeam, privii-ndărăt pădurea de strigoi din care-n veci ieşit-a viu vreun neam. Şi stând o vreme,-am apucat apoi să urc pe coasta neumblată,- arare, proptit în mers pe talpa dinapoi10. Şi iată dintr-o dată pe cărare văzui săltând o panteră1' uşoară, cu păr bălţat pe trup şi mădulare. Nu se clintea, ci-n faţa mea sprinţară sălta pe loc şi mă privea semeaţă, că m-aş fi-ntors dac-ar fi fost spre seară. Ci-albea pe cer12 o altă dimineaţă şi soarele urca cu-aceleaşi stele ce-l însoţeau când cel ce-mparte viaţă îl zămisli pre dânsul şi pre ele; ai zilei zori13 şi dulcea primăvară aripi dădură-ncredinţării mele că voi scăpa de-mpestriţata fiară; dar nu-ntr-atât ca spaima să- mi dezică un leu14 ivit, cu ascuţită gheară. Părea că sare şi-ntr-adins ridică fiămându-i bot încercuit cu- oţele, că şi văzduhul tremura de frică. Şi o lupoaică15 numai os şi piele, muncită-n trup de mii de pofte slute, ce multe neamuri a-ndemnat la rele, sări şi ea uşoară-n pas şi iute, încât pierdui nădejdea mea cea bună de-a-ajunge-n vârf pe culmile pierdute16. Şi ca şi cel ce bucuros adună, şi-apoi, de-şi pierde-avutul, mult suspină şi-amarul strâns în lacrimi şi-l răzbună, la fel pe mine sluta-n trup jivină mă-ndurera, căci mă-mpingea nevrut pe unde-n veci n-a răzbătut lumină17. Şi-n timp ce stăm şi mă credeam pierdut, îmi apăru un chip de om 'nainte, părând că-i mut18 de lung ce-a fost tăcut. Când îl văzui, strigai ca scos din minte: „Oricine-ai fi, făptură-adevărată ori umbră,-am zis, ajută-mă, părinte!" „Nu-s om, răspunse, dar am fost odată; părinţi19 lombarzi m-au zămislit din lut şi-s mantovan20 de mamă şi de tată. Deşi târziu, sub Iuliu21 m-am născut şi-o viaţă-n Roma sub August am stat, dar numai zei ce mint22 am cunoscut. Poet am fost23 şi-n lume l-am cântat pe cel purces24 din Troia-n drum pe mare, când mândrul Ilion s-a fost surpat. Ci tu pe-aici de ce te-mbii-n pierzare? De ce nu urci pe piscu-n zări durat, ce-i pururi vechi izvor de desfătare?" „Virgil eşti oare?25 Şipot nesecat, Din care-n val cuvântul tău se-mparte?" cu sfiiciune mă rostii-ncurcat. „Poet divin, lumină fără moarte, m-ajute-n grai iubirea-n veci fierbinte cu care pururi ţi-am citit din carte. Tu mi-eşti maestru şi tot tu părinte, şi de-s vestit, tu m-ai deprins, cu-a tale, să-ncheg în vers măiestrele cuvinte. Priveşte fiara26 ce m-a-ntors din cale, slăvite domn, şi-alung-o de la mine, căci mă-nfior din creştet până-n poale." „Pe alte căi să mergi ţi se cuvine, grăi văzând că mă îneacă plânsul, de vrei să scapi de-a codrului desime. Căci astă fiară, adăugă tot dânsul, când vede-un ins, cum stă mereu la pândă, de-i taie calea,-nfige colţii într-însul. E rea din fire şi mereu crescândă o mistuie o foame grea, străbună, şi-abia mănâncă, e din nou flămândă27. Cu multe fiare28-n lume se-mpreună şi multe-or fi, până va fi să vie copoiu29-ales ce-n chin va s-o răpună. El nu din glii va strânge avuţie, ci va răzbi cu dragostea şi mila, iar ţara sa-ntre Feltre-are să fie. Doar el va izbăvi de rău umila Italie30, pentru care, cum se spune, murit-au Turnus, Niso şi Cammilla. Doar el pe goană fiara rea va pune, zvârlind-o-n iad pe văi pustii şi seci, de unde pizma-a-azmuţit-o-n lume. 10 Pe urma mea, spre-a ta scăpare deci, alungă-ţi paşii şi la drum porneşte, iar eu te-oi duce către loc de veci31. Acolo jos vei auzi cum creşte suspinul gloatei ce-n tumult pestriţ a doua moarte32 hohotind cerşeşte. Şi-ai să mai vezi pe cei ce-s mulţumiţi33 să ardă-n foc, căci şi de-au fost mişei, nădejde trag s-ajungă fericiţi. Iar de vei vrea să urci şi tu la ei, mai demnă fiinţă34 paşii tăi vor duce şi-am să te las plecând în grija ei; căci Domnul nostru ce-a murit pe cruce, fiind eu potrivnic la preasfânta-i lege, nu vrea prin mine drumul tău s-apuce. El pretutindeni pe pământ e rege, dar sfântul scaun în ceruri sus şi-l are; ferice-s cei ce-n preajmă şi-i alege!" I-am spus atunci: „Pe Dumnezeul care n-a fost al tău, dar îl râvneşti delung, m-ajută tu să scap de la strâmtoare şi du-mă-astfel încât curând s-ajung la sfântul Petru35 şi pe unde spui că-i plin de duhuri36 care pururi plâng." Pornii atunci şi eu pe urma lui. 11 CANTUL II Invocaţia către muze. Şovăirea lui Dante, dojana şi îndemnurile lui Virgiliu. Rugămintea Beatricei. înspre poarta Infernului Era-n amurg1; ziua murea cu greu şi faptul serii dăruia cu pace a lumii trudă; singur eu, doar eu, mă pregăteam cărare lungă-a face şi-a-nfrânge mila, şi-a răzbi durerea pe care acum din minte2 le-oi desface. O, Muze3,-o geniu, ajutaţi-mi vrerea şi tu, o minte , care-ai scris şi crezi câte-ai văzut5, aici să-ţi văd puterea! „Poete,-am spus, să nu mă-ncredinţezi preaînaltei căi6, până ce-ntâi nu-ncerci puterea mea, ca-n mine să te-ncrezi. Tu povesteai cum cel urât de greci, părintele lui Silv7, cu dinadinsul ajuns-a viu în lumea cea de veci. Dar dacă cel ce-a zămislit8 cuprinsul l-a-ngăduit, s-a dovedit cuminte, de stai să judeci ce-a purces9 dintr-însul; căci el fu pus să şadă ca părinte al Romei şi-al imperiului lumesc în Empireu10 cu duhurile sfinte; iar Roma şi imperiul strămoşesc au fost alese drept lăcaş din care urmaşii lui sân Petru" păstoresc. 12 l Şi cum spuneai, în lăudata-i cale văzu minuni ce dobândiră sorţi victoriei lui12 şi mantiei papale. A fost şi sfântul Pavel13 printre morţi spre-a strânge-ndemn credinţei ce-ntăreşte şi ne deschide a mântuirii porţi. Dar eu14 la ce? Şi cine mă-nvoieşte? eu nu-s Enea şi nici Pavel; demn nici eu, nici nimeni nu mă socoteşte. Iar de mă-ncumet totuşi, mă cam tem că-i nebunească fapta mea; pierdut, pe tine, tată'5,-n ajutor te chem." Şi ca şi cel ce nu mai vrea ce-a vrut şi prins în mreji de gânduri noi, obscure, deoparte dă ce-a vrut mai la-nceput, aşa şi eu sub poala coastei sure16 tot cumpănind, îmi mistuii pornirea17 ce dintru-ntâi lăsasem să mă fure. „De nu mă-nşel18 şi de ţi-am prins gândirea, măreaţa umbră începu să zică, o teamă laşă ţi-a cuprins simţirea. Fiorul ei pe oameni nu-i ridică spre fapte mari, ci curmă îndrăzneala, ca fiarei când de umbra ei i-e frică. Dar am să-ţi spun, ca să-ţi alungi sfiala, de ce-am venit şi cum am plâns atunci când prima dată ţi-am aflat greşeala'9. Eu stăm în Limb20 printre bătrâni şi prunci, când mă chemă o doamnă21 blândă-n fapte, frumoasă-atare22, că-i cerui porunci. 13 Ochii-i sclipeau ca două stele-n noapte şi prinse-a zice cu cerescu-i glas, amestec pur de cântec şi de şoapte: «O, mantovane, suflet demn23, ce-ai mas vestit în lume, deşi plângi cu morţii, şi-a cărui faimă creşte pas cu pas, cel ce-mi fu prieten mie doar, nu sorţii, se zbate singur în pustiu, sleit şi dă-napoi învins de spaima morţii. De aceea zic, mă tem24 c-a rătăcit şi că-ndeajuns nu m-am vădit grăbită la câte-n cer de dânsu-am auzit. Te du dar tu; cu vorba-ţi măiestrită25 şi tot ce crezi că de-al său bine-i demn, ajută-l tu, să nu mai fiu mâhnită. Surit Beatrice26 eu, care te-ndemn; cobor de unde-a mă reîntoarce vreu şi m-am pornit la al iubirii semn. Când voi ajunge la stăpânul meu nu voi uita să laud a ta purtare27.» Tăcu apoi şi-am prins a zice eu: «Domniţă a virtuţii28, tu, prin care se-nalţă omul mai presus şi-i smult din cerul lunii ce se-nvârte arare29, mi-e atât de drag porunca30 ta s-ascult, că şi cu alta de pe- acuma mă-nvoi: vorbeşte doar; nu-i lipsă de mai mult. Ci cum nu pregeţi să cobori la noi din locul sfânt ' din care spui că vii şi-unde tânjeşti să te întorci 'napoi?» 14 «De vrei să ştii cu de-amănunt, grăi, am să-ţi răspund de ce m-am rupt din soare şi fără frică mă pogor aci. Te teme doar de-acele lucruri care îl pierd pe om şi-şi fac din rău un ţel; de alte nu, căci nu-s vătămătoare. Pe mine Domnul m-a făcut astfel c-al vostru iad32 să nu mă poată-nfrânge şi nici văpaia ce ţâşneşte-n el. Prea bună-n cer o doamnă33-amarnic plânge de pasul greu spre care drum îţi cei; doar ruga ei judeţul aspru-l34 frânge. Ea pe Lucia35 o chemă, şi ei îi spuse blând: Cel ce se-nchină ţie te cheamă-n gând. în paza ta să-l iei. Vrăjmaşă-a suferinţei pururi vie, veni Lucia pogorând pe dată pe unde stăm cu ninsa-n păr Rahie36. Şi: Beatrice, laudă-n cer, curată, de ce n-ajuţi, grăi, pe cel ce-n lume de dragul tău s-a dezlipit de gloată37? N-auzi cum plânge38 şi te cheamă-anume, luptând cu moartea39 într-adins ivită pe-un râu40 mai aprig decât marea-n spume? N-a fost atunci făptură mai grăbită folos să-şi cate, de ce-i rău să fugă, ca mine când, din lumea mea-nsorită m-am pogorât, la-a ei preasfântă rugă, încrezătoare în vorba ta, ce jos ţi-adună fală41 şi pe mulţi subjugă.» 15 42 Şi-astfel zicând , obrazul ei frumos, scăldat în lacrimi, şi-l feri de mine şi plânsul ei mă-mpinse mai vârtos. Urmându-i vrerea, am venit la tine şi te-am scăpat de- nverşunata fiară, ce nu-ţi da pas să urci pe culmi senine. Ce ai acum? De ce te-mpiedici iară? Ce griji aduni în pieptul tău mocnite şi nu cutezi, şi teama te-mpresoară, când ştii că-n cer trei doamne fericite te ocrotesc la curţi de slăvi43 şi soare şi vorba mea doar bine îţi promite?" Ca florile44 ce-atinse de răcoare tânjesc, ci-n zori, sub ploaia de Iumine, se-nalţă drept pe lujere uşoare, la fel curajul se trezi în mine, şi-atare râvnă mă-ntări şi-ardoare, că vorbele-mi ţâşniră tari şi pline: „O, negrăit de bună-i doamna care45 m-ajută-n cer şi tu, ce te supui poruncii ei, fără s-aştepţi rugare. Tu mi-ai sădit în suflet dor să sui şi-atare vorbe-ai revărsat şuvoi, că m-ai întors la vrerea mea dintâi46. Un singur dor ne mână pe-amândoi, tu călăuz47, stăpâne şi maestre. Porneşte!"-am zis şi-n urma lui apoi mă-ncredinţai cărărilor silvestre48 16 CANTUL III Poarta Infernului. Pedeapsa celor şovăielnici. Luntraşul Infernului, Caron. Trecerea fluviului infernal Aheronul. „Prin mine1 treci spre locul de durere, prin mine treci spre veşnica jelire, prin mine treci spre gloata care piere. Mi-a fost dreptatea-ndemn spre făurire: puterea2 sfântă m-a zidit, instanţă în cer, suprema minte şi iubire. Etern trăiesc3 şi câte sunt substanţă 'naintea mea etern au fost create. Voi, ce intraţi4, lăsaţi orice speranţă." Aceste versuri le-am văzut săpate în dâre-ntunecate5 sus, pe-o poartă, şi „Doamne,-am zis, ce vorbe-nfricoşate". Ci el, ce-a toate fu-nvăţat de soartă, „Alungă, zise, îndoieli amare şi orice spaimă să tânjască moartă. Noi am ajuns lăcaşul trist în care vedea-vei umbre ce-n canon se-adună, căci şi-au pierdut lumina minţii6-aoare." Zâmbind apoi mă prinse blând de mână7 şi, dăruindu-mi noi puteri să mâi, mă duse-n lumea tainelor stăpână. Acolo8 lacrimi şi oftat văzui cutremurând văzduhul stins de stele, încât şi eu am lăcrămat dintâi. 17 De-a valma graiuri, bocet surd, scrâşnele, sudălmi şi vaier împletindu-şi cântul, plesnite palme, tânguiri de jele fierbeau în zvon de clocotea pământul şi se roteau prin pâcla grea şi groasă, precum nisipul când îl umflă vântul. Cu fruntea-ncinsă de orori şi roasă: „Maestre,-am zis, cu cine-s cei ce-ncoace durerii pradă într-atât se lasă?" „Se zbate astfel şi-n neputinţă zace mulţimea9 celor, zise el, ce- n viaţă nici rău, nici bine n-au cătat a face. Cu ei deolaltă să tânjească-nvaţă spurcaţii îngeri10 ce-n credinţă-obştească nu s-au unit, nici n-au trădat pe faţă. I-alungă cerul" ca să nu-şi ştirbească sclipirea lui, dar nici în iad nu-i ţine, ca nu cumva cei răi să se mândrească." „Maestre,-am zis, ce chin şi ce suspine le scurmă pieptul de tânjesc a moarte?" „Am să-ţi răspund, grăi Virgil spre mine. Nădejdea morţii12 nu-i alină-n parte şi traiul mort pe care-l duc i- apasă, încât pizmaşi sunt de-orice altă soarte. De ei pe lume nimănui nu-i pasă: nici milă n-au şi nici dreptate scut; de-ajuns13 ne-au fost: te uită doar şi-i lasă." Şi eu privind o flamurăl4-am văzut ce-atât de iute se rotea purtată, de parc-odihna-n veci n-a cunoscut. 18 Şi-atât amar de lume-nfrigurată venea pe urma ei, cât n-am crezut că poate moartea secera vreodată. Pe mulţi din ei, privind, i-am cunoscut şi mai la urmă şi pe cel15 ce-n căi greşite-umblând, de Sfântul Scaun s-a rupt. Şi-am priceput16 atunci c-am dat de răi, de răii a căror ceată s-a certat şi cu Hristos, şi cu vrăjmaşii săi. Ei, care-n veci n-au fost cu-adevărat, se ţâră goi şi hărţuiţi din dos de muşte mari şi viespi cu trup vărgat. Şi pe obraji li se scurgea vâscos, cu lacrimi dres, un sânge gros, fierbinte, ce mişunau pe jos. sorbit de vermi17 L Văzui apoi privind tot înainte mulţime deasă lângă-un râu18, pe-o clină şi-am spus atunci: „îndură-te, părinte, şi spune-mi cine sunt cei ce suspină şi ard de zor să treacă grabnic valea, precum zăresc prin geana de lumină19". „Vei şti-n curând, răspunse el, când calea o vom răzbi şi afla- vom şezământ la Aheron, cel înfrăţit cu jalea." Atunci, tăcut, cu ochii la pământ, spre-a nu-l mâhni cu vorba mea20 curioasă, pornii spre râu, fară-a grăi cuvânt. Şi iată-n zări, pe-o luntre pântecoasă, venea spre noi un moş21 cărunt la pleată, strigând: „Vai ţie22, tagmă păcătoasă! 19 Tu n-ai s-ajungi la ceruri niciodată; pe cel'lalt ţărm am să te duc, să ştii, în pururi noapte,-n foc23 şi ger deodată. Iar tu24, ce viu te-ai adunat aci cu morţii, lasă-i cu-a lor strâmbă soarte." Iar când văzu că-s neclintit, grăi: 25 „Pe alte căi vei trece peste moarte, pe alt liman de ape vei umbla şi lină luntre26 fi-va să te poarte." Şi-atunci Virgiliu: „Caron, nu striga, căci cele vreri ce fură în ceruri scoase sunt legi aici27. Mai multe nu-ntreba." Tăcu arunci din fălcile-i bărboase luntraşul sur al mlaştinii fierbinţi cu ochii-ncinşi2 de flăcări sclipicioase. Când l-auziră29, ca ieşiţi din minţi, trudiţi şi goi, toţi cei sortiţi nefiinţii, schimbară feţe clănţănind din dinţi. Pe Dumnezeu deolaltă cu părinţii îl blestemau, şi neam, şi veac, şi ţară, şi ceasul rău, şi locul suferinţii. Plângând apoi amarnic, se-adunară pe malul silnic care-adună gloata acelor morţi întru blestem şi-ocară. Iar Caron, cel cu jar în ochi, stă gata, le face semn şi-i strânge în pâlc, flămând, plesnindu-i pe cei leneşi cu lopata. Precum când30 toamna, prin copaci suflând, despoaie crengi, şi frunza ruginită la poala lor se-adună rând pe rând, 20 aşijderi şi sămânţa urgisită31 a lui Adam în luntrea grea se-adună, la câte-un semn, ca pasărea momită. Pornesc apoi plutind pe unda brună32 şi nici n-ajung pe celălalt ponor, că malu-i plin şi alte voci răsună. „Cei învrăjbiţi cu Dumnezeu, când mor, grăi Virgil, s-adună aci-n nefiinţă, de orişiunde ar fi neamul lor. Ei se grăbesc pe cât le stă-n putinţă să treacă râul, căci Cel drept i-alungă şi teama33 lor o schimbă în dorinţă. N-a fost pe-aicea suflet drept s-ajungă; bătrânul Caron34, află dar şi-nvaţă, dreptate avu de tine să se plângă." Abia sfârşi, că valea prinsă-n ceaţă se scutură cu-atâta zdrob şi avânt, că simt şi-acum35 sudorile pe faţă. Stârni apoi ţărâna plânsă vânt36 şi fulgeră văpaie37 ca de sânge, încât pierdui simţirea mea şi frânt căzui, cum cel pe care somnu-l frânge. 21 CANTUL IV Primul cerc: Limbul. Poeţii antici şi Dante. Castelul înţelepţilor. Din somnu-adânc mă smulse1 fără milă un tunet2 greu ce-mi bubuia în ţeastă, şi ca şi cel trezit din somn în silă, sării-n picioare şi-mprejur, pe creastă, rotii privirea ca să ştiu ce hat şi loc anume pe sub noi adastă. Eram pe-un mal, pe malul blestemat al văii-adânci ce-adună, pântecoasă, ecouri lungi de vaier necurmat. Atât era de neagră şi ceţoasă, încât zadarnic scormoneam afund, căci nu zăream nimic prin pâcla groasă „Să coborâm, grăi Virgil, spre fund", şi alb ca ceara3 adăugă: „învaţă să-mi calci pe urme4 şi să-mi fii secund". Ci eu, citindu-i grija-nscrisă-n faţă: „Au cum să vin, când însuţi tu te temi, tu ce la greu mi-ai fost mereu povaţă?" „Durerea lor, a umbrelor ce gem, pe chip, grăi, nu teamă-mi zugrăveşte, ci milă doar5, pe care spaimă-o chemi. Să mergem6 dar; drum lung ne îmboldeşte." Şi ne pornirăm pe cărări cumplite spre primul brâu7 ce-abisul îngrădeşte. 22 Aici, cum pricepui din auzite, vuia văzduhul nu de plâns hain, ci doar de tânguiri neostoite, iscate din durerea fără chin8, ce osândeşte prunci, bărbaţi, femei, de care pururi locu-acela-i plin. Grăi Virgil: „De ce nu-ntrebi de ei?9 Mi-e drag să ştii de ce plătesc tribut şi-am să ţi-o spun, căci sunt ortaci de-ai mei. Ei n-au păcat; dar binele făcut e gol, căci n-au botezul priincios ce-i poarta legii-n care-ai fost născut. Trăind deci înaintea lui Hristos, nu l-au slăvit pe cel ce sus dezmiardă; şi eu mă număr10 printre cei de jos. Atât a fost de-ajuns ca să ne piardă şi-osânda vrea ca dorul de iertare fără nădejde pururi să ne ardă." Când l-auzii, cuprins fui de-ntristare", căci mulţi aleşi pe-al Limbului cuprins văzui şezând ca piatra-ntre hotare12. „Maestre drag, să-mi spui cu dinadins, grăit-am eu, râvnind să prind putere13 întru credinţa ce greşeala-a-nvins, prin forţa lui sau prin a altui vrere ieşit-a duh din Limb descătuşat?" Iar el, ghicind ce-ascunsa-mi vorbă cere: „Pe-aici, răspunse, eram nou intrat14, când coborî un sol15 pe unde stăm, cu semnul biruinţii-ncununat. 23 El luă cu sine umbra lui Adam16, pe Moise-l luă, cu legea lui cinstită, îl luă pe Abel, Noe şi-Abraham, pe David17 cel cu lira iscusită, pe Israel cu cei de-un neam şi-un nume, şi cu Rahira18 îndelung râvnită şi pe-alţii mulţi; dar vreau să ştii anume că n-au fost duhuri până-atunci sortite s-ajungă-n cer, venind din acea lume." Deşi vorbea, noi nu stăm pe tânjite, ci străbăteam pădurea deasă19 foarte, pădurea zic, de umbre îndesite. N-am mers prea mult şi nici eram departe de Aheron, când foc văzui20 în zare, ce lumina din noapte-o bună parte. Şi fără-a fi aproape, prin lucoare zării un pâlc de înţelepţi, regeşte şezând la sfat cu toţii pe-o cărare. „O, tu, cu care ştiinţa se mândreşte21, au cine-s cei a căror glorie, spune, de starea celorlalţi îi osebeşte?" Şi dânsul către mine: „-A1 lor renume ce şi-azi răsună pe pământ, la voi, le dobândeşte har22 şi-n astă lume". Şi-ntre-acestea-un glas23 rosti spre noi: „Slăviţi poetul veşnic24; duhul lui plecat de-aici se-ntoarce înapoi". Şi când tăcu, patru-nţelepţi văzui, şi nu părea că pe-al lor chip domneşte nici bucuria, nici tristeţea25. Vrui 24 să-ntreb de ei, dar domnul meu: „Priveşte spre cel ce poartă spadă26 de oştean şi ca un rege-n fruntea lor păşeşte. El e Homer, poetul suveran, Horatiu27 cel'lalt, cântăreţ vestit, Ovid 8 al treilea şi-ultimul Lucan29. Şi chiar dacă cu lauda30 ce-au grăit mă proslăvesc, cu cinstea, mare-ori mică, cu ei o-mpart; deci bine s-au rostit." Atare dar, văzut-am şcoala-antică31 a bardului32 cu vers scânteietor, ce peste ei ca şoimul se ridică. Şi-apoi, după ce-n cerc, mânaţi de dor, vorbiră-un timp, spre mine-n semn clipiră şi domnul meu zâmbi la semnul lor. Sporită cinste-apoi îmi dovediră primindu-mă33 al şaselea-ntre ei ce lumii-nţelepciune făuriră. Am mers aşa spre zarea de scântei şi mândre vorbe-n drum am înşirat, ce nu se cad 4 rostite din condei. Şi-ajunşi apoi din jos de un palat35 de şapte ziduri strâns cuprins în braţă, şi primprejur de-o apă ferecat, trecurăm apa cum păşeşti pe gheaţă; prin şapte porţi, în poala- unei dumbrave ajuns-am loc de umbră şi verdeaţă36. Pe valea-aceea duhuri blânde, grave, cu leneşi ochi37 şi demnă- nfaţişare vorbeau arar şi-ncet cu voci suave. 25 Şi spre-a cuprinde-ntreaga ceată-n zare, ne-am tras pe-o creastă, sus, despădurită ce străjuia umbritele răzoare. Acolo, în poiana zmălţuită, mi se vădiră preamăriţii-acei de care şi-azi mi-e inima-nsorită38. „39 . Pe-Electra ' o văzui cu toţi ai ei şi printre dânşii Hector şi Enea, .40 pe Cezar , ochi de vultur, lângă ei. Mai la o parte pe Pantasilea41, Cammilla42-apoi, pe regele latin43, cu-a lui copilă44, soaţă lui Enea, pe Brutus45 ce-alungat-a pe Tarquin, Lucrezia, Iulia, Marzia46 şi, deoparte, stând singur într-un colţ, pe Saladin47. Cătând apoi mereu tot mai departe, văzui pe-al cărturarilor părinte48 şezând c-un pâlc de înţelepţi deoparte. Toţi îl cinstesc şi iau la el aminte, dar Platon şi Socrate49 cel vestit în preajmă-i stau şi-s dintre toţi 'nainte. Văzui pe cel cu-atomii50 înfrăţit, pe Diogen, Anaxagoras, Tale,51 pe Empedocle, Zenon, Heraclit ;52 pe cel ce-a stors licoare din petale, Dioscorid, pe Tuliu şi Orfeu53, pe Lin şi pe Seneca54 mai devale; pe Hipocrat, Galien şi Ptolemeu55, Pe Avicenna, Euclid56, şi- aparte pe-Averroes57 ce-a scris de corifeu. 26 58 Nu pot să spun de fiecare-n parte, căci fapta-i iute, scrisu-n schimb greoi şi-amarnic mă-mboldeşte lunga carte. Din şase câţi eram ne-am rupt noi doi şi, părăsind poiana cea senină, la loc de vaier am ajuns apoi, pe unde-n veci n-a strălucit lumină59. 27 CANTUL V Cercul al doilea. Judecătorul Infernului: Minos. Păcătoşii din dragoste. Francesca da Rimini şi Paolo Malatesta. Povestea lor de dragoste şi de moarte. Din primul brâu1 am coborât astfel în cel de-al doilea, ce mai strâmt roteşte, dar chin mai mare2 adăposteşte-n el. Acolo-n prag stă Minos3 şi rânjeşte, greşeala cată, iar apoi, turbat, . precum 'şi-nvârte coada4 lui, meneşte. Ajuns în faţă-i, duhul blestemat5 de-a fir-a-păr greşeala-n văz şi- aruncă, iar el6, ce-i priceput întru păcat, i-alege loc în iad şi-i dă poruncă de câte ori cu coada-ncinge laţ, atâtea brâuri să scoboare-n stâncă; în faţă-i veşnic mulţi sunt adunaţi şi rând pe rând ajung la sorocire, grăiesc, aud7 şi-n fund sunt aruncaţi. „O, tu, ce calci lăcaşul de mâhnire, strigă spre mine gros, când mă zări, curmându-şi8 silnic crunta lui menire, au cui te-ncrezi9? Fereşte-ţi paşii aci! Să nu te-nşele pragul larg10. Păzea!" şi-atunci maestrul: „Minos, nu răcni! Nu pune-oprelişti tu în calea sa; aceasta-i vrerea-n ceruri" sus; s-o-ndure se cade omul. Alta nu-ntreba." 28 Simţeam acum vuind ca o pădure scrâşniri şi geamăt strânse dimpreună, ce se roteau prin tainiţele sure, pe unde-n veci nici soare nu-i, nici lună şi-ntreg văzduhu- ntărâtat tresare şi muge surd ca marea pe furtună. Drăcescul iureş12 care-n veci nu moare pe morţi îi poartă-n voia lui, orbeşte, şi crunt îi zbate-n apriga vâltoare. Iar când vântoasa-i smulge şi-o porneşte, ţâşnesc strigări şi vaier lung pe vale şi blesteme spre cel ce zămisleşte. Văzui atunci că pe-astă cruntă cale sunt osândiţi cei ce-au robit în gând puterea minţii poftelor carnale. Şi cum pe-aripi13 se lasă rând pe rând fugind de toamnă păsări călătoare, la fel şi ei se lasă duşi de vânt, în sus, în jos14, de-a valma, fără stare, şi-n veci sunt puşi să se- nfăşoare-n caier, şi-n veci sortiţi să geamă şi să zboare. Şi cum cocorii-şi cântă jalea15-n vaier şi stolul lor o dâră lungă-nscrie, la fel văzui venind plângând prin aer un şir prelung purtat de vijelie şi-am întrebat: „Maestre, cine-s oare cei osândiţi de noaptea plumburie?" „Cea pusă-n fruntea celorlalţi să zboare pe lume-a fost împărăteasă-odată, răspunse el, şi-a stăpânit popoare; 29 dar într-atât de pofte subjugată, încât desfrâu-îl consfinţi pe lume ca nu cumva să fie defăimată. Semiramida-i ea16 şi-n cărţi se spune17 că-i fu lui Nin femeie şi c- a stat pe unde azi sultanul18 ţări supune. Din dragostea cealaltă19 şi-a curmat al vieţii fir şi şi-a-nşelat bărbatul; cu ele stă şi Cleopatra20-n sfat, şi stă Elena21, ce-a iscat turbatul război purtat atâta vreme22-n van, şi-n luptă mort, Ahile23, neînfricatul. Priveşte către Paris şi Tristan24." Şi rând pe rând îmi arătă jelirea acelor frânţi de-al dragostei elan. Ci, ascultând cum deapănă-amintirea de cavaleri şi doamne de- altădată, mă-nvinse mila mai să-mi pierd simţirea şi-am zis: „Poete,-aş agrăi din ceată pe-aceia doi25 ce strânşi la zbor se-mbie şi ca şi fulgul26 de uşori se-arată." „Aproape, spuse, când vor fi să fie, pe dragostea27 ce le-a săpat mormântul îi roagă să se-apropie şi-au să vie." Abia-i împinse-n preajma noastră vântul şi-am zis : "Grăiţi, de nu vă-mpinge zorul, o, inimi frânte, şi vi-e dat cuvântul29." Precum hulubii30, când îi mână dorul de cuibul dulce,-ntind aripi uşoare şi-aceeaşi vrere le grăbeşte zborul, 30 3 aşa şi ei spre noi, din ceata '-n care Didona stă, prin iureşu- nvrăjbit, atât foc pusesem în strigare. „O suflet bun şi nobil ce-ai trudit s-ajungi aici, noi, ce pământu- odată cu-al nostru sânge-n lume-am înroşit, de nu ne-ar fi vrăjmaş32 cerescul tată, noi l-am ruga să-ţi deie moarte-uşoară, căci milă ai de soarta ce ni-e dată. De vrei s-asculţi povestea noastră-amară ori să ne-ntrebi, te-om asculta şi-om spune, până ce vântul33 nu se-ndeamnă iară. Cetatea34-n care m-am născut pe lume pe ţărm35 adastă unde Padul moare cu-ai săi36, şi apa şi-o revarsă-n spume. Iubirea care-n cei aleşi tresare îl prinse-n mreji cu-a mea făptură, moartă în chip ce şi-azi, când mi-amintesc, mă doare. Iubirea care37 pe iubiţi nu-i iartă de chipu-i drag pe veci m-a- nlănţuit, încât, cum vezi, nu-i chin să ne despartă. Iubirea38-aceeaşi moarte ne-a sortit: străfund de iad39 pe ucigaş l-aşteaptă." Astfel grăi. Şi cum şedeam mâhnit de-a lor osândă tălmăcită-n faptă, lăsai obrazu-n jos, către pământ40, pân' ce Virgil: "Ce ai?" rosti în şoaptă. Târziu4', când glasu-mi se rosti-n cuvânt: „O, câte vise şi ce dor de viaţă i-a-mpins, grăii, pe aceştia spre mormânt!" 31 Şi-ntors spre ei: „Francesca42-am spus, pe faţă îmi aştern lacrimi dorul tău şi chinul; ci spune-mi tu, pe când eraţi în viaţă şi încă dulce vă era suspinul, cum de v-aţi prins în mreaja de ispite43 şi dragostei i-aţi cunoscut veninul?" „Nu-i chin mai mare-n vremi nenorocite decât - răspunse-n lacrimi şi păli -să-ţi aminteşti de clipe fericite44. Şi-o ştie domnul tău45. Dar de mă-mbii să-ţi spun dorinţa cum ne-a-nvins treptat, suspin şi grai rostind voi împleti. Citeam odată cum l-a subjugat pe cavalerul Lancelot46 iubirea; singuri eram şi fără de păcat. •Adesea-n taină ne-am surprins privirea şi-acelaşi gând obrajii ne-a pălit; ci-un singur vers ne-a biruit simţirea. Când am citit cum zâmbetul râvnit i-l sărută pe gură Lancelot, acesta ce mi-e veci nedespărţit mă sărută şi-un freamăt47 era tot; de-atunci nicicând n-am mai citit 'nainte căci pentru noi fu cartea Galeot48." Şi-n timp ce unul se rostea în cuvinte, cel'lalt plângea, astfel încât, dovadă că-mi frânse mila grai şi simţăminte, căzui49 cum numai morţii pot să cadă. CANTUL VI Cercul al treilea: Lacomii. Cerber. Ciacco vorbeşte despre Florenţa şi îi prezice lui Dante exilul. într-un târziu, când mintea rătăcită de mila ce-o simţisem pentru ei1 îşi reveni din jalea pătimită, oriunde-n jur m-aş fi uitat prin schei şi m-aş-fi-ntors, vedeam pe văi afunde tot alte cazne şi-alţi căzniţi2 mişei. în brâu-al treilea mă aflam, pe unde eternă,-acerbă, rece, blestemată mereu aceeaşi, ploaia3 te pătrunde. Zăpadă, grindini, apă întinată prin hăuri negre se revarsă-n ploi şi pute4 greu ţărâna pe sub zloată. Iar Cerber5, fiara hâdă, sub puhoi, din trei gâtlejuri latră cu mânie pe cei ce zac în ploaie şi noroi. Un pântec larg6, o barbă cenuşie şi ochi aprinşi el are, ca tăciunii, şi gheare lungi cu care morţi sfâşie. Toţi urlă-n ploaie precum urlă cânii7 şi se sucesc de parc-ar fi-n frigare, ferind o rână8 la-adăpostul rânii. Când Cerber, râma9, ne zări-n ninsoare căscă trei guri şi colţi de fiară scoase, cutremurat10 din cap până-n picioare. 32 33 Atunci Virgil, cu mâini sârguincioase scurmă ţărâna1' şi, cum zvârli pită, zvârli cu ea în gurile băloase. Ca fiara12 care latră hămesită şi tace-apoi, de-i dai, ca mâncăcioşii zorindu-se să-mbuce şi să-nghită, la fel cu scârnav bot şi ochii roşii tăcu şi Cerber care latră pus, că surzi13 s-ar vrea pe-acolo păcătoşii. Pornirăm dar, călcând în mers, de sus, sub ploaia care li-e din veci stăpână, deşertăciuni14 ce trupuri par, dar nu-s. Zăceau întinşi cu toţii în ţărână şi unul doar, când ne zări-n pomost prin faţa lui, se ridică-ntr-o rână. „O, tuce-ajuns-ai pe tărâmul nost, cunoaşte-mă, grăi, de poţi15, din ceată, căci mai trăiam când zămislit ai fost." Şi i-am răspuns: „Durerea ce ţi-e dată alungă, poate, chipul tău din mine, încât nu-mi pare a-l fi văzut vreodată. Dar cine eşti de-atare chin te ţine? Că şi de-ar fi vreo caznă mai haină, nu-i alta mai scârbavnică16, văd bine." Şi mi-a răspuns: „Cetatea ta17 cea plină de pizmă-astfel că se revarsă-n lume, m-a ocrotit în viaţa cea senină. Drept Ciacco'8-ai tăi mă cunoşteau pe nume; de lacom, fără saţ m-am îmbuibat şi drept aceea zac sub ploi şi brume. 34 Dar singur nu-s: acelaşi greu păcat îl ispăşesc şi-aceeaşi caznă-i strânge pe toţi din jur." Mai mult n-a cuvântat. „O, Ciacco,-am zis, durerea ta mă frânge şi-amare lacrimi dă din ochi să-mi scoată; dar spune, dacă ştii, unde-or ajunge urmaşii noştri-n urbea dezbinată19 şi cum de s-a-ncuibat zâzania-n ţară? Mai naşte-n ea vreun om dintr-o bucată?" Răspunse-atunci: „De sfada nu-i doboară20, se vor ciocni şi-ncăieraţi orbeşte2' cei Albi pe Negrii-i vor goni22 cu-ocară. Dar şi puterea celorlalţi va creşte şi-n nici trei ani pe dânşii23-i vor călca, prin forţa cui24 azi încă şovăieşte. Mult timp25 semeţi, cu fruntea sus vor sta, ţinându-i pe învinşi în împilare, oricât s-or plânge ei şi-or blestema. Cinstiţi mai sunt vreo doi26, dar n-au cătare: trufia, pizma şi zgârcenia toată27 scântei au fost ce-au dus la-ncăierare." Sfârşi cu-acestea vorba-nlăcrămată şi-am spus atunci: „îndură- te de mine şi dăruie-mi cuvântu-ţi înc-o dată. De-Ârrigo, Mosca28, demni de neam şi sine, de Rusticucci şi Farinata-mi cântă, Tegghiai şi toţi ce-au osârdit spre bine29. Ei unde sunt? Te-ndură şi cuvântă, căci ard să ştiu de-i îndulceşte raiul sau iadu-n fund cu cazne de-i frământă." 35 „De cei mai răi ei se lipesc ca scaiul şi alte vini îi trag din greu la fund; de-ai să cobori, le vei cunoaşte traiul. Dar când vei fi pe-al lumii dulce prund, mai cântă şi de mine30 câteodată. Atâta-ţi spun şi alta nu-ţi răspund." Şi-astfel zicând mă mai privi o dată pieziş31, şi-n tina dimprejur, porcească, pe brânci căzu cu ceilalţi orbi32 din ceată. Grăi Virgil: „Nu-i scris să se trezească până ce trâmbiţi îngereşti cuvântul puterii ce-i urăşte33-au să-l vestească. Ei toţi atunci îşi vor găsi mormântul şi, reîntrupaţi în cărni şi-n mădulare, de-osânda lor va bubui pământul34." Astfel vorbind de viaţa viitoare, păşeam arar pe scârnave podele35 de umbre, tină, ploaie şi ninsoare. „Maestre,-am zis, aceste chinuri grele după judeţ36 îşi vor spori tăria? Vor fi mai blânde-ori tot atât de rele?" „Adu-ţi în gând, grăi, Filosofia37: tot ce-i plinit mai greu şi aprig se simte dureri ori chin, mai dulce bucuria. Şi chiar de-aicea38 blestematei ginte desăvârşirea nu-i e dat s-o ştie, de judecată leagă dor fierbinte." Astfel, vorbind mai mult decât pot scrie, băturăm roată39 brâul lui Satan şi-ajunşi pe unde scoborâşu-mbie, am dat de Pluto40, vajnicul duşman. 36 CANTUL VII Cercul al patrulea: Zgârciţii şi risipitorii. Pluto. Despre soartă. Pătrunderea în cel de-al cincilea cerc. Mânioşii. „Pape Satan1, pape Satan aleppe!" cu voce aspră2 Pluto cuvânta, iar blândul înţelept3 ce-a tot pricepe mă-mbărbătă zicând: „Nu te speria, căci drumu-n jos nu el ni-l va aţine, oricât de mare-ar fi puterea sa." Şi-ntors spre chipul spurcatei jivine: „Tu taci, grăi, lup blestemat4 de fire, şi mistuie-ţi tu singur fîerea-n tine. Nu ne-am pornit spre-adâncuri în neştire; aceasta-i vrerea-n cer, unde Mihai5 a răzbunat trufaşa răzvrătire." Cum cad grămadă pânzele6 când, vai, se prăbuşe catargul pe furtună, la fel căzu şi Pluto fără grai. Pornirăm, dar, spre-a patra văgăună7, tot mai afund în apriga căldare ce-ntreaga lumii mârşăvie-adună8. O, dreaptă judecată! Cine oare atare chin şi cazne- ngrămădeşte? De ce păcatu-atât de greu ne doare? Precum se frânge9 valul când izbeşte . potrivnic val pe la Caribde-n mare, la fel şi-aici norodul se-nvârteşte. 37 Din două părţi, rotind fară-ncetare poveri'0 cu pieptul, păcătoşii ţipă şi vin puhoi, cum n-am văzut mai mare". Deodată se ciocnesc şi-apoi în pripă: „De ce-adunat-aţi, se răstesc12, în viaţă?" şi ceilalţi: „Voi, de ce-aţi făcut risipă?" Astfel în cerc se perinda prin ceaţă din două părţi potrivnica oştire, zvârlindu-şi vorbe de ocară-n faţă şi-ajunsă apoi la locul de-ntâlnire se răsucea spre-a doua curbătură, Pătruns atunci de milă şi uimire, grăii: „Maestre, spune-mi tu, te-ndură, de-a stânga-aici, pe brâna ce se cască, să fie clerici ăştia cu tonsură?" ■ „Ei toţi, răspunse, 'n viaţa pământească13 nu s-au grijit să pună bani deoparte, nici n-au ştiut cu cap să cheltuiască. Chiar ei o spun, lătrând cu glasuri sparte, când se ciocnesc, de unde-apoi, trudiţi, păcat potrivnic ceata lor desparte. Iar cei ce-n creştet14 sunt de păr lipsiţi ori papi ori cardinali s-au fost aflat, ce n-au pereche-n lume de zgârciţi." „Maestre,-am zis, de bună seamă-n sfat voi da de unii din aceia care cu-atari păcate-n lume s-au spurcat." „Amar te-nşeli, răspunse cu-ntristare; smintita viaţă-n ei lasă pecete15 şi nu-i cu putinţă să-i cunoşti atare. 38 în veci se vor ciocni în două cete: cu pumnii strânşi16 aceştia, din mormânt se vor scula, iar ceilalţi, fără plete17. Din lipsă de măsură cerul sfânt schimbat-au pe-acest loc de- ncăierare ce-l vezi şi singur, fără-al meu cuvânt. Şi-aşijderi poţi vedea ce-nşelătoare sunt cele Sorţii-ncredinţate- anume, ce sfadă-aduc şi-mping la dezbinare. N-ar fi de-ajuns tot aurul din lume nici cel ce e, nici cel ce-a fost spre-a ţine o clipă-n loc din mers aceste turme." „Spune-mi, maestre,-ndură-te de mine, ce-i Soarta18 despre care mai-nainte spuneai că-n mâini a lumii bunuri ţine?" l-am întrebat. „Nătângi sunteţi la minte şi-amar vă-neacă neştiinţa-n tină! Ascultă ce-am să-ţi spun şi ia aminte. Acel ce-n sine19 tot ce-i ştiinţă-mbină făcut-a ceruri şi cârmaci deodată şi deopotrivă împărţi lumină, astfel ca-n orice parte20 să răzbată; aşijderi şi splendorilor lumeşti le rândui stăpână21 ne-nfricată, ce-mparte-averi şi bunuri pământeşti din neam în neam, din tată în fecior, în ciuda vrerii minţii omeneşti; de-aceea-n timp ce urcă un popor, tânjeşte altul, după-al sorţii dat ce-ascuns ne e, ca şarpele-n răzor. 39 23 Nu-i poate sta-mpotrivă-al vostru sfat. Ea judecă, aşază şi- mplineşte, ca îngerii pe-al lor, al ei regat. Din a schimba în veci nu se opreşte: gonită-i de nevoie şi-i firesc că-n goana ei tot pe-alţii noroceşte. Aceasta-i Soarta contra cui cârtesc cei cari s-o laude s-ar cădea; dar vamă ei nu-i plătesc şi-n veci o ponegresc. Ci ea n-aude şi nu-i ia în seamă; învârte roata-n rând cu cei ce- s primi22, ferice pururi, fără griji sau teamă. Ci-acum spre chin mai mare s-o pornim căci rând pe rând cad stelele24 ce-n deal mijeau când am purces. Să ne grăbim. Tăiarăm brâul pân' la cel'lalt mal, peste-un izvor ce clocotind înscrie un jgheab în mers, săpat cu propriu-i val. Era o apă roşie25 cenuşie şi scoborârăm calea ei cotită, cu unda sură drept tovărăşie. în fundul unei mlaştini Stix numită se varsă râul când se lasă-n jos la poala râpei26 aspru povârnită. Şi-n smârc văzui, privind nesăţios, făpturi mânjite27 de noroi, ce stau cu trupul gol şi chip aprins, ciudos. Mânate de turbare se loveau28 cu mâini, cu cap, cu piept şi cu picioare şi carnea toată flenduri şi-o rupeau. 40 „Se zbat aici, în apa stătătoare, mânioşii-n care furia-nvinse firea, grăi Virgil. Ci-n fund, pe sub vâltoare, mai sunt şi alţii ce-şi bocesc pieirea şi mână-n sus băşici29 din mâlul gros, cum însuţi vezi, oriunde-ntorci privirea. înfipţi în glod ei strigă: «Răi am fost sub blânda, dulce-a soarelui lumină şi-am huzurit la-al lenei adăpost, de-aceea-acuma pătimim în tină». Acesta-i imnul30 ce-n frânturi ieşind le gâlgâie din guşa pururi plină." Făcurăm astfel un ocol, privind la cei ce-şi fac din tină dumicat, şi printre smârc şi râpe hoinărind, până la urmă peste-un turn3'am dat. 41 CANTUL VIII Cercul al cincilea: Mânioşii. Trecerea fluviului Stix in barca lui Flegias. Filippo Argenti. Cetatea Di te. Spun dar, urmând1, că până-a nu ajunge la turnu-nalt, privirăm sus spre el şi vârful lui ce zările străpunge, căci două facle2-nfipte în crenel şi-o-a treia-n zări, ce-i răspundea în noapte, zărirăm sus. Drept care,-ntors spre-acel ■ ce-i plin de-nţelepciune3-n gând şi-n fapte, l-am întrebat: „Cine-a aprins lucoare şi ce-şi grăiesc văpăile4 în şoapte?" „Priveşte-n sus, pe undele murdare şi ce-aşteptăm5 ai să pricepi de-ndată, de poţi vedea prin ceaţa bălţii-n zare." Nicicând din coardă n-a ţâşnit săgeată6 mai iute decât luntrea ce vioi tăia văzduhul, zveltă, neînfricată şi scobora pe ape către noi, c-un singur om la cârma ei ce-amarnic striga: „Te-am prins! Să nu dai înapoi!" Şi-atunci Virgil: „O, Flegias7, strigi zadarnic. Nu vei avea, dacă te-mbii la trudă, doar cât vom trece pe-acest loc scârbavnic." Cum cel prostit, când îi e dat s-audă că-i înşelat şi remuşcări încearcă, la fel şi Flegias spumega de ciudă. 42 Maestrul meu păşi dintâi în barcă, trăgându-mă cu mâna lui pe punte şi-abia atunci simţii că se încarcă8. De-ndată ce urcarăm, vechea luntre, mai grea pe valuri, se porni mai iute ca-n alte daţi, întinsul să-l înfrunte. Şi cum pluteam pe apele stătute, un duh9 glodos se sumeţi să- ngâne: „Tu cine eşti10, de-ncalci cele ştiute?" „De moartea-ncalc, grăii, nu voi rămâne. Dar tu, ce-n tină îţi cufunzi durerea?" „Sunt duh ce plâng"", grăi cu-amărăciune. Şi-atuncea eu: „Cu plânsul şi cu fierea rămâi, căci te cunosc din câte-ngâni, chiar dacă tina12 îţi mânjeşte pielea." întinse-atunci13 spre luntre-a sale mâni, dar domnul meu îl îmbrânci scârbit, strigând la el: „în smârc14, cu ceilalţi câni!" Mă prinse-n braţe-apoi şi, mulţumit, mă sărută zicându-mi: „Suflet mare, ferice maica15 ce te-a zămislit. Ăst duh de trufaş n-avu soţ sub soare; nimic pe urme-i n-a lăsat de preţ, de-aceea-acum cuprins e de turbare. Şi câţi din cei ce se cred regi în jeţ s-or tăvăli ca porcii 16-aici, prevăd, lăsând pe urme silă şi dispreţ!" „Maestre,-am spus, mult mi-aş dori să-l văd17 scufuns până la creştet în leşie18, cât timp mai suntem într-acest prăpăd." 43 19 Grăi Virgil: „Dorinţa -are să-ţi fie, 'nainte să vezi malul, împlinită, căci ţi se cade-atare bucurie." Nu mult trecu şi ceata-mpotmolită atare-n spate îi sări ciorchine, că şi-azi înalţ la ceruri mulţumită. „Săriţi, răcneau, pe el! Ţineţi-l bine!" şi arţăgoasa umbră florentină se sfârteca ea singură pe sine. Nu-i vrednică20 povestea-n loc să-mi ţină: de-aceea spun c-un geamăt surd mă puse să cat cu ochii geana de lumină. „Se-apropie-acum cetatea Dite21,-mi spuse maestrul meu, ce- ascunde sub obroc mulţimi de umbre şi dureri nespuse." „Văd bine,-am spus, maestre, la mijloc ca nişte turle de moschee22,-egale, de-un roşu-aprins, parc-ar ieşi din foc." Şi dânsu-atunci: „în flăcările sale un foc etern le-ncinge şi le- nghite, pre câte vezi în fund de iad , pe vale." Ajuns-am dar la gropile-adâncite24 ce roată strâng cetatea-n brăcinare, cu ziduri groase, ca din fier clădite. Şi dând ocol pe apele murdare, sosiţi pe mal, luntraşul iscusit: „Ieşiţi 5, răcni; ajuns-aţi la intrare!" Mai mult de-o mie-n poartă am zărit de draci ciudoşi26 urlând cu glasuri sparte: „Au cine-i cel ce fară-a fi murit 44 pătrunde-n lumea duhurilor moarte?" Făcu Virgil un semn ca să-i împece, poftind cu ei să sfatuiască-aparte. Şi potoliţi atunci, ca să mă-ncerce, către Virgil strigară: „Dintre voi să vii tu singur27. Celălalt să plece. încerce-şi singur drumul înapoi, de-o vrea şi-o şti prin noapte a străpunge; tu ce l-ai adus, tu-ai să rămâi la noi." La vorba lor simţii că mă împunge până-n rărunchi o teamă cu păcat: gândeam că-n veci pe lume n-oi ajunge. „Maestre scump, ce-ntr-ajutor mi-ai stat de-atâtea ori la cumpene şi care de rele şi primejdii m-ai scăpat, nu mă lasă, strigai cu-nfrigurare, şi dacă-n cale ni se pun stihii, să ne grăbim pe vechea-ne cărare." Ci domnul meu ne-nfricoşat grăi: „Să nu te temi28, căci Domnul m-a-nvoit şi nimeni paşii nu ni-i poate-opri. Aşteaptă-aici, şi sufletul trudit să-ţi fie pururi de nădejdi sorginte; n-am să te las pustiu şi rătăcit." Aşa plecă preabunul meu părinte şi eu rămas-am îndoielii pradă, cu „vine-ori nu29" luptându-mi-se-n minte. N-aş şti să spun dacă s-au luat la sfadă ori ce le-a spus maestrul înţelept, dar după ziduri toţi s-au tras grămadă. 45 Cu lacăt poarta-i zăvorâră-n piept şi el porni tăcut şi-adus de spate unde ştia că stăm ca să-l aştept. Păşea mâhnit, cu pleoapele lăsate30 şi „Cine oare31, l-auzeam că spune, nu mă-nvoieşte-n jalnica cetate?" Şi mie-apoi: „De vin cu-amărăciune, nu te speria; voi frânge- acest popor, oricine-i cel ce-n calea mea se pune. Din vremi străveche-i cutezanţa lor, vădită-n prag de poartă mai cu vază, care-a rămas de-atunci fără zăvor32. Pe ea citit-ai buchiile33 de groază: dar dând-o-n urmă34, către noi se-abate, din brâu în brâu şi fără soli de pază ■acel35 prin care vom intra-n cetate. CANTUL IX Cercul al şaselea: Ereticii. Lângă poarta cetăţii Dite. Cele trei Furii. Trimisul ceresc. Cei doi poeţi pătrund în cetate. Ereticii îngropaţi în morminte de foc. Culoarea stinsă ce-mi pălise-obrazul când îl văzui1 venind-napoi molcum, mai grabnic şterse de pe-al lui2 necazul. Cum cel ce-ascultă3 se opri din drum, căci ochii-n zări, prin noaptea plumburie nu străbăteau de ceaţă şi de fum. „Tot noi vom birui în bătălie, grăi, de nu4... Prea sfântă-i rugăciune: Oh, cum aştept5 a cerului solie!" Văzui atunci că încerca să-mbune vorba dintâi6 cu cealaltă care altminteri gândul se-ncerca a-l spune. Dar totuşi teama mă cuprinse-n gheare, căci eu dădeam cuvintelor trunchiate un tâlc mai negru decât el, se pare. „într-acest fund de scoică7 mai răzbate vreun duh din Limb, pe care Dumnezeu numai cu neagra deznădejde-l bate?" Aşa întrebai8. Iar el: „Arar şi greu porneşte vreunul din a noastră ceată să bată calea ce-am pornit-o eu. Şi nu dintâi; căci am mai fost o dată9, de Eritona!0-nduplecat, de cruda ce-nvie morţi i-n trupul de-altădată. 46 47 De-abia murisem când m-ajunse truda de-a cerceta cetatea în străfund şi-a scoate-un duh din brâul unde-i Iuda. Nu-i loc pe-aicea mai străin şi-afund" de cerul care-nvârte tot sub soare, dar nu te teme; şti-voi să-l pătrund. Spurcatul smârc12 ce-mprăştie-n jur duhoare cetatea-ncinge şi nu-i chip la răi s-ajungem fără sfadă şi turbare." Rosti mai mult; dar eu pe alte căi umblam pribeag, cu ochii în căutare spre turla-naltă-ncinsă-n vâlvătăi, unde văzui13 ivindu-se-n lucoare trei Furii sângerând şi câteşitrei cu hidre verzi în loc de cingătoare şi chip cu-nfăţişare de femei; şerpi groşi drept plete, grei precum ciorchinii şi drept şuviţe, şerpi mai mărunţei. Virgiliu, ştiind că-s slujnice reginii14 ce-n iad domneşte peste morţi, grăi: „Priveşte-acum mânioasele Erinii. Megera-i cea din stânga ta, să ştii; Alecto-n dreapta plânge- amar şi drept la mijloc Tesifona." - Atât rosti. Ci ele carnea-şi sfâşiau pe piept şi se plesneau urlând15 astfel, că eu mă apropiai cu teamă de-nţelept. Cu ochii ţintă către locul meu se tânguiau: „Meduzo16, fa-l de piatră, căci nu l-am frânt la vreme pe Teseu17!" 48 „Ascunde-ţi faţa când le-auzi cum latră, căci de Gorgona ţi se-arată-n trei, în veci de veci nu mai ajungi la vatră." Astfel grăi Virgil, şi ochii mei i-acoperi18 cu mâna lui fierbinte, căci nu punea pe-a mele mâini temei. O, voi, ce teferi v-aţi născut la minte, cătaţi cu sârg ce tâlc ascund de gloată, sub tainic văl19, ciudatele-mi cuvinte. Iscat din zări, pe unda tulburată, de spaime plin, venea un zvon năprasnic20, de apa-n maluri se zbătea turbată, precum un vânt ce bântuie prădalnic când îl stârnesc potrivnice ardori21 şi scurmă codrii-n mersul lui năvalnic, şi smulge crengi, şi urcă prafu-n nori, şi-şi poartă falnic fruntea lui, semeaţă, punând pe fugă turme şi păstori. Maestru-atunci, descoperindu-mi faţa, grăi: „Priveşte colo sus, pe ape, spre locul unde se-nteţeşte ceaţa." Ca broaştele22 ce-aleargă ca să scape şi-n mâl se-ascund, la fundul apei toate când simt năpârca undeva pe-aproape, la fel văzui şi umbrele-nfricate gonind din faţa unui sol23 ce-a una trecea pe Stix24 cu tălpile uscate. Cu mâna stângă alunga întruna miasma grea25 ce-l îneca, scârbit, far-altă grijă decât asta una. 49 Şi pricepând că cerul l-a ivit, >■ >\ privii către poet şi c-o sclipire din ochi mă-mpinse să mă-nchin smerit. Ah, cât dispreţ îi scânteia-n privire! C-o vargă-atinse-al porţii vechi mâner şi-o-mpinse-n lături fără-mpotrivire. „O, voi, netrebnici26, izgoniţi din cer, ce cutezanţă v-a făcut străjeri? grăi din pragul porţilor de fier. De ce vă-mpotriviţi acelei vreri27 ''M> ce-n ţelul ei n-a cunoscut zăgaz, şi vă sporeşte chinuri şi dureri? Să-i ţineţi piept v-ajută la necaz? Uitat-aţi28 că pe Cerber se cunoaşte , răritul păr pe ceafa şi grumaz?" Se-ntoarse-apoi, pornind-o către mlaşte , şi-aşijderi celui care dă-napoi a altui grijă când a lui îl paşte, aşa şi el, nici nu grăi spre noi; dar vorba-i sfântă ne-ntări-n simţire şi către porţi pornirăm amândoi. Trecurăm pragul fară-mpotrivire, > şi eu râvnind să ştiu, din mers, de-ndată ce cazne-ascunde jalnica zidire, cât ce-am pătruns întorsei ochii roată şi-un şes văzui şi pe cuprins năpastă, şi chin nespus, şi jale necurmată. Precum la Arles30 unde Ronu-adastă, precum la Pola unde-i brâu Carnarul şi-n unde spală a Italiei coastă, .29 50 mii de morminte împânzesc hotarul, aşa şi-aici se-nalţă din belşug, dar mult mai jalnic îşi vădesc amarul; căci printre ele flăcări ca de rug le-ncing atare-n vâlvătăi pe toate, cum n-a fost fier încins31 de-un meşteşug. Nici unul n-avea lespedea32 pe spate şi-atari suspine slobozeau în vânt, cum numai chinul şi durerea scoate. Şi-am zis atunci: „Maestre, cine sunt toţi cei ce zac în racle şi dau glas33 durerii lor de-a dreptul din mormânt?" „Se zbat în gropi, grăi, întru impas ereticii cu-ai lor, şi până sus de ei sunt pline; nici un loc n-a mas Cu tagma lui34 fieştecare-i pus să zacă-n raclă felurit35 fierbinte." Şi astfel zicând de-a dreapta36 ne-am tot dus, pe drumul dintre ziduri37 şi morminte. 51 CANTUL X Cercul al şaselea: Ereticii. Farinata degli Uberti şi Cavalcante dei Cavalcanti. Prevestirea exilului lui Dante. Pe-un tainic drum1 şi-ngust, ce şerpuia de-a dreapta printre ziduri şi morminte, Virgil o luă, şi eu pe urma sa. „Maestre bun şi preaînţelept părinte, ce paşii-mi porţi prin aste văi, cuvântă şi stampară dorinţa2 mea fierbinte. Pe cei ce zac în gropi şi se frământă nu-i chip să-i vadă? Căci nu stau străji3 pe hat şi-n fice raclă lespedea-i răsfrântă4." „S-or cetlui, făcu, din Iosafat5 când s-or întoarce morţii, fiecare în trupul veşted pe pământ lăsat. Acesta-i ţintirimul6 celor care cu Epicur7 credeau că-n muribunzi şi sufletul cu trupu-odată moare. Şi chiar aici în brâu8-unde te-afunzi răspuns afla-vei întrebării-n gând şi-aşijderi şi dorinţei ce-mi ascunzi." „Părinte,-am spus, nu ţi-am ascuns nicicând ce-mi zace în piept, dar calea de mijloc : 9 tu m-ai deprins s-o ţiu, şi nu-ntr-un rând." „Toscane, tu10, care-ai purces prin foc, de viu călcând într-acest trist lăcaş, şi-ales grăieşti, opreşte-o clipă-n loc: 52 mi te vădeşte graiul băştinaş al patriei" pe unde-n lume-am mas şi-am ponegrit-o, şi i-am fost vrăjmaş12." Astfel ţâşni fără de veste-un glas dintr-un mormânt, părând că mi-l despică şi temător lângă poet m-am tras. „Ce faci, grăi Virgil, de ce ţi-e frică? Priveşte, Farinata13, ca un munte din brâu în sus întreg cum se ridică." Eu îl priveam setos şi ţintă-n frunte, iar el cu pieptul15 împungea-nainte, Infernu-ntreg părând că vrea să-nfrunte. Mă-mpinse atunci Virgil printre morminte spre el, zicându-mi: „Vezi să nu te mânii şi să te pierzi în de prisos cuvinte16!" Şi-ajuns la groapa roşie ca tăciunii, el mă scrută din cap până-n picioare şi mă-ntrebă: „Cine ţi-au fost străbunii17?" Şi cum eram prea dornic de-ascultare, rostii făţiş18 ce-aveam de spus, să ştie, iar el creţi sprâncenele -a mirare, şi zise-apoi: „în cruntă vrăjmăşie cu-ai mei au fost şi drept aceea noi de două ori i-am pus pe pribegie." „De-au fost goniţi21, ei s-au întors-napoi, am zis atunci, şi-ntâi şi- a doua oară; dar astă artă n-aţi deprins-o voi." Văzui atunci ieşind din raclă-afară pân' la bărbie-o umbră22 dintre-ai lor, pesemne-ngenuncheată23-n foc şi pară. 53 în jurul meu privea iscoditor, părând că pe-altul24 cată lângă mine, iar când văzu că nu-i, răzbit de dor grăi plângând: „De-aici, printre suspine s-ajungi ai izbutit cu-al minţii sfat, fecioru-mi unde-i? Cum de nu-i cu tine?" „Nu singur vin, i-am spus, ci îndrumat de domnul meu, pe care sus, cândva, poate că Guido-al tău25l-a defăimat." Cuvântul lui şi-osânda ce răbda mi-au desluşit25 pe cine-aveam în faţă şi drept aceea i-am răspuns aşa. Ci ei sărind strigă: „Cum, nu-i în viaţă? Cu tâlc anume-ai spus «l-a defăimat27»? Lumina dulce sus nu-l mai răsfaţă?" Iar când Văzu că stau îngândurat şi nu răspund pe dată vrerii sale, căzu la loc28. Mai mult n-a cuvântat. Dar cel'lalt29 duh măreţ, ce pasu-n cale mi-l aţinuse, când m-a fost chemat, nici nu clinti, nici se plecă din şale. Ci-urmându-şi gândul, zise-nverşunat: „Să ştiu c-ai mei30 nu s- au ştiut reîntoarce mă arde mai cumplit decât ăst pat. Dar ţine minte: raze nu va toarce de cinci ori zece31 luna-n cer stăpână32 şi-ai să pricepi ce greu e a te-ntoarce. Ci spune-mi tu, pe vrerea ce te mână, de ce prin legi şi prin judeţ pripit33 pururi pe-ai mei poporul se răzbună?" 54 34 „Măcelu' , am spus, ce Arbia a-nroşit, încât şi azi cu sânge scurs se-nfruptă, poporul împotrivă v-a asmuţit." Clăti din cap şi-apoi cu vocea ruptă: „Nu singur35 m-am bătut, rosti-nciudat, şi n-am purces fără temei la luptă. Dar singur fost-am, când ceilalţi la sfat Florenţa se-nvoiră s-o distrugă, cel ce făţiş cetatea-am apărat." „Găsească ai tăi de-a pururi pace-n rugă, am cuvântat, ci spulberă-mi aceste nedumeriri ce mintea mi-o subjugă: voi, cei de-aici36, din câte-am prins de veste, vedeţi ce-aduce viitoru-n braţă, dar nu vedeţi nicicând ceea ce este." „Vedem, e-adevărat, dar ca prin ceaţă, răspunse el, tot ce-i de noi departe; cu-atât ne-a hărăzit cereasca faţă. Dar câte sunt sau ni-s aproape37 foarte nu desluşim38, căci n- avem precăderea, de nu vin alţii veşti de voi să poarte. De-aceea poţi pricepe că vederea pieri-va-n noi când timpul va dispare şi pretutindeni va domni tăcerea." Străpuns atunci de griji şi remuşcare, grăii pripit: „Să-i spui celui căzut c-al său fecior se bucură sub soare. Iar dac-am fost la întrebarea-i mut39, să-i desluşeşti că mă zbăteam ca-n fiare în tot ce-n gând prin tine-am cunoscut." 55 Maestrul mă chema de pe cărare şi l-am rugat să-mi facă-atunci pe plac şi scurt să-mi spună ce tovarăşi are. „Cu peste-o mie dimpreună zac, dar Frederic40 cu mine-n fund se-mbie şi Cardinalul41: despre ceilalţi tac." Pieri apoi, iar eu spre-a mea făclie întorsei paşii, frământând în minte ce-mi prevestea amara profeţie42. Porni Virgil şi tot mergând 'nainte: „Ce gânduri te frământă?" zise blând. Iar când răspunsu-i desluşii-n cuvinte, îmi porunci: „Păstrează bine-n gând tot ce-ţi vesti potrivnic prorocirea. Ci-ascultă acum: - şi-un deget ridicând - Când vei ajunge, zise, în sclipirea43 privirii dulci, senină şi profundă, vei şti ce ţi-a urzit dumnezeirea." Lăsarăm zidu-apoi să ni se-ascundă şi apucând la stânga pe cărare, ajuns-am teferi într-o vale afundă, ce până sus duhnea cu-a ei putoare. 56 CANTUL XI Cercul al şaselea: Ereticii. Mormântul papei Anastasiu. Topografia Infernului. Pe-o margine de surpătură-afundă proptită roată-n stânci, printre ponoare, ajuns-am loc de şi mai grea osândă1; şi spre-a scăpa de straşnica duhoare2 ce până sus se-aburcă din abis, ne-am tras în dosul unei lespezi care păzeşte-o raclă unde sade scris: „Pe papa Anastasiu3 să-l jelim, căci rele căi lui Fotin i-a deschis!" „La coborâş pe-ncetul să păşim, spre-a ne-nvăfa4 cu scârnavul miros pânâ-ntr-atât încât să nu-l simţim." Astfel grăi, la care eu, voios, îl îndemnai: „Găseşte-o cale, tată, ca timpul să-l petrecem cu folos." „La asta cuget. Află dar că, roată aci-ntre stânci, trei brâuri povârnite şi tot mai mici se-afundă5 ca-n covată. Tustrele-adună duhuri osândite; dar spre-a-ţi ajunge-a le privi, primeşte să-ţi desluşesc cum stau şi-s rânduite. Tot ce e rău şi ură-n cer stârneşte nedrept e-n ţel şi ca atare lumea cu silnicii şi-nşelăciuni loveşte. 57 6 Or, cum în om e proprie -nşelăciunea, de cei ce-nşală-i mai vârtos scârbit Hristos, şi-i strânge mai afund genunea. Cei silnici stau în primul brâu7 rotit; dar silnicia-n trei tulpini8 se ţine şi deci şi brâu-n trei e împărţit. Cu Dumnezeu, cu altul ori cu tine poţi silnici; cu tot ce e al lor sau chiar cu ei, cum vei pricepe bine: căci poţi prin silă săvârşi omor în cel de-aproape; ori avutul său prin jaf să-i pierzi sau foc mistuitor. De-aceea cei ce-s silnici cu gând rău, tâlhari la drum şi ucigaşi, vor sta ceată de ceată-n primu-ocol9 din hău. Dar omul poate şi potrivnic da în el şi-a sale10, silnicind cu ciudă şi-ocolu-al doilea adună, vei vedea, pe cei ce-avutul să şi-l toace-asudă ori viaţa-şi curmă'' şi la plâns se-mbie, când sus în lume s-ar cădea să râdă. Şi cerului'2 poţi face silnicie, fie că-l blestemi ori îl negi prosteşte fie că-l mânii dând în sodomie. Ocolu-al treilea, deci, pecetluieşte Sodoma'3 şi Caorsa14 cu-ale lor şi ceata ce-mpotrivă-i15 cleveteşte. Mustrat de cuget, omu-nşelător loveşte-n cel ce-ncrederea nu-şi curmă sau dimpotrivă-n cel ce-i temător. 58 înşelăciunea către cei din urmă iubirea-ncalcă, legiuit fior, şi-al doilea brâu16 amestecă-ntr-o turmă linguşitori, făţarnici, vrăjitori, codoşi'7, zarafi, simoniaci şi-n fine alţi păcătoşi şi răi de teapa lor. Dar când înşeli pe cel ce crede-n tine, nu pângăreşti doar dragostea ce-mbie, ci însuşi legământul18 ce te ţine ca-n lanţuri ferecat de prietenie; deci brâul ultim19, unde-i miez pământul, pe trădători îi arde-ntru vecie." „Maestre,-am zis, ţi-e luminos cuvântul şi clar împarte brâna-n fund mai joasă şi cetele ce-şi află-n ea mormântul. Dar cum de cei din mlaştina mâloasă, cei duşi de vânt , bătuţi de ploi în spate, cei ce se-nfruntă sub poveri23 ce-apasă, nu-s osândiţi să zacă în cetate, dacă-i urăşte judecata sfântă? Ori dacă nu, atunci de ce-i mai bate?" „De ce te-abaţi din calea-n veci neînfrântă, grăi Virgil, a judecăţii clare? Ori alte gânduri, poate, te frământă? Nu-ţi aminteşti de vorbele prin care sunt înşirate-n Etică24 cu ştiinţa pornirile ce-s cerului amare? Bestialitatea-adică, rea-credinţa şi-n urmă-a treia, mai puţin amară şi osândită-n iad, nesocotinţa25? 59 Şi de pricepi ce tâlc se desfăşoară din cele spuse şi-ai să iei aminte cine sunt cei ce poartă sus povară, n-ai să te miri de ce sunt puşi-nainte de cei de-aici şi de ce- anume vrerea' mai blând îi bate şi-i urăşte-n minte.1 26 27 „O, soare , tu, ce-mi limpezeşti vederea şi-mi stâmperi doru- ncât în slăbiciune28 mi-e drag a sta ca să-ţi cunosc puterea, întoarce-ţi gândul înapoi şi-mi spune cum necinsteşte-n cer cămătăria29 pe Dumnezeu. îndură-te, preabune!" „De repetate ori Filozofia30 le-arată celor ce-o cunosc din plin cum Natura-şi trage obârşia din fapta şi din cugetul divin iar Fizicii3', de-i vei pătrunde ţelul, dintru-nceput afla-vei şi deplin că-ntocmai ca pe mâistru-nvăţăcelul, şi-arta voastră, sus, imită firea şi că-ntr-un fel nepoată e cu cerul. 32 Din ele dar , urmându-le-omenirea, precum Geneza-n cartea ei dictează, se cade-a-şi trage viaţa propăşirea. Dar cum zarafii altei căi33 urmează, ei firea şi-arta le urăsc nespus, căci doar în bani nădejdile-şi aşază. Ci-i vremea s-o pornim, căci Peştii34 deasupra zării scânteiază-n noapte şi Ursa Mare lunecă spre-apus, iar cale către râpă-i hăt-departe." 60 CANTUL XII Cercul al şaptelea: Brăul întâi. Violenţii. Minotaurul. Centaurii. Violenţii împotriva aproapelui. 1 Cumplitul loc greu ne-ncerca puterea şi văzu-nfrânt, căci eu priveam atent, dar orice om şi-ar fi ferit vederea. Ca malul râpei ce din jos de Trent2, ori prin cutremur ori că sprijin n-are, izbită fu de-al Adigei torent atât de crunt încât, printre ponoare, din munte sus, de unde fu desprins, nu-i chip la vale să-ţi croieşti cărare, la fel era şi-al râpei larg cuprins şi pe-a ei culme, tocmai sus, pe-o cioacă, ruşinea Cretei3, monstrul sta întins, cel zămislit din închipuita vacă; ci când văzu că petreceam strâmtoarea, tot trupu-o rană începu să-şi facă. Maestrul meu îi potoli turbarea: şi „Crezi, strigă, că-i ducele Atenei4, cel care-n lume ţi-a curmat suflarea? Fereşte-n lături, fiară, căci viclenei ce soră-ţi fu el nu-i cunoaşte gura, ci vrea să vadă caznele Gheenei5." Ca taurul ce rupe legătura când îl pocneşte în creştet c-un topor şi-şi saltă-n labe-orbecăind făptura, 61 aşa şi el; dar bunul meu senior: „Tu treci, strigă. Să n-aştepţi altă rugă. Cât e-n turbare-i vremea să cobori." Pornirăm astfel cale spre văiugă, prin grohotiş, şi-a trupului povară punea sub mine pietrele pe fugă . Păşeam gândit când domnul zise iară: „Au te gândeşti la malul blestemat, păzit de fiara-nfrântă7 adineaoră? Aş vrea să ştii că-n cel'lalt rând când dat mi-a fost s-ajung străfundurile-amare nu era încă malu-n hău surpat. Dar nu cu mult-nainte să pogoare cel care8-aduse atâtor morţi iertarea, din iad răpindu-i ca să-i ducă-n soare, atât de crunt se zgudui9 strâmtoarea, încât şi eu crezui c-o să se-mpace întregul univers şi că-mpăcarea e-n stare lumea-n haos a preface; în clipa-aceea malu-n stânci durat, şi-n ceea parte se surpă, şi-ncoace. Ci cată jos şi vei zări-nspumat un râu de sânge1 '-n care fierb şi-o mie din cei ce silnic rele-au căşunat." O, poftă oarbă şi-ntr-adins mânie, cum ne mai joci şi ne struneşti pe lume şi cum ne-afunzi aici în scârnăvie! Văzui un şanţ ce-mprejmuia anume precum Virgil îmi arătase-n zare, tot şesul roată, clăbucind de spume. 62 Iar între el şi-a râpei largi picioare fugeau centauri12 cu săgeţi pe spată, precum de vii umblau la vânătoare. Când ne văzură se opriră-ndată şi trei din ei, lăsând în urmă ceata, ţintiră arcul drept spre noi să bată şi ,,-n care brâu13 vă veţi primi răsplata? răcni o fiară ridicându-şi laba. Vorbiţi din deal; de nu, slobod săgeata!" Şi-atunci maestrul: „Te pripeşti degeaba: răspuns vom da prin Chiro 4, nu prin tine; de când te ştiu, rău sfetnic ţi-a fost graba. Acesta-i Nes15, grăi apoi spre mine, răpus de dragul mândrei Deianire, prin care crunt s-a răzbunat pre sine. Cu capu-n piept stă Chiro ce-n strunire l-avu pe-Ahil şi-al treilea, cum zăresc, e Fol16 cel iute şi mânios din fire. Pe mal se-nvârt şi fără greş ţintesc în cei ce faţa mai vârtos şi- arată din râu-n care vina lor spăşesc." Pornirăm dar, spre-a taurilor ceată şi Chiro-atunci, săltându-şi greu făptura, împinse barba'7-n lături c-o săgeată, şi-apoi, răzbind să-şi descâlcească gura: „Vedeţi18, grăi, că-n calea lui pripită ce-atinge-n mers codaşul dă de-a dura? Nu-i legea asta morţii rânduită." Când l-auzi, Virgil, ce sta- ncordat la pieptul lui19 ce-mbină om cu vită: 63 „E viu, îi zise, viu cu-adevărat şi-l duc să vadă morţii din genune; nu bunul plac, nevoia20l-a-ndemnat. Din cer s-a rupt cine-a venit21 anume ca-n grija mea să-l lase şi, fireşte, nici el, nici eu n-am fost tâlhari22 pe lume. Pe vrerea23 deci ce paşii ni-i struneşte pe-atare căi de chin şi- nfricoşare, cu unul dintr-ai tăi ne însoţeşte, ca peste râu prin vad să ne coboare şi pe-al meu soţ să-l ducă el în spate, căci nu e duh ca prin văzduh să zboare." Chiron se-ntoarse către Nes şi: „Frate, rosti, să-i duci şi de-ai să dai în cale de alte cete, să le-alungi pe toate." De-a lungul undei roş-clocotitoare pornirăm dar şi-ntreg cuprinsul Lunii24 se-nfiora de-a fierţilor strigare. Până la ochi şedeau în sânge unii şi Nes grăi: „Aceştia sunt tiranii care-au ucis şi-au tâlhărit ca hunii şi-a lor cruzime-şi tânguie-n jelanii. Cu Alexandru25-i Dionis26 vecin, cel ce Sicilia a-mpilat cu anii şi lângă el, mai oacheş, e-Azzolin27, iar cel bălai Obizzo28-i după nume, Obizzo d'Esti, care-n chip hain de propriu-i fiu ucis muri pe lume." Privii spre duce când văzui că tace, dar el grăi: „De Nes29 s-asculţi ce spune." 64 Centaurul cătând printre băltoace curând apoi se poticni-ntr-o ceată30 ce pân'la gât se bălăcea-n bulboace. O umbră-mi arătă, însingurată, şi-„Acela31, zise,-o inimă-a străpuns ce şi-astăzi pe Tamisa-i venerată." Văzui apoi până la brâu ascuns alt pâlc ce-n sânge-şi ispăşea desfrâul şi dintre ei am cunoscut de-ajuns. Astfel scădea treptat-treptat pârâul şi când ajuns-am unde-n tălpi32 ardea, aflarăm pasul şi trecurăm brâul. „Aşa cum poţi, grăit-a Nes, vedea că-n piatra asta apa-n vad descreşte33, aşijderea să-mi dai crezare-aş vrea că de cealaltă tot mai tare creşte, până ce-ajunge-n locul unde ceata tiranilor se-neacă şi scrâşneşte. Acolo-n sânge îşi primesc răsplata Atila34, cnut şi bici peste popoare, cu Pir şi Sext35; iar mlaştina, spurcata, de lacrimi grele-i mulge la strâmtoare pe Rin Corneto şi pe Rin tâlharul36 ce-au jefuit din greu la drumul mare." Pieri apoi, trecând dincolo malul. 65 CANTUL XIII Cercul al şaptelea: Brâul al doilea. Violenţii. Pădurea sinucigaşilor. Pier della Vigna. Risipitorii. 1 Nes n-apucase să se piardă-n zare, când am pătruns (şi-acum mă trec fiori) într-un desiş ce n-avea-n el cărare. Nu frunze verzi2, ci-n veştede culori, nu drepte crengi, ci noduroase foarte, nu roade-n pomi, ci spini otrăvitori. De-atari hăţişuri în păduri n-au parte între Cornet şi Cecina3,- ncuibate, nici fiarele ce fug de om departe. Prin pomi se-alungă Harpiile4 spurcate ce-au izgonit troienii fără somn şi-amar5 le-au prevestit cele-ntâmplate. Au aripi late, gât şi chip de om, cumplite gheare, pântec larg, cu pene, şi-n chip ciudat se tânguie prin pomi. ,JDe-abia-am intrat, dar vreau să ştii din vreme că brâu-al doilea6-ţi sade dinainte, grăi Virgil, şi-ai să-l auzi cum geme până-ai s-ajungi la prundul roş fierbinte; priveşte dar7, căci vei vedea, umblând, minuni ce basne par a fi-n cuvinte." o Mulţimi de glasuri auzeam gemând , fără-a vedea din ce gâtlej purced şi-n loc şezui, cu groază, aşteptând. 66 9 Credeam c-ar crede c-aş putea să cred că plâng prin codru-n tânguiri prelungi mulţimi ce-ascunse printre ramuri şed. Dar el grăi: „Ar fi de-ajuns să frângi cu mâna ta o mladă10 fără rod şi-a tale gânduri s-ar vădi nătângi"." Am smuls atunci o creangă12 dintr-un nod de prun sălbatic ce creştea stufos, dar trunchiu-urlă13: „De ce mă laşi schilod?" Şi plin de sânge,-un sânge negricios, strigă din nou: „De ce-mi faci strâmbătate? N-ai pic de milă, duh nesăţios? Noi oameni fost-am14 şi-astăzi suntem cioate, dar şerpi de-am fi şi-oricât de noi te-ai teme, tot s-ar cădea să-ţi fie milă, frate." Ca din butucul15 ce deoparte geme şi sfârâie mustind, când de cealaltă, cuprins de flăcări, arde fără vreme, la fel din trunchi se prelingeau deolaltă cuvinte-n şir şi sânge năclăit, încât din mâini scăpat-am creanga-naltă. Şi-atunci Virgil: „O, suflet urgisit, de-ar fi văzut16 aceasta-n gândul său aievea câte-n carte17 mi-a citit, n-ar fi-ndrăznit s-atingă trunchiul tău; dar fiindcă fapta prea-i părea ciudată18, chiar eu19 l-am îndemnat, şi-mi pare rău. Ci spune-i cine-ai fost, ca, drept răsplată20, să ducă lumii despre tine veşti, căci dat îi e s-o mai revadă o dată." 67 21 „Atât de dulce-n grai mi te rosteşti, că nu pot pune gurii mele frână; iertare deci de-oi întârzia-n poveşti. Eu sunt acela ce-am avut pe mână a inimii lui Federico chei22 şi le-am sucit astfel ca să rămână departe toţi de tainiţile ei: slujit-am tronul cu credinţă-orbească23 şi m-am spetit muncind în anii grei. 24 Dar târfa care-n veci stă să pândească la curţi de regi, şi slugi, şi căpetenii, ea, scârnav hoit şi pacoste obştească, îmi asmuţi25-mpotrivă toţi curtenii şi Domnul meu, şi el, ca fiecine, mă surghiuni în caznele Gheenii. Căci vrând să scap prin moarte de ruşine, din drept ce-am fost, scârbit, cu bună-ştiinţă, nedrept26 eu însumi m-am vădit cu mine. 27 Dar jur pe trunchiul ce-mi fu dat drept fiinţă, că-n lume sus nu mi-am trădat nicicând stăpânul demn de cinste şi credinţă. Şi de-ţi ieşi de-aicea din mormânt, spălaţi-mi amintirea28 ce-ntre vii, de pizmă-nfrântă, zace la pământ." Tăcu Virgil29 un timp şi-apoi rosti: „înşiră-ţi iute gândul în cuvinte, de vrei mai multe despre el să ştii." „întreabă-l tu ce crezi c-aş vrea, părinte, căci nu-s în stare, i-am răspuns. Prea crudă30 e-osânda lui şi mila-mi prea fierbinte." 68 Drept care el: „Dea Domnul să-ţi audă acesta-aici dorinţa lăcrimată, ci spune, suflet zăvorât în trudă, cum intră duhu-n trunchi la judecată şi dacă-a fost din crunta- mperechere să scape teafăr careva vreodată?" Suflă31 atuncea trunchiul cu putere şi-n glas suflarea se schimbă treptat, zicând: „Plini-voi ce-aţi râvnit a-mi cere. Când viaţa-şi curmă-un suflet înciudat şi zboru-şi ia din trup şi mădulare, în groapa-a şaptea-i fără greş mânat. Zvârlit în codru32, cade la-ntâmplare şi unde-apucă, după-al sorţii plac, se-ntinde ca neghina pe răzoare. Mlădiţă creşte, şi din ea copac33, iar Harpiile-l desfrunzesc de foi şi-n răni ce dor durerii34 loc îi fac. Ca toţi ceilalţi35, ne vom căta şi noi pierdutul trup, dar nu spre-a fi-mbrăcat, căci ce ţi-ai luat nu poţi avea-napoi. Ci-aici îl vQm-.târî şi spânzurat va atârna cu chipul lui de om, de trunchiul ce-n mormânt l-a ferecat." Noi stăm cu ochii aţintiţi la pom şi-al său cuvânt îl aşteptam cu jind, când fără veste ne surprinse36-un zvon, aşijderi celor care simt venind mistreţu-n goană şi hăitaşii roi şi- aud lătrând şi crengile foşnind. 69 Şi iată-n stânga se iviră doi, (şi goana lor tot codru-l sfârteca) cu limba scoasă,-nsâgeraţi şi goi. Intâiu-n rând de moarte se ruga, iar celălalt38 zorind să ţină pasul: „De ce la Toppo-n luptă, îi striga, nu te-ai pripit, când fu să-ţi bată ceasul?" Şi-abia trăgându-şi ostenit suflarea c-o tufa una se făcu, şi glasul tăcu; ci-n urmă39,-ntunecând cărarea, vedeam căţele-n goană cum se-nşiră, precum copoii când îşi pierd răbdarea. Pe cel căzut cumplit îl încolţiră, rupându-l în bucăţi şi bucăţele şi, luându-i leşul sfârtecat, fugiră. Iar când cei doi scăpară de căţele, Virgil mă trase40-n mers pe urma sa, către tufişul ce plângea41 cu jele. „O, Giacomo, la ce folos, striga, din mine scut ţi-ai faurit-nainte? ce vină-am eu, de ţi-a fost viaţa rea?" „Au cine-ai fost, îi zise-al meu părinte, tu, cel ce-n grai cu sânge-amestecat slobozi prin ramuri jalnice cuvinte?" Şi-atuncea el: „O, voi, ce-aţi apucat să fiţi de faţă la-nvrăjbirea care sărmanu-mi trunchi de frunze-a despuiat, mi le-adunaţi grămadă la picioare. Eu fost-am din cetatea43 ce- a chemat pe sfântul Ioan să-i şadă-n apărare 70 şi drept aceea Marte ne-a încălcat: căci urma lui în râu de-ar fi pierit, când podul de pe Arno s-a surpat, urmaşii care urbea-au reclădit pe-a ei cenuşă, de la huni rămasă, zadarnic s-o clădească-ar fi trudit. Lăcaş de chinuri mi-am făcut din casă." 71 CANTUL XIV Cercul al şaptelea: Brăul al treilea. Violenţii împotriva lui Dumnezeu. Capaneu. Originea fluviilor din Infern. Mânat de jalea patriei iubite', la poala tufei ce tăcea trudită am strâns morman de frunze risipite2. Şi-ajuns apoi la marginea-nrudită cu-al treilea brâu, văzui alt chip3 prin care şi-arată cerul vrerea lui cumplită. Spun dar, ca să-nţeleagă fiecare, că tot mergând ajuns-am într-o landă4 pe-al cărei şes nici spinul nu răsare. Pădurea-n jur îi făurea ghirlandă, precum pădurii5 şanţu- nsângerat6 şi-acolo-am stat pe marginea de landă. Bătut e şesul de-un nisip uscat cum cel pe care7 Cato, către oază, fugind cu-ai săi, sub tălpi l-a frământat. O, sfântă răzbunare8, câtă groază s-ar cere-a naşte când vor fi citite cele ce dat privirii-mi fu să vază! Mulţimi de duhuri goale9, pârjolite, pe şesu-ntins plângeau amarnic toate, deşi păreau că nu-s la fel căznite. Unii zăceau cu faţa-n sus, pe spate10, alţii-nchirciţi pe-a prundului coptură, iar alţii-n jur goneau pe nesuflate. 72 Erau mai mulţi cei ce fugeau de-arsură şi mai puţini cei ce-n nisip se coc, dar mai vârtos se tânguiau din gură. Iar din înalt ningea cu fulgi de foc domol şi lin pe umbrele culcate, cum ninge-n munţi" când vântul şade-n loc. Şi-aşa precum la Ind, prin părţi uscate văzut-a Alexandru12, ca din grindă, căzând din cer văpăi nevătămate şi-oştirii lui îi porunci să prindă a bate-n tălpi ţărâna vechii ginţi, ca nu cumva pojarul să se-ntindă, la fel şi-aici cădeau văpăi fierbinţi şi-ntreg cuprinsu-l încingeau pe loc, sporind dureri13 şi scrâşnete de dinţi. Şi prinse parcă-ntr-un sălbatic joc, bietele mâini nu pridideau s- alunge când ici, când colo scamele de foc. Şi-am zis: „Maestre,-a cărui vrere14 frânge tot ce-i stă-n drum, afară doar de ceata ce-n pragul porţii m-a-ndemnat a plânge, au cine-i umbra care-nfruntă gloata şi zace-n coate sumbră şi măreaţă'5, de parcă ploaia nu-i pârleşte spata?" Iar duhu-atunci, văzând că-i stau în faţă şi-ntreb de el, dorind să-i ştiu amarul, „Şi mort, strigă, sunt cum am fost în viaţă16. Spetească-şi Zeus cât o vrea fierarul17 din mâna cui smuci răzbunător săgeata care doborî stejarul, 73 spetească-i şi pe ceilalţi să dea zor la Mongibellol9-n neagra 18 ferărie răcnind: «Vulcane, sări într-ajutor», precum făcu la Flegra-n bătălie, şi trasă-apoi, cum şi-altă dată-a tras în pieptul meu, căci haznă n-o să-i fie20." Virgil atunci tună spre el c-un glas cum veci de-atunci nu-i mai scăpă din gură: „O, Capaneu, trufîa-n tot ţi-a mas şi ea-ţi sporeşte2'-a focului arsură: însăşi turbarea care-ţi curge- n vine îţi dă canon cu furia pe-o măsură." Şi potolit, grăi apoi spre mine: „El vrut-a Teba s-o prefacă-n scrum şi ca ş-atunci, şi azi de rău el ţine pe Zeus şi pe-ai lui; dar, după cum i-am spus şi lui, trufia ce-l orbeşte îi e podoabă-ndreptăţită-acum. Să mergem dar. Pe urma mea păşeşte, ferind nisipu-nfierbântat de pară, pe lângă zada22 ce-mprejuru-i creşte." Tăcuţi ajuns-am loc unde scoboară un râu subţire23 străbătând tot brâul, şi roşia-i undă şi-astăzi mă-nfioară. Cum curge-n vad din Bulicame24 râul în apa cui doar târfele25 se spală, la fel şi-aici curgea prin prund pârâul. Pietriş avea la fund drept pardoseală şi malul tot din piatră înjghebat, încât puteai să-l treci26 cu talpa goală. 74 „Din tot ce drumeţind ţi-am arătat de când trecut-am pragul de durere27 ce-n veci de veci n-a cunoscut lăcat, nimic n-a fost mai vrednic de vedere decât pârâul ce-l zăreşti şi- n care se stinge focul şi văpaia piere." Maestrul meu grăise-n mers atare şi drept aceea l-am rugat din hrană să-mi dea şi restul ce-l pofteam28 cu-ardoare. „Pustie zace-n mare, ca o stană, o ţară zisă Creta29,-al cărei neam de mult de tot trăia fără prihană. Şi-un munte, Ida, care-i fu balsam cu codrii verzi şi iezere- argintii pustiu e azi şi zace de haram. Dintr-însul Rea leagăn făuri copilului, iar când plângea, poruncă dădea la slugi alămuri a lovi30. Şi-n munte sus, ca bradu-nfipt în stâncă, şade-un bătrân31 cu spata-n răsărit, şi către Roma32 ochii lui şi-aruncă. Din aur fin33 e capul lui cioplit şi piept şi braţe din argint, ocale, iar pântecul de-aramă-i făurit. 34 Piciorul stâng e din oţel de zale, iar dreptul e din lut şi rezemat stă-n el pe stei, smuţindu-se din şale. Afar' de cap, tot trupu-i e brăzdat de crăpături35 din care curg agale de lacrimi stropi şi muntele-l străbat, 75 până ce-ajung în iad să se prăvale, şi-aici sunt Flegeton şi Stix, precum şi Aheron; se scurg apoi la vale, de unde-n jos36 nu-i chip să-şi facă drum; Cocito37-i zice-acelui jalnic râu şi-l vei vedea; deci alta nu-ţi mai spun." Am zis atunci: „De spui c-acest pârâu din lume-ajunge-aicea jos pe prund, cum de-l vedem de-abia-n al treilea brâu?" „Tu ştii că iadul, zise, e rotund şi-oricât de mult am pogorât tot roată, mereu de-a stânga, scoborând spre fiind, tot n-ai ajuns să-nconjuri brâna toată38; deci dacă vezi şi lucruri noi umblând, nu da prilej mirărilor de-ndată." „Dar Flegeton39 şi Lete unde sunt? căci taci de-a doua, iar de prima ştii că s-a născut din lacrimi40 pe pământ." „Mi-e drag s-ascult tot ce mă-ntrebi, grăi: dar râul care prundu-n mers despică putea şi singur41 gându-a-ţi desluşi. Cât despre Lete42-o vei vedea, n-ai frică, acolo unde apa ei desprinde de duh greşeala şi spre cer ridică. Ci-i vremea-acum s-o luăm din loc: întinde pe urme-mi paşii-n mers, pe lângă scoc, şi calcă malul ce nicicând se-aprinde, căci piatra stinge limbile de foc." CANTUL XV Cercul al şaptelea: Violenţii împotriva firii. Sodomiţii. Brunetto Latini. Noua prevestire a exilului lui Dante. Păşeam pe unul dintre maluri1 şi aburii pluteau pe râu atare, încât de foc2 scăpau şi mal şi valuri. Precum flamanzii3 într-a lor hotare de teama mării-îi stăvilesc elanul, ferind potopu-n dig şi stăvilare, sau cum ai noştri întăresc limanul, ferind de Brenta case şi palate, când prinde a se-ncinge Carentanul, aşa şi-aici, dar nu la fel de late, puterea apei două maluri curmă, oricine-i cel de care-au fost durate. De mult pierdusem a pădurii4 urmă şi-n spate-n van prin pânza groasă-a cetii aş fi cătat-o, când văzui o turmă venind spre noi şi-n zorii dimineţii văzui că toţi, cu ochii ca tăciunii, ne scormoneau, cum fac în mers drumeţii5 când se-ntâlnesc sub raza slabă-a lunii sau cum privesc clipind de slăbiciune când bagă, bieţii, aţa-n ac bătrânii6. Şi-astfel privit, văzui un duh că pune pe mine mâna, grabnic precum furii, strigând uimit: „O, Doamne, ce minune7!" 76 77 Drept care eu, când glas dădu făpturii, spre faţa lui încinsă de dogoare8 privii setos; şi-atunci, în ciuda-arsurii, îl cunoscui şi mâna cu-ntristare plecai spre el şi-l întrebai mirat: „O, ser Brunetto9, dumneata eşti oare?" „Nu-ţi fie, zise, frate, cu bănat, dacă Brunetto-a sta cu tinel0-ţi cere, lăsându-şi ceata-n drumul ce-i fu dat." Şi-am zis atunci: „Te rog frumos11, messere, şi-oi sta şi eu cât îmi vei da soroc, dacă nu-ncalc a călăuzei vrere." „Din turma noastră cel ce şade-n loc o clipă doar pe-aceste maluri terne se zbate'2-un veac, grăi, apoi sub foc. Deci mergi'3-nainte;-n urmă-ţi m-oi aşterne şi zor voi da s-ajung din urmă-n cale pe cei ce-şi cântă caznele eterne." Eu nu-ndrăzneam să mă cobor devale spre-a-i merge alături; dar păşeam smerit, cu capu-n jos şi pasul14 mi-era moale. „Prin ce-ntâmplare-ori vrere ai poposit, prinse-a grăi,-naintea morţii-n tină15 şi cine-i cel ce calea ţi-a vădit?" „Pe culme sus, în viaţa cea senină, m-am rătăcit pe-o cale de păcate, 'naintea vârstei, i-am răspuns, ce-nclină16. De-abia de ieri lăsat-am17 lumea-n spate şi mă-ntorceam când umbra lui18, mărita, veni ca-n sus cărarea să mi-o arate." 78 Iar el atunci: „De-ţi vei urma ursita19, nu vei muri nicicând cu- adevărat, din câte-n viaţă-am priceput, grăit-a. Şi dacă ceru-n timp m-ar fi cruţat, văzând cât te-a-ndrăgit, şi mai vârtos la zel şi râvnă-n scris te-aş fi-ndemnat. Dar neamu-acela mârşav20 şi câinos ce-i fiesolan de viţă, şi hain, neam de mocani, sălbatic şi ciudos, va răsplăti osârda ta21 prin chin şi-i drept aşa, căci printre spini, fireşte, nicicând rodit-a dulce vreun smochin22. O tristă faimă «orbi»23 îi porecleşte; şi-s trufaşi, răi, pizmareţi, neam de lotru; de-a lor năravuri vezi de te păzeşte. Ursita ţie-ţi va sluji-ntru totul şi drept aceea te-or vâna24 de zor, dar n-o s-ajungă-a da de fân25 cu botul. Facă-şi nutreţ din sine dacă vor, dar cruţe mlada-n care,-n veci slăvită, (de creşte vr'una prin gunoiul lor) trăieşte viţa26 de romani sădită, de ei, ce-au mas când mârşăvia rost şi cuib îşi fauri nestânjenită." 27 „De ruga mea , răspunsei, ar fi fost plăcută-n cer, ai fi trăit şi- acum pe lume sus, la-al vieţii adăpost; căci chipul tău28 mi-e călăuză-n drum şi-l port în gând, icoană pururi vie, ce mă-nvăţa odinioară cum 79 pătrunde-un muritor în veşnicie; şi cât temei pe vorba ta am pus, până ce-s viu se cade să se ştie. însemn cu grijă-n minte ce mi-ai spus29 şi toate-n ceruri doamnei ce mi-e sfântă i le voi spune, de-oi ajunge sus. Dar câtă vreme-mi voi simţi neînfrântă conştiinţa-n piept, râvnesc să ştii că-s gata30 cu soarta însăşi a mă lua la trântă. De mult cunosc3' care-mi va fi răsplata: de-aceea zic: ţie-şi năravu-n braţă şi joace-şi Soarta cât pofteşte roata." Maestru-atunci32, privindu-mă în faţă, şezu din mers şi-ntors grăi arare: „Culege rod cel ce-ascultând învaţă!" Nu m-am oprit, ci umbrei călătoare eu îi cerui să-mi spună când m-ajunse ce soţi33 mai vrednici printre ceilalţi are. „De vreo câţiva e bine-a şti, răspunse, dar despre alţii voi tăcea anume, căci şiru-i lung şi ceasuri nu-s de-ajunse. Toţi ăştia-au fost ori clerici34 cu renume, ori cărturari vestiţi, dar laolaltă de-aceeaşi vină35 s-au mânjit pe lume. Priscian36 în gloată, printre ceilalţi saltă, şi Franc d'Accors37; dar de-ai fi vrut otreapă şi scârna38 lumii să le vezi deolaltă, le-ai fi văzut în cel pe care papa pe râul Bacchiglione l-a- alungat, unde-i ascunde pofta strâmbă groapa. 80 Şi altele ţi-aş spune, dar lăcat voi pune gurii-acum, căci e târziu şi prundu-n zare39-n trâmbe-l văd umflat. Cu cei ce vin n-am dreptul să m-aţiu: ci-ţi leg de suflet, şi cu asta-nchei, «Comoara» mea, prin care încă-s viu41." Se-ntoarse apoi părând că-i dintre-acei care zoresc după stindardul verde42 pe câmpul veronez; dar printre ei părea că-nvinge, nicidecum c-ar pierde. 81 CANTUL XVI Cercul al şaptelea: Violenţii împotriva firii. Convorbirea lui Dante cu trei damnaţi florentini. Corupţia Florenţei. Gerion. Eram1 pe-un loc pe unde, din bulboacă, în cel'lalt brâu, apa cădea vuind, c-un zgomot surd, ca roiul în prisacă; şi dintr-o dată către noi gonind văzui trei umbre smulse dintr-o ceată2 ce se zbătea sub foc mărşăluind. Veneau grăbiţi şi toţi strigau deodată: „Opreşte, tu, ce după strai3 se pare că vii din urbea noastră dezmăţată4." O, Doamne.-atâtea răni pe mădulare aveau de-arsuri, mai noi ori mai târzii, că şi-astăzi gându-a ce-am văzut mă doare5. La glasul lor maestrul meu se-opri şi: „-Aşteaptă, mă-ndemnă; curtenitor de astă dată se cuvine-a fi. Şi dacă focul n-ar răni din zbor, aş zice chiar că graba, spre cei trei, ţi-ar sta mai bine6 ţie decât lor." Văzând că stăm, porniră-a plânge7 ei şi-ajunşi la noi, pe margine răsfrântă făcură-n jur o roată8 câteşitrei, ca luptătorii goi şi unşi, ce-nfruntă vrăjmaşul din priviri, pândind9 prilejul mai potrivit, ca să se ia la trântă, 82 şi roată-umblând, cum îi purta vârtejul, mă tot priveau şi tălpile-n argilă alt drum10 băteau decât bătea gâtlejul. „De-acest pustiu trezeşte-n tine silă, un duh grăi, şi-a noastre feţe brune şi arse-n foc nu-nvrednicesc de milă, te-mbie barem faima noastră-a spune tu cine eşti" şi cum de talpa-ţi şede înfiptă dârz pe-a morţilor genune? Ăst duh ce gol în faţa mea purcede şi n-are păr, cum n-are viţe mlada, fu mult mai mare-n rang decât ai crede. Nepot el fu cucernicei Gualdrada: e Guido Guerra'2 şi s-a rupt de gloată prin ce-a urzit cu capul şi cu spada13. Cel care-n urmă-i bate prundul roată e Aldobrandi14-a cărui vorbă-n ţeasta Florenţei nu-ncăpu şi fu sfărmată. Iar eu ce-ndur în rând cu ei năpasta sunt Rusticucci15 şi de-am fost stricat m-a-mpins la rele mai vârtos nevasta16." De n-ar fi fost nisipu-nfierbântat, spre ei m-aş fi zvârlit, fără s- aştept, căci şi Virgil la fel m-ar fi-ndemnat. Dar fiindcă scrum m-aş fi făcut, pe drept învinse frica preacinstita-mi vrere ce mă-mboldea să-i strâng cu drag la piept17. Şi le-am răspuns: „Nu silă, ci durere a voastre cazne mi-au stârnit în minte (şi-abia târziu s-or irosi-n putere) 83 cât ce Virgil mă lămuri-n cuvinte şi-a voastre umbre îmi dădu-n vileag, de cinste demne18 şi de luare-aminte. Cu voi deolaltă dintr-un neam mă trag şi pururi fapta-n nopţi de priveghere v-am pomenit şi-am ascultat cu drag. Lăsai pelin şi umblu după miere19, purtat ° de-a-nvăţătorului făgadă, dar pân' la fund să cad dintâi se cere." „Ani mulţi21 dea Domnul duhu-n trup să-ţi şadă, duhul grăi, dând glas din mers urării, şi faima pururi să-ţi aducă roadă, ci spune, frate,-n urbea desfrânării, virtutea-n grai şi-n faptă mai trăieşte, ori pe de-a-ntregul dată-a fost uitării? Căci cel ce-n rând aici cu noi păşeşte şi-i nou-venit, Guglielmo Borsiere22, cu câte spune-amar ne necăjeşte." „Veneticii şi goana după-avere, trufie şi necumpăt mi te-nvaţă, Florenţa mea23, de-aceea neamu-ţi piere!" Astfel strigai, cu fruntea sus, semeaţă, în timp ce ei schimbau priviri muţeşti, cum cei ce-nfruntă adevăru-n faţă. „Ferice tu24 ce după plac vorbeşti, de poţi oricui să-i tălmăceşti cu rost, grăiră-apoi, tot ce-n străfund gândeşti! De-o fi s-ajungi cândva la adăpost de negură, sub cerul25 plin de stele şi-ţi va fi drag să zici de sus: «Am fost», 84 26 să spui de noi şi de-ale noastre rele." Ca-n zbor apoi porniră-n nori de fum, smulgându-se din horă27 câteşitrele; şi-atât de iute se pierdură, cum nici un „amin"28 n-ai şti să-l zici în gând; deci şi maestrul se-aşternu la drum cu mine-n urmă şi-am ajuns curând pe unde apa-n vuiet se prăvale, încât cu greu ne-am fi-auzit strigând. Precum pârâul care-şi sapă cale spre răsărit din Monte Veso29,-n frunte din câte curg din Apenini la vale, şi Acquaqueta-şi zice sus la munte, până s-ajungă pe câmpia arsă şi la Forli un nume nou să-nfrunte, cumplit vuieşte-n hău când se revarsă din Benedict30 ca să se- adune-n pat cu mii de ape care-n el se varsă, la fel şi-acolo, dintr-un mal surpat vuia atare apa-nsângerată, că-n scurtă vreme surzi ne-ar fi lăsat. Aveam la brâu o funie3'-nfăşurată cu care-n gând urzisem să răpun prinzând în lată pantera bălţată. Mi-o desfăcui şi la porunca lui, făcând astfel ca roată să se- adune, legată strâns şi trainic, i-o dădui. Drept care dânsul, apucând de fune şi stând departe de-apa înspumată, se-ntoarse-n dreapta şi-o zvârli-n genune. 85 „De bună seamă veste nouă cată să ni se-arate, mă gândeam, încai, de-n gol pândeşte funia aruncată." Ah, câtă grijă s-ar cădea să ai faţă de cei ce chiar şi-un gând trunchiat, nu numai fapta-ţi tălmăcesc în grai. Rosti Virgil: „Curând cel aşteptat şi-n închipuire plăsmuit de tine, se va ivi din hău învederat." Deşi să taci, de poţi, e mult mai bine când adevărul pare-a fi în parte minciună doar, spre-a nu păţi ruşine, eu tot nu tac32; şi jur pe-această carte, pe versul ei ce trag nădejde tare să aibă pururi de iubire parte, că-mi apăru spurcată-o arătare ce din străfund părea că-n sus aburcă, (hâdă-ntr-atât c-ar fi stârnit oroare) aşijderi celui33 ce pe funie urcă, după ce-n apă-a fost silit să mâie, când ancora printre mărgeni se-ncurcă, şi-şi face vânt proptindu-se-n călcâie. CANTUL XVII Cercul al şaptelea: Brăul al treilea. Violenţii împotriva artei. Cămătarii. Monstrul Gerion. „Acesta-i monstru-a cărui coadă1 asmute, şi-nfruntă munţi, şi zid şi scut răpune, aceasta-i ciuma care lumea-mpute!" Aşa-ncepu maestrul meu a spune, făcându-i semn2 din marginea genunii să tragă lângă malurile brune. Iarhâda-ntruchipare-a-nşelăciunii ieşi cu capul şi cu pieptu- afară, lăsându-şi coada jos, de-a lungul funii. Blajin la chip, jurai că-i om3, nu fiară; ci-n jos de brâu şi şalele vânjoase părea că-i şarpe-n trup, pe dinafară. Şi-avea pe lături două brânci păroase şi pân' la brâu era vopsit pre sine cu roţi tărcate4 şi cu noade groase. N-au potrivit atari culori mai bine nici turcii5, nici tătarii altădată şi nici Aracne6 n-a ştiut să-mbine. Precum la mal stă luntrea cufundată c-o parte-afară şi cealaltă- n apă, şi printre nemţii hămesiţi7 cum cată să prindă peşte castorul din groapă, la fel şedea pe mal şi Gerion, pe malul apei ce nisipu-adapă. 86 87 Plesnea din coadă peste hău dând zvon şi-şi ridica doar furca- nveninată8, cu acul otrăvit de scorpion. Grăi maestrul: „Calea9 de-astă dată se cere-ntoarsă-un timp, cu dinadins, ca să păşim spre fiara blestemată." De-a dreapta-atunci să coborâm am prins vreo zece paşi, alunecând pe coaste, ca să ferim10 nisipul roş şi-ncins. Şi-ajunşi la fiară-ntrezării o oaste", mai sus de ea, ascunsă într- un clin, pe malul apei, chiar lângă prăpaste. Şi-arunci Virgil: „Ca să cunoşti deplin şi-această brână, către umbre du-te şi vezi, de poţi, să afli al lor chin. Fii scurt la vorbă şi te-ntoarce iute, iar într-acestea voi ruga pândarul1 vânjoasa spată-n zbor să ne-mprumute." Pornii deci singur străbătând hotarul ce văii-a şaptea-i înteţeşte fierea, către mulţimea ce-şi plângea amarul. Din ochii lor13 zbucnea potop durerea şi când scântei zvârleau cu dosul mânii, când prundu-ncins ce le scurta vederea, aşa cum fac14 pe zăpuşeală cânii cu bot, cu labe, când îi muşcă şui, ori purecii, ori muştele,-ori tăunii. Văzut-am mulţi şi-am cercetat destui din cei sortiţi văpăii să-i împungă, fără-a-i cunoaşte; dar de gât văzui 88 că fiecare-avea legată-o pungă15, cu-altminteri semn şi- altminterea culoare şi cu acest nesaţ priveau la ea-ntr-o dungă. Şi cum priveam, şi eu, cu-nfrigurare, văzui pe-o pungă galbenă- năuntru un petic vânăt ca un leu cu gheare16. Iar mai apoi, cătând cu de-amănuntul, dădui de alta, roşie-purpurie, c-o gâscă'7 albă mai vârtos ca untul. Şi-un duh c-o scroafă'8 grasă, sinilie, ţesută-n fir pe-o pungă albă, nea: „Ce câţi, grăi, în neagra-mpărăţie? Te du de-aici; dar până-a te-nturna, fiindcă eşti viu, să ştii că Vitalian19, vecinul meu, în stânga mea va sta. Aci-ntre florentini sunt padovan20 şi surd m-aş vrea când urlă peste tot «Să vie cavalerul suveran cu ţapii-n câmp»." Şi-astfel zicând de-un cot îşi scoase limba răsucindu-şi gura, ca boul21 când se linge peste bot. Ci eu, de teamă să nu-ntrec măsura călcând porunca22 ce zicea: „Grăbeşte!", lăsai zarafii ce-şi lingeau coptura şi-ntors, pe fiara23 ce sălta drăceşte pe domnul meu eu îl văzui călare şi mă-ndemna: „Fii tare24 şi-ndrăzneşte, căci spata ei ne va fi treaptâ-n cale; în faţă-mi urcă; eu voi sta la spate spre-a te feri de-otrava cozii sale." 89 25 Cum cel cuprins de friguri , ce se zbate şi-nvineţeşte tot şi se- nfioară abia la gândul vântului ce bate, aşa şi eu când pomeni de fiară; dar ca pe-o slugă c-un stăpân de treabă, ruşinea26 multă mă scăpă de-ocară. Pe spata lată-ncălecai degrabă şi „Ia-mă-n braţe, fui să strig, că sare!" dar n-am fost vrednic să rostesc o boabă. Ci domnul meu, ce-n altă împrejurare m-a mai ferit şi de-alte lighioane, mă prinse-n braţe şi mă strânse tare. Apoi rosti: „Te-avântă, Gerioane27! Povară nouă porţi spre hău: păzeşte! Scoboară dar în largi şi line toane." Ca luntrea28 când de mal se dezlipeşte, la fel şi fiara-şi luă pe- ncet avântul, şi când simţi că slobodă pluteşte, se răsuci lăsând 'napoi pământul şi-ntinse coada-n zvâcnet, ca tiparul, strângând cu gheara pe sub pântec vântul. Mai mare spaimă, când gonea cu carul Feton29 prin cer şi frânele-a scăpat, nu cred să fi simţit, şi nici fugarul Icar30, când, bietul, se văzu-nşelat cu-aripa frântă şi când tatăl lui striga plângând: „Drum rău ai apucat!", decât a mea, în zbor, când pricepui că-n gol pluteam pe umere străine şi numai fiara-n faţa mea văzui. Ea cobora domol, în cercuri line, dar nu-i simţeam rotirile egale, ci numai vântu-n ochi şi pe sub mine. Sub noi la dreapta se-auzeau pe vale vuind în clocot31 apele-n vâltoare şi spre-a vedea mă aplecai din şale. Ci foc zărind32 şi auzind strigare, şi mai vârtos mă încleştai de spate, căci tremuram din cap până-n picioare. Şi-n jur văzând tot alte şi-alte gloate ce se-apropiau pe rând, am desluşit, abia atunci, că scoboram în roate. Ca şoimul33 când, sătul de-a fi plutit fără-a zări nici pradă, nici momeală, n-aşteaptă-ndemn, ci, de-unde-n zori, pripit pornise-n zbor, se lasă pe tânjală şi mai departe de stăpân se- aşază, morocănos, rotindu-se-n spirală, aşa şi fiara ne urzi spetează din poala văii, iar apoi, când spata şi-o uşura de amândoi, sfârlează zvâcni34 din loc, precum din arc săgeata. 90 91 u CANTUL XVIII Cercul al optulea: Bolgia întâi şi a doua. Codoşii, seducătorii de femei şi înşelătorii. Linguşitorii. E-un loc pe nume Malebolge'-n iad, tot numai piatră, neagră, cenuşie, ca cercul ce-mprejur îi scrie vad. Şi-n fundul lui, la mijloc, pe-o câmpie se cască-un puţ, încăpător şi-afund, de-a cărui faţă-n altă parte-oi scrie. Jur-împrejur rămâne-un loc rotund prins între puţ şi poala râpei late, ce-n zece văi se-mparte pân' la fund. Precum arată gropile săpate2 mereu mai multe şi-ntr-adins menite să străjuiască ziduri de cetate, aşa-arătau şi văile-amintite; şi după cum din zid peste răstoacă, spre cel'lalt mal, scoboară punţi proptite3, la fel şi-aici din poala stâncii pleacă punţi mari de piatră peste văi, din ea până la puţul4 ce le-adună-n teacă. Când Gerion ne scutură din şa, aci ne-aflarăm şi de-a stânga5-n cale o luă Virgil şi eu pe urma sa. Vedeam acum de-a dreapta altă jale6 şi draci cumpliţi şi alte cazne, noi, de care-i plină cea dintâie vale. 92 7 Din fundul ei, în două cete , goi, veneau mişei, din dos zorind piciorul, iar alţii-n schimb, din faţă către noi, aşa precum la Roma8-află soborul în anul sfânt o mie şi trei sute un chip de-a trece peste pod poporul, făcând astfel ca domul9 să-l salute o ceată-n mers şi alta spre colină10 să ţie pas şi tălpile să-şi mute. Vuia văzduhu-n jur ca o stupină de draci cu bice şi cu coarne- nalte care-i loveau peste rărunchi şi splină. Ah, cât de iute-i mai făcea să-şi salte călcâiele dintâia plesnitură; nici unii n-aşteptau pe celelalte. Şi tot mergând astfel prin fundătură, „Pe-aceasta-aci l-am văzut îmi pare", grăii de-un duh ivit pe curmătură. Deci spre-al privi mă-nţepenii-n picioare şi domnul meu la fel, fără-a răspunde, îngăduind să-ntorc 'napoi cărare. Ci biciuitul, vrând să mi se-ascundă, plecă obrazul", însă eu grăii: „Zadarnic ochii-n glie ţi se-afundă, căci, de nu-mi pare, te cunosc, să ştii: Caccianemico1 îţi zicea odată: Cum de-ai ajuns cu răii să te ţii?" „Nu prea mă-ndemn, rosti, să-ţi spun, dar cată căci vorba ta preadulce dar îmi este şi prea mă-ntoarce-n lumea de-altădată13. 93 Eu am vândut marchizului de Este pe-o soră-a mea, ca pofta să-i slujească, oricum cuvântă mârşava poveste. Aci-ntre morţi, pe limba strămoşească şi alţii plâng; şi-atâţia sunt, la rând, câţi nu-s în stare sipa]4 să rostească între Savena15 şi-ntre Ren nicicând. Iar dacă vrei temei învederat, zgârcenia16 noastră-adu-ţi aminte-n gând." Pe când vorbea, un drac împieliţat îi dete-un bici răcnind: „Hai, nu mai sta, căci nu-s femei pe-aicea de-nşelat!" Eu m-apropiai de călăuza mea şi-n câţiva paşi ajuns-am amândoi un soi de stâncă17 ce din mal ieşea. Spre dreapta-ntorşi, urcarăm lesne-apoi pe punte-n sus, păşind printre pietroaie, până ce brâna se pierdu-napoi. Şi-ajunşi pe unde puntea se-ncovoaie spre-a trece răii pe sub bolta ei18, maestrul zise: „-Opreşte şi te-ndoaie, ca-n faţă să-ţi privească cei mişei, al căror chip să-l vezi n-a fost putinţă atâta timp cât am umblat cu ei." Şi stând pe pod văzui în suferinţă de ceea parte morţi venind prin ceaţă, bătuţi şi ei de bici cu prisosinţă. „Priveşte umbra ce-a purces semeaţă20, făcută parcă, zise, să domnească. Nu-i chip durerea-un strop din ochi să-i scoată. 94 Purtarea lui şi-aici e tot regească şi-ndreptăţit, căci n-a fost om de rând şi Lâna de-Aur fu s-o dobândească. Trecând prin Lenno2'-odinioară, când femeile din insulă, ciudoase, îşi căsăpiră soţii lor pe rând, prin vorbe ticluite şi mieroase pe Hipsifila o-nşelă, cea bună, care şi ea suratele-nşelase, lăsând-o grea, pustie şi nebună; acesta-i chinul ce-i plăteşte fapta şi-aşijderi pe Medeea22 o răzbună. Ca el făcut-au şi ceilalţi de-a dreapta; ajungă-ţi dar de ei şi de ce-i doare, cât şi de valea ce le-neacă şoapta." Eram acum pe-un loc, între ponoare, pe unde mal şi cale se- ntâlnesc, făcând din el altui podeţ spinare. De-acolo auzeam cum se bocesc sub noi mişeii-n cel'lalt brâu stâncos, cum suflă greu şi singuri se plesnesc 23 Iar din duhoarea ce venea de jos pe stânci un soi de mâzgă se punea, spurcată la vedere şi miros. Atât de-afundă-i valea,-ncât de-ai vrea să-i vezi cuprinsul de pe punte bine, s-o urci s-ar cere ca s-apuci pe şa24. Aşa făcurăm; şi văzui mulţime în tină stând, care părea catran şi scârna lumii25 strânsă din latrine. 95 Şi cum priveam de sus ca-ntr-un cazan, văzui un duh mânjit pe cap atare, că nu ştiai de-i cleric26 sau mirean. „De ce priveşti numai la mine oare şi-i uiţi pe ceilalţi?" mă- ntrebă de jos. „Fiindcă te ştiu, răspuns-am la întrebare, de când la plete nu erai bălos. Interminei27 eşti tu; nu te-ai schimbat; de-aceea cat spre tine mai vârtos." „Meteahna linguşirii m-a-nfundat, ce-mi fu de-a pururi pe pământ merinde", grăi lovindu-şi capu-mbăligat28. Şi-atunci maestru: ,,-încearcă-acum şi-ntinde grumazul tău către-acest neam de vite, spre-a izbuti dintr-o privire-a prinde spurcatul chip al târfei despletite ce nu-şi găseşte-n scârnă loc şi-ntruna se scarpină29 cu unghiile-mpuţite. îi spune Tais şi-i a ei minciuna, când întrebată de ibovnic: «Spune, ţi-s drag?» răspunse: «Fără saţ», nebuna. Şi-acum destul cu-atâta spurcăciune." 96 L CANTUL XIX Cercul al optulea: Bolgia a treia. Simoniacii. Papa Niccolo al Ill- lea. Violenta invectivă a lui Dante împotriva papilor simoniaci. Simoane, tu', şi voi urmaşi netrebnici ce pângăriţi cu aur şi arginţi preasfinte bunuri2 care-n cei ce-s vrednici s-ar cere-a fi izvor de năzuinţi, vă sune vouă trâmbiţa3, căci voi pe-a treia vale staţi în suferinţi. Ne-aflam acum pe alte locuri, noi, ajunşi pe punte-n partea mai boltită4, ce-mparte-n mijloc groapa de sub noi. O, sfântă-nţelepciune5, măiestrită ţi-e fapta-n lume-n cer şi-ntre păcate şi pururi drept ţi-e-osânda împărţită. Văzui pe margini şi pe fund săpate mulţimi de gropi în piatră, până-n miez la fel de largi şi de rotunde toate. Aşijderi gropi şi-atare poţi să vezi şi-n mândru-mi San Giovanni6 câte una, făcute să slujească la botez, şi dintre care-am spart pe vremuri una, cu gând să scap de-nec un prunc plăpând (şi-o spun anume ca s-alung minciuna). Din gura lor, a gropilor, pe rând ieşeau picioare7, ca din prund ţepuşe, de morţi ce stau cu capu-n jos, având 97 jăratic roş cu talpă şi cenuşe, drept care se zbăteau până la brâie, de-ar fi sfarmat şi lanţuri şi cătuşe. Cum frige8 vâlvătaia când se suie pe-o zdreanţă unsă şi flămândă fuge, aşa-i frigea din degete-n călcâie. „Cine-i, maestre,-acela care muge mai rău ca ceilalţi şi se zbat- astfel de parcă jarul mai vârtos îl suge?" „De vrei să mi te duc, răspunse el, în vale jos, pe fundul de ceaun9, din gura lui afla-vei chip şi fel." „La tot ce-ţi place,-am zis, eu mă supun, căci mi-eşti stăpân şi- al tău cuvânt, smerit o şi ce nu spun." eu îl ascult căci ştii10 Pe-a patra coamă, dar, ne-am slobozit şi-apoi de-a stânga, scoborând, ne-am tras pe fundul văii strâmt şi-ngăurit. Dar domnul meu nu vru să-mi lase pas, ci tot cu mine-n braţe se porni spre cel ce-n tălpi" dădea durerii glas. „O, tu ce stai12 cu susu-n jos, grăii, înfipt ca parul în pământ, vorbeşte, oricine eşti, dacă mai poţi vorbi." Ca preotul'3 şedeam, când spovedeşte un ucigaş ce-l cheamă, ipocrit, cu gând s-amâne moartea ce-l pândeşte, când el strigă cu ciudă: „-Ai şi venit, bătrâne Bonifaciu'4,-n încăperea urzită-aici? Ori cartea m-a minţit15? 98 Aşa curând te-ai săturat de-averea de dragul cui să-nşeli avut- ai nas mireasa16 dobândită cu puterea?" Când l-auzii ce spune, am rămas cum cel ce n-a-nţeles şi ruşinat nu ştie cum să iasă din impas. Dar domnul meu grăi: „Nu sta mirat! Nu-s eu acela, spune-i17 ca să ştie." Şi m-am supus poruncii neîntârziat. Zvâcni18 atunci din glezne cu tărie cel agrăit şi se rosti cu jale: „La ce anume vorba ta mă-mbie? De-ai străbătut atâta-amar de cale ca să mă vezi, să ştii c-am fost, străine, cândva alesul mantiei papale19, din neam de urs20 şi-ursacii2l-atât de bine ştiui să-i rostuiesc, încât în pungă" , sus bani am strâns şi-aci mă strâng pe mine. Sub capul meu au fost sortiţi s-ajungă toţi papii23-nvinuiţi de simonie, ce zac adând sub piatră, într-o strungă. Cădea-voi şi eu jos când va să vie cel'lalt mişel, ce-n fund mă va trimite şi-n locul lui grăit-am vorbă ţie. Ci el va sta cu gleznele-nroşite răstimp mai scurt24 ca mine, ce mă-ndoi şi rabd în tălpi arsură şi cuţite: căci din apus25 veni-va peste noi un papă făr' de lege şi duium ne va zvârli la fund pe amândoi. 99 Un nou Iason va fi şi, după cum stăpânu-i slab27 cu dânsul a 26 făcut, la fel cu-acest al Franţei rege28 acum." Smintit29 am fost pesemne de-am putut să-i spun atunci, răstindu-mă de sus: „Ia spune-mi: ce comoară i-a cerut lui Petru-n schimbul cheilor30 Iisus când raiul sfânt în pază i l-a dat? «Urmează-mă», atâta doar i-a spus. Iar când Matei apostol fu-nscăunat în locul Iudei, aur sau argint nici Petru, nici ceilalţi nu i-au furat. Deci stai pe loc căci drept eşti osândit şi-ascunde bine-averea câştigată ce-n contra Franţei31 rău te-a sumeţit. Şi dacă limba nu mi-ar fi legată de cinstea ce-o păstrez faţă de- acele preasfinte chei ce-ai stăpânit odată, ţi-aş azvârli cuvinte şi mai grele, căci nu-i zgârcit ca papa şi papistul ce-ncalcă drepţi şi urcă răii-n stele. De voi, de papi vorbea evanghelistul când peste-ape-o târfa32-a fost văzut cu regi curvind, cum scrie-Apocalipsul; cu capete vreo şapte s-au născut; din zece coarne vlagă-a supt mereu cât timp curat bărbatu-i s-a ţinut. Voi v-aţi făcut din aur Dumnezeu şi-o sută33 adoraţi fără ruşine, când nici păgânii n-au mai mult de-un zeu. 100 ..34 Ah, câte rele-adus-a, Constantine5 nu creştinarea-ţi, ci doar zestrea care primul părinte-o dobândi prin tine." Şi-n timp35 ce-astfel rosteam întru mustrare, fie de ciudă-ori remuşcări, zvâcnea numitul duh amarnic din picioare. îi fui pe plac, socot, cu vorba mea maestrului, căci luminat la faţă cuvântul drept pe buze-mi urmărea. 36 Mă prinse -apoi şi mă săltă pe braţă, iar când fui sus, simţii că mi se-aburcă pe drumul scoborât de dimineaţă. Nu osteni37 la deal cu mine-n cârcă, ci mă purtă pe puntea ce din jos de-a patra vale, într-a cincea urcă. Şi-ajunşi acolo m-aşeză frumos pe malul aspru şi stâncos atare, c-ar fi şi pentru capre-anevoios. Şi altă vale38 mi-apăru în zare. 101 CANTUL XX Cercul al optulea: Bolgia a patra. Ghicitorii. Noi cazne -n vers mă voi sili s-aştern în cea de-aici a douăzeci cântare din prima carte2,-a chinului etern. Cu ochii ţintă stăm şi cu-ncordare priveam de sus cum se vădea răscrucea cumplitei văi de chin şi întristare. Şi-un şir prelung şi mut văzui atuncea trecând încet, mănunchi după mănunchi, cum merg cei vii când ies la câmp cu crucea3. Iar când lăsai privirea mea-n rărunchi, văzui, ciudat, că toţi aveau grumazul sucit din barbă pân' se leagă-n trunchi, astfel că-n spate le-atârna obrazul şi cale-ntoarsă străbăteau pe glie, căci drept 'nainte nu-i lăsa ucazul4. S-o fi putând şi-n lume, cine ştie, să-ţi suce-o boală, oase, cap şi vine; dar n-am văzut şi nici nu cred să fie. Dea Domnul roadă să culegi, creştine, din truda mea, ci spune tu5, sub pleoape puteam s-ascund, să ferec plânsu-n mine, când chipul nostru îl văzui de-aproape sucit astfel încât din ochi pe brâncă şi printre6 buci curgea şiroi de ape? 102 Plângeam, vezi bine, rezemat de stâncă, plângeam atare de-a lor tristă soartă, încât Virgil: „Te ţii cu proştii7 încă? Aici trăieşte mila8 când e moartă: căci e netrebnic omul ce crâcneşte când Cel din ceruri judecă şi ceartă. Ridică fruntea9, haide, şi priveşte făptura cui fu de ţărână suptă când cei din Teba îi strigau: «Opreşte, 10 Anfiarale ! De ce fugi de luptă?», iar el cădea spre Minos ce-n cetate pe osândiţi cu cazne îi înfruptă. Priveşte piept cum şi-a făcut din spate: râvnind să vadă prea departe-n zare vede-ndărăt şi cale-ntoarsă bate. îl vezi şi pe Tirezias11, cel care se prefacu-n femeie din prostie, schimbându-se la trup şi mădulare şi care-apoi lovi cu străşnicie . în cei doi şerpi împreunaţi trupeşte spre-a dobândi pierduta bărbăţie. Cu spata-Aronte'2-n burtă-i se propteşte, ce-n munţii Luni, pe unde de lucerna ogorul Cararezul şi-l pliveşte, îşi fauri lăcaş dintr-o cavernă în marmoră săpată şi, fireşte, nestingherit privea spre bolta-eternă; iar chipul de femeie ce-şi doseşte cu pleata sânii şi-i întoarsă- anume de nu-i vezi partea unde păru-i creşte, 103 13 e-al Mantei , care, colindând prin lume, pe mândrul loc ce mă crescu14 pe braţă se rostui. Şi-acum ascultă cum e: Când tatăl ei se petrecu din viaţă şi sclavă-ajunse patria lui Bac15, ani mulţi copila pribegi răzleaţă. în mândra mea Italie zace-un lac16 -pe unde Alpii coborându-şi clinul hotar îi scriu Nemţiei - zis Benac. Din Garda-n Val Camonica17, Peninul de mii de ape-i străbătut, turcheze, ce-n zisul lac ajung să-şi curme plinul. Şi-un loc18 e-n el, pe unde din Varese, din Trent şi Brescia ar putea răzbate vlădicii toţi să-l binecuvânteze. Pe malul lui, spre-a ţine piept şi spate brescienilor ce-s puşi pe sumeţie, Peschiera19 stă, mândreţe de cetate. Din apele ce-n dreptul ei se-mbie să-ncapă-n lac şi pe de lături cad, se face-un râu20 ce curge pe câmpie şi-abia apucă să-şi croiască vad că nu Benac, ci Mencio se numeşte pân' la Governo21 unde cade-n Pad. Nu curge mult şi-n cale întâlneşte un şes şi-n bălţi se-adună- atunci atare, c-adesea vara molimi răspândeşte. Trecând pe-acolo fata vrăjitoare22, văzu prin mlaştini loc uscat în parte, dar oameni nu, nici holde sau ogoare. 104 Acolo dar, fugind de lume foarte, cu slugile se rostui-n huzur şi vrăji făcând, trăi până la moarte. Iar mai pe urmă, oamenii din jur pe locu-acela aşezări durară, căci mlaştina îi fereca-mprejur. 23 Şi-uitând să tragă sorţii, botezară drept Mantova dintâiul lor zăvod, pe leşul fetei24 aşezat povară. Strângea cuprinsul mult mai mult norod 'nainte de-a-l fi scos cu- nşelăciune dintr-însul Pinemont25 pe Casalod. Astfel veni cetatea mea pe lume: cu tâlc ţi-o spun, ca să răzbeşti să-nvingi prin adevăr26 pe cel ce-altminteri spune." „Cu-atari temeiuri, i-am răspuns, mă-ncingi, că n-ar putea alt zvon de cald să-mi ţie, cum nu ţin cald tăciunii când îi stingi. Ci spune-mi, tată, dacă vezi să vie printre ceilalţi vreun duh mai răsărit, căci doar la ei îmi sade gândul mie." „Cel ce pe spate, zise, 'i osândit să-şi poarte barba,-atunci când la impas fu Grecia şi-n luptă i-au pierit bărbaţii toţi, de numai pruncii-au mas, fu vestitor şi-i dete să pornească 77 78 cu Calcas semn celui din frunte vas. Eurifir" a fost şi să renască eu l-am făcut, cântând30 şi despre el în cartea ce-o cunoşti din toască-n toască. 105 Iar cel'lalt care-n şale-i puţintel Michele Scot31 fu, vraci ce-n multe ţări vrăjitorii făcut-a chip şi fel. Bonatti -i calcă urma pe cărări şi-Asdent33 ce-n van sloboade 32 lacrimi grele că n-a rămas la sfori şi la-ncălţări. Priveşte ceata34 ce-a fugit de-andrele şi de suveici, sortindu-se pierzării, căci fiert-a ierburi şi-a-nvârtit ulcele. Dar s-o pornim: pe-ntreg cuprins zării ce-mparte lumea, Cain cu spinii35-nclină şi sub Sevilla36 cade-n unda mării. Ieri noapte, precum ştii, fii lună plină şi nu uita că raza ei37 odată din codru-adânc te-a scos către lumină." Şi-astfel zicând, pornirăm drum deodată. 106 CANTUL XXI Cercul al optulea: Bolgia a cincea. Cei care îşi însuşesc bunul obştesc. Ameninţările diavolilor. Umorul dantesc. Astfel, din punte'-n punte povestind de câte toate-i de prisos2 să spun, ajuns-am sus pe-un pod; şi poposind, am cercetat lăcaşul de surghiun şi zvonul surd de plâns şi de durere; negru-l găsii ca fundul de ceaun. Cum fierbe la Veneţia3 pe şantiere în miezul iernii smoala pe cărbuni ca să lipească luntri ori galere pe drumuri lungi crăpate de furtuni şi care dreg şi care-astup cu spargă4 şampana moştenită din străbuni5, care la pupă ori la proră-aleargă, cârpeşte pânze, vâsle noi îşi scoate ori funii răsuceşte la catargă, aşa şi-aici prin har ceresc6 clocoate o smoală lipicioasă bulbucind, ce năclăie străfundurile toate. Vedeam în ea băşicile dospind, dar altceva nimic decât catran ce se umfla şi recădea pufnind. Şi-n timp ce-astfel nesăţios priveam, Virgil strigând: „Fereşte7 sub arcadă!" mă trase lângă el de unde stăm. 107 Cum cel ce vrea cu dinadins să vadă un lucru nou, dar înfricat apoi nu prea cutează într-un loc să şadă, aşa şi eu, privind din mers-napoi, văzui un drac8 venind în fuga mare şi hăulind pe punte după noi. Cumplit era la chip şi-nfăţişare cum se-apropia ca să ne poată-ajunge, cu-ntinse-aripi şi iute de picioare. Culcat pe-un umăr ce părea că-mpunge, ducea un duh şi mi-l strângea-n lăboi de-ai fi crezut că-i gata-gata a-l frânge. „Hei, fraţilor, strigă de lângă noi, pe ăst fruntaş adus din sfânta Zită9 să-l daţi10 la fund, că eu mă-ntorc-napoi în urbea sfintei", de pungaşi ticsită: numai Bonturo12 e cinstit, căci toţi fac da din nun când vorba li-e plătită." Zvârli14 degrabă-n smoală pe pohoţ şi-apoi fugi cum n-am văzut vreodată dulău să se repeadă după hoţ. Duhul pieri ca să se-ntoarcă-ndată cu spata-n sus15, dar diavolii: „Să ştii, răcneau, c-aici icoane nu se-arată şi nu ca-n Serchio16 va să-noţi aci: de vrei să scapi de- mbârligata gheară, la faţa apei nu-ncerca să vii." Cu zeci de căngi apoi îl sfârtecară, zicându-i: „Jocul, dacă poţi, sub smoală şi-ascunde-te de vrei să ieşi afară!" 108 17 Aidoma şi bucătarii-şi scoală rândaşii ca să-ndese cu ţepuşa slănina-n zeama care fierbe-n oală. „Ca nu cumva să-ţi dea de urmă-acuşa, grăi Virgil, te-ascunde după-un stei, şi-ascuns rămâi, cât timp ne strâng cu uşa. Să nu te temi de s-or vădi mişei cu-a mea făptură; le cunosc eu soiul căci şi-alteori18 m-am războit cu ei." Trecu pe punte-apoi şi când şuvoiul ceilalte văi i se-arătă şi răii19, trebuinţă-i fu să-şi întărească boiul. Cum sar şi latră ca turbaţi dulăii la cerşetor când poarta stă s-o-mpingă, la fel văzui ţâşnind din fundul văii mulţimi de draci şi toţi dădeau să-ntingă ţăpuşele spre el, dar drept răspuns Virgil le spuse: „Nimeni să m-atingă! Nu vă pripiţi, ci vie-ntâi un uns20 să-i spun ce am de spus şi-abia apoi să ţineţi sfat de-s vrednic de străpuns." Strigară dracii: „Meargă Codârloi21!" şi dintre ei se smulse-atunci năpastă un drac grăind: „Ce naiba vrei cu noi?" Şi-atunci Virgil: „Crezi oare, minte proastă, c-am coborât trecând de pragul porţii, la adăpost de vrăjmăşia voastră, fără-ajutorul cerului şi-al sorţii? Ne lasă drum, căci Cel-de-sus voieşte22 să duc un viu prin tainiţele morţii." 109 Răzbită-i fu trufia-atunci fireşte şi, lepădând ţepuşa jos, cu pică: „Lăsaţi-l!" auzii că porunceşte. Grăi maestru-atuncea: „Te ridică de unde stai a-una cu pământul23 ascuns pe jos şi vino fără frică." Pornii grăbit când i-auzii cuvântul, dar tartaroţii alungiră paşii, încât crezui că nu-şi ţin legământul24. La fel cu mine25 tresăriră-arcaşii când dând să iasă din Caprona lor văzură-n jur puzderie vrăjmaşii. Tot trupul mi-l lipii de-nvăţător, dar nu puteam privirea să-mi desprind de chipul lor de rău prevestitor. Ţinteau spre mine furcile rânjind şi „Să-l ating?" strigă un drac turbat, iar ceilalţi: „Dă-i!" urlau, privind cu jind. Ci tartorul care ţinuse sfat cu domnul meu se răsuci grăbit şi „Staţi domol!" le spuse înciudat. Iar nouă-apoi: „Cărarea ce-aţi pornit nu duce jos; degeaba-i daţi târcoale, căci puntea şasea-n fund s-a năruit. Dar dacă totuşi vă-ndemnaţi Ia cale, pe malul râpei vă porniţi oricum, căci altă punte26 vă va duce-n vale. Chiar ieri27, cinci ore mai târziu c-acum o mie două sute şaizeci şase de ani s-au strâns de când s-a frânt în drum. 110 Trimit cu voi vreo câţiva draci cu coase ca să-i atingă pe nişte mişei niţel: dar n-o s-aveţi a trage voi ponoase. Hei, Zbate Aripi, ieşi cu Farfarel, prinse-a răcni, şi tu, Căţoi, te- arată, vă mâie Barbă-creaţă la măcel. Hai, Libicoane, mişcă, Forforoată, sai, Rât-de-porc, Drăcilă, Gheare-ntinde, şi tu Roşcate, hai, ieşiţi din gloată. Păziţi cuprinsul văii clocotinde şi-i duceţi teferi pe-ăştia doi prin schei, pe puntea care-ntreg străfundu-l prinde." „Ce văd, maestre? S-o pornim, de vrei, mai bine singuri28, zis- am drept răspuns, căci bucuros m-aş lepăda de ei. Tu, care29 pururi toate le-ai pătruns, nu vezi că mă pândesc a bună seamă şi că spre noi rânjesc cu gând ascuns?" „Rânjească, de poftesc, nu-ţi fie teamă, grăi Virgil30, căci nu spre noi ei cată, ci către cei ce clocotesc în zeamă." Cotiră-atunci la stânga dracii roată şi spre fruntaş văzui că toţi se-ntoarnă şi-un sfârc de limbă printre dinţi i-arată, drept care31 el făcu din curu-i goarnă. 111 CANTUL XXII Cercul al optulea: Bolgia a şasea. Ciampolo din Navarra şi fratele Gomita. Cursa întinsă dracilor de Ciampolo. Cearta infernală 1 Văzut-am nu o dată cum se-avântă ostaşi călări ori cum se înşiră-arcaşi sau cum zoresc când moartea-i înspăimântă, văzut-am pe la voi şi cercetaşi, o, aretini2, şi oşti cătînd pricine, turniruri3 sau întreceri la oraş, pornite-n zvon de trâmbe-ori tamburine, la semne din cetăţi ori la ţignale de pe la noi şi de prin ţări străine, dar să pornească la atari chimvale nicicând văzut-am, nici arcaşi cu torbă, nici corăbieri, nici cavaleri cu zale. Mergeam cu dracii mestecaţi în ciorbă, dar ce să-i faci: în temple4 stai cu sfinţii şi-n cârciumi cu beţivii, zice-o vorbă. Priveam în smoală răspunzând dorinţii ce mă-ndemna să scormonesc căldarea, pe cei din ea şi felul suferinţii. Precum delfinii când îşi scot spinarea şi prevestesc5 înfrângeri şi lupte-n zori cu vântul şi cu marea, şi păcătoşii pe-acel loc de plângeri ieşeau din smoală când şi când, cu tâlc, şi dispăreau cât ar clipi un fulger. 112 6 Şi precum stau pe malul bălţii-n pâlc cu guşa-n vânt broscoii pe căldură şi pântecul şi-l ţin ascuns în smârc, la fel şezând mişeii-mi apărură: dar cât ce da să-i simtă Barbă- creaţă, de-ndată se trăgeau pe sub fiertură. Văzui atunci (şi gândul mă îngheaţă) un duh şezând deoparte, la liman, cum sade7 broasca ce s-a vrut răzleaţă, şi-n dreptul lui, din zbor, ca un hultan, pe Gheare-ntinde că mi-l ia de chică şi-l trage ca pe-o vidră8 din catran. Toţi zece dracii-i cunoşteam din clică şi pe-a lor nume le ştiam pe toate, căci luasem seama9 cum dădeau să-şi zică. „Ascute-ţi gheara, Roşcovan fărtate, răcneau ca-n codru, de credeai că tună, şi-apoi jupoaie-l, să rămână cioate!" Şi-am zis atunci: „Maestre, fă să-ţi spună, de poţi şi vrei, cine-i sărmanu-acel care-a încăput vrăjmaşilor pe mână". Porni Virgil şi sfătui cu el, iar duhul, bietul, înfrângându-şi teama, răspunse: „Din Navarra'°-am fost de fel. in slujbă la stăpân mă puse mama, căci mă făcuse c-un venetic care, pierzând ce-avea, la urmă-şi făcu seama. Apoi slujit-am la Tebald1' cel Mare şi l-am furat ca hoţii când te- ncalcă; de-aceea pururi smoala mă dogoare." 113 Ci Rât-de-porc ce-avea doi colţi în falcă precum mistreţul şi- mpungeau afară numai cu unu-i sfârtecă o halcă. Sărmane şoarec, răi motani12 te-aflară! Ci Barbă-creaţă-l strânse ca pe-un sac răcnind: „în lături, până-l ţin în gheară!" Apoi, sucindu-şi chipul slut de drac către Virgil: „întreabă-l ce-l mai doare, acum, grăi, până nu-i vin de hac". Şi-atunci maestrul :"Spune, n-o fi oare şi din Italia vreun mişel sub smoală?" „M-am despărţit, răspunse, adineoare de-un duh vecin13 cu amintita ţară; şi de-aş fi stat ferit ca el, la spată, n-aş tremura de cange şi de gheară." Ci Libicon strigă: „Ţi-ajungă-odată!" şi-i prinse-o mână-n cangea cu cârcel, făcând dintr-însa flenduri o bucată. Drăcilă-atunci se repezi şi el să-i dea la glezne; dar, scuipând otravă, vătaful lor14 nu mi-i cruţă defel. Când se mai stinse-a dracilor gâlceava, Virgil spre duhul ce-şi plângea ursita15 se-ntoarse şi-ntrebă fără zăbavă: „De cine spui că te-a mânat ispita să te desparţi, la mal când ai ieşit?" Răspunse el: „De fratele Gomita16, cel din Gallura, un pungaş vestit, ce-n loc să-i tragă pe vrăjmaşi pe roată, în mână avându-i, el s-a fost tocmit 114 şi mi i-a scos din beci faţă curată, pre câte spune; a furat de zor, nu ca borfaşii: ca fruntaş de ceată. Cu Zanche stă, vicar în Logodor18 şi cât e noaptea trăncănesc 17 prosteşte tot povestind despre Sardinia lor. Aş mai vorbi, dar uite cum rânjeşte Ucigă-l toaca de colo şi zbiară; mă tem c-acuşi-acuşi mă altoieşte19." Ci-ntors spre Farfarel, ce sta să sară şi se-nholba cu gând a-l nimeri, prepusul20 lor strigă: „în lături, cioară!" Şi bietul duh înfricoşat grăi; „De vreţi toscani21 să cercetaţi în moarte, ori longobarzi, oi face de-or veni; dar steie tartaroţii22 la o parte, să nu se sperie-ortacii de duşman şi eu mă jur de unde stau, departe, să chem pe dată şapte la liman, de-oi şuiera23 precum deprins- am noi, când iese vreunu-afară din catran." La-atare vorbe se zborşi Căţoi şi: „E tertip, îşi revărsă năduhul, scornit ca să se scape de furcoi". Dar, meşter mare24-n vicleşuguri, duhul, „Halal tertip, rosti către ceilalţi, ce i-ar căzni de-ar sângera văzduhul". Ci Zbate-aripi25, potrivnic celorlalţi, răcni: „De-ncerci să-mi scapi cumva din mână, n-am să te-nhaţ din mers, ci-am să mă-nalţ 115 şi-am să te prind din zbor de căpăţână. Sub mal, fartaţi, şi lasă c-om vedea cum ştie dracul dărăci la lână!" Alt joc creştine26 -ascultă acum; pândea drăcimea toată malul cu găteji şi mai vârtos chiar cel ce se codea. Şi-aflînd tâlharul vreme cu prilej, se-nfipse27-n tălpi şi se-azvârli- ntr-adins, scăpând de drac, în smoală val vârtej. Fu stolu-ntreg de ciudă-atunci cuprins, dar mai cu seamă vinovatul28, care zvâcni din loc strigând: „Stai, că te-am prins!" Ci frica, dovedindu-se mai tare, scufunse duhul şi-l scăpă de drac, iar el mânios se ridică atare cum se ridică şoimu-n zbor29, posac, când raţa ce-a pândit-o, mai şireată, fără de veste se scufundă-n lac. 30 Mânios de păcăleală, Forforoată sări la el, dorind să scape hoţul, ca-având prilej de harţă, să se bată. Iar când pieri pe sub catran pohoţul, deasupra, prin văzduh, peste gropan, sări mânios şi-şi prinse-n gheare soţul. Dar şi cel'lalt se dovedi hultan31, căci ca orbeţii prin văzduh luptau, de unde-apoi căzură în catran. Arsura-i despărţi, căci n-o răbdau, dar ca să iasă nu fu chip din baltă, de năclăiţi şi scârnavi ce erau. 116 Jelindu-şi fraţii, cu ceilalţi deolaltă, vătaful lor, din ceata răzleţită, trimise patru-n partea cealaltă. Şi-ajunşi la mal, în smoala năclăită, cu căngi trudiră ca să-şi scape-ortacii, copţi şi răscopţi în pielea argăsită ; iar noi plecând, lăsarăm astfel dracii. 117 CANTUL XXIII Cercul al optulea: Bolgia a şasea. Ipocriţii. Tăcuţi' şi singuri, fără soţi de drum, 'nainte unul, celălalt-napoi ca franciscanii2-naintam acum. Vedeam în gând drăcescul tărăboi3 şi de Esop4 îmi aminteam, creştine, şi fabula c-un şoarece şi-un broscoi. Amu şi acu5 nu se chitesc mai bine, de legi sfârşitul de-nceput, nicicând, de cum acestea, cugetam în mine. Şi fiindcă-i scris din gând să iasă gând, născu din ăsta altul, fără trudă, şi mă-nfrică6 mai rău ca-n cela rând. „Pe urma noastră7, îmi ziceam, prea crudă batjocură răbdat-au ei; ca jarul îi arde-acum şi-or fi crăpând de ciudă. Iar de-s mânioşi, când şi-or vărsa amarul, cum sunt şi răi, ne-or încolţi de bucă mai rău decât pe iepure ogarul." Mi se făcuse păru-n cap măciucă şi tot în dos zvârleam câte-o privire8, când îl rugai: „Maestre drag, apucă şi scapă-ne de draci, căci peste fire mă tem şi parcă-i simt pe urma mea, de viu ce-i zămislesc în închipuire". 118 9 „Oglindă dac-aş fi şi n-aş putea să-ţi prind, grăi, taptura-n cercevele, de cum ştiu prinde ce se-ascunde-n ea. Pătrund a tale gânduri pe-ale mele aidoma-ntru tot, deci, vrând- nevrând, un singur sfat10 voi aduna din ele. De-o fi la dreapta coborâş1' mai blând, ce-ntr-altă vale să ne poată duce, scăpăm de goana ce-ai urzit-o-n gând." Dar n-apucă să pună vorbei cruce, că-i şi văzui cu aripile întinse cu gând, vezi bine,-n gheare să ne-apuce. Virgil atunci în braţe mă cuprinse, precum de zgomot deşteptată o mamă12, când vede-n preajmă flăcările-ncinse, cuprinde pruncul alergând cu teamă şi uită-n grija ce i-o dă pârjolul să-şi ia ceva, căci la copil ia seamă, şi-n jos pe râpa care-astupă ocolul adâncii văi de-o latură, din deal pe spate se lăsă de-a rostogolul. N-a curs prin scoc nicicând mai iute-un val, când dă să cadă-n pale repezit ca să-vârtească moara13 de pe mal, decât Virgil pe brâul povârnit; şi mă purta cu grijă părintească, nu ca pe-un soţ, ci ca pe-un fiu iubit. Abia ajunse -n tălpi să se proptească, şi-i şi văzui15 pe tartaroţi 14 în şa; dar nu-i temui, căci pronia cerească 119 ce i-a prepus şi-a rânduit să stea pe-a cincea bolge-n brâul înzecit, le-a smuls putinţa de-a scăpa de ea. Dădurăm jos peste-un norod smolit16, ce se ţâra ca după morţi cei vii, cu chipu-n lacrimi, jalnic şi trudit. Purtau cu toţii rase aurii, cu gluga trasă peste ochi, croite întocmai după şartul lui Cluny17. Ca aurul sclipeau, dar plumbuite erau şi grele cum n-au fost nicicând pe lume cele de-mpărat18 scornite. O, pururi greu şi-istovitor veşmânt19! în rând cu ei, de-a stânga rând păşeam şi plânsul lor ne urmărea în gând. Dar sub poveri, în veci truditul neam atât de-ncet20 păşea, că niciodată cu-acelaşi pâlc în mers nu ne-nsoţeam. „Găseşte21,-am zis, de poţi vreunul, tată, prin nume sau prin fapte poporan, şi-astfel mergând, învârte ochii roată." Şi-nţelegând ce-am zis în grai toscan, strigă un duh din urmă: „Staţi22 o clipă, voi ce-alergaţi23 prin beznă pe tăpşan. Chiar gura mea răspuns poate-nfiripă". Şi-atunci Virgil: „De ce nu-i dai putinţa să mi te-ajungă?-Aşteaptă fără pripă." Văzui dar doi, ce-şi dovedeau dorinţa de-a mă-nsoţi şi grabnic se porniră, dar plumb şi drum le zăbovea silinţa. 120 Ajunşi într-un târziu, mă cântăriră tăcuţi, pe sub sprâncene24, fiecare şi-astfel apoi ei între ei vorbiră: „Acesta parcă-i viu după suflare; ori dacă nu, ce drept i-a dezlegat, iertându-i de povara25 din spinare?" Şi mie-apoi: „Toscane ce-ai călcat în rând cu noi, făţarnicii, ne spune au cine eşti, de nu ţi-e cu bănat?" „Pe Arno, în cetatea26 cu renume născut am fost, grăii către năluce, şi-s încă-n trupul27 ce mă poartă-n lume. Dar cine voi, a căror aspră cruce din ochi vă cerne lacrimi ca din sită28 şi ce osândă-atare-n voi străluce?" „Sub glugi de plumb cu faţa aurită ne zbatem şi scrâşneşte, precum vezi, sub greul lor balanţa29 covârşită. Fraţi gaudenţi30 am fost şi bolonezi, eu Catalan31, el Lodering: şi-odată am fost aleşi de urbea32-n care şezi (cum şi pe vremuri se-alegea din gloată câte-un fruntaş), spre- a-i face viaţa lină; dar cum am fost, şi azi Guardingo33-arată." „Călugări34, le-am răspuns, a voastră vină..." şi-atâta-am spus, căci un mişel zării cu trei ţăruşe răstignit35 în tină Când mă văzu, tot trupu-şi răsuci şi prinse-n barbă a slobozi suspine; dar Catalan, de-ndată ce-l privi 121 „Acesta, zise,-a sfătuit de bine pe farisei să pună la-ncercare şi cazne un singur om pentru mulţime. Stă gol de-a curmezişul pe cărare şi-i nevoit să simtă pe vecie pe pielea lui cât trage36 fiecare. Şi-acolo-n şanţ cu el în cârdăşie şi socru-său37 se chinuie cu sfatul ce-a urgisit38 a Iudei seminţie." Se minună39 de cel întins de-a latul Virgil şi aspru-i săvârşi popas uimit de cazna ce-i plătea păcatul. Ci-ntors apoi, dădu spre frate glas zicând: „Ne spune40, dacă vrei şi ştii, n-o fi de-a dreapta undeva vreun pas prin care ambii să putem ieşi fără-a ruga din groapă să ne scape drăcescul stol de îngeri tuciurii4 ?" Răspunse el: „Nu bănui cât de-aproape porneşte-un pod din malul blestemat şi încalecă pe rând aceste groape. Ci-n valea noastră podul s-a surpat42 şi-i lesne deci pe coastă sus să urci căci grohotişu-n fund s-a adunat". Căzu pe gânduri domnul meu atunci şi: „Ne-a-nşelat, grăi, de astă dată cel ce-i prindea43 pe păcătoşi în furci." „Vezi bine! La Bologna nu o dată aflai că dracul, celălalt grăi44, e cap de rele şi-i minciunii tată." 122 Acestea zise, domnul meu porni mânios la chip, cu paşi pripiţi, drept care de-mpovăraţi grăbit mă despărţii şi-o luai pe urma dragilor picioare . 123 CÂNTUL XXIV Cercul al optulea: Bolgia a şaptea. Hoţii. în cel răstimp al tânărului an1 când soarele sub Urnă se- ncălzeşte, iar nopţile ajung către liman2 şi când pe şesuri bruma zugrăveşte icoana mândra-a dalbei ei surate3, pe scurt răstimp, căci peana-i se toceşte, pălmaşul bietu-n zori, pe nemâncate, se uită-afară şi, cuprins de groază, când vede câmpu-albit pe jumătate se-ntoarce-n casă, plânge şi oftează şi dă mâhnit din colţ în colţ, pierdut, pînă ce-apoi la chip se luminează când vede câmpul iarăşi prefăcut4; şi luându-şi bâta,-alungă din poiată şi oi şi capre-afară la păscut. Aceeaşi spaimă-mi fu şi mie dată de norul5 strâns pe-a lui Virgiliu frunte, dar şi balsamul se ivi pe dată; c-abia ajunşi pe prăbuşita punte, se-ntoarse către mine şi, vioi, zâmbi ca-ntâia oară pe sub munte6 Privi dintâi prăpastia şi-apoi, după ce-n gând le cumpăni pe toate, cu braţele mă-mpinse7 dinapoi. 124 Şi, ca şi cel ce face şi socoate din timp ce va să vină chibzuind, aşa şi el, zorindu-mă din spate să urc pe-o stâncă - şi-ntre timp ochind8 alt stei înfipt în malurile- adânci -„Pe el, zicea, dar urcă pipăind". N-ar fi fost chip poveri9 să porţi pe stânci, căci el uşor10 şi eu de el purtat abia urcam din colţ în colţ pe brânci. De n-ar fi fost din mal ridicat mai scurtă coasta-aici şi mai înceată, nu ştiu Virgil, dar eu n-aş fi urcat. Or, cum văiuga Malebolge toată se-adună jos în puţ ca-ntr-o căldare, prin firea lor, în orice vale cată să urce-o creastă şi-alta să scoboare; dar tot ajuns-am malul prăpăstios din care-o piatră, ultima", răsare. 12 Suflam pe nări adânc şi vijelios şi nu puteam să umblu mai departe, ci, dimpotrivă, m-aşezai pe jos. Grăi Virgil: „De lene te desparte, căci stând13 în puf, sub gros şi cald veşmânt, de glorie-n lume n-are nimeni parte, şi viaţa e degeaba pe pământ, căci ţi se stinge urma din trecut ca spuma-n apă şi ca fumu-n vânt. Sus deci şi-nfrânge greul nevăzut cu suflet dârz ce pururi biruieşte, de nu se lasă covârşit de lut. 125 De-aici n-ajunge să te smulgi; porneşte: urcuş mai lung14 ne- aşteaptă decât crezi şi, de-nţelegi15, de vorbă-mi te slujeşte." Pornii atunci, vădindu-i16 că păstrez puteri mai mari decât simţeam în mine şi-am zis: „Te du, sunt tare şi cutez". Pe-un pod stâncos suirăm dar, creştine, anevoios şi strâmt, pe lângă care cealaltă punte lin părea să-ncline. Umblam vorbind ca să m-arăt că-s tare, când dintr-o dată ne tăie cărarea un glas17 confuz ieşit dintre ponoare. Nu-i pricepui de pe podeţ chemarea, deşi boltit se-ndoaie peste chei, dar se părea că-l mistuie turbarea. Priveam în jos cu sârg, dar ochii mei nu pătrundeau prin noapte-n văgăună de-aceea-am zis: „Maestre, treci, de vrei, pe cellalt mal şi-om coborî-mpreună; precum aud şi nu pricep ce-mi cere, la fel privesc, dar nu mi-e la-ndemână". „Eu drept răspuns, grăi, îţi fac pe vrere; căci ruga dreaptă şi pe cel ce roagă cu fapta cată-a-i mulţumi-n tăcere". Pornirăm dar de partea care leagă cu râpa-a opta puntea-n adâncime şi groapa-n fund mi se vădi întreagă. Văzui în ea de şerpi atari mulţime şi-atare soiuri, eu, cu ochii mei, că-ngheaţă şi-astăzi sângele în mine. L 126 tL Să nu se laude18 Libia cu-ai ei, căci de nisipu-i zămisleşte sute, groşi, lungi, cu ac, mai mari sau mărunţei n-a cunoscut atâtea soiuri slute nicicând deşertul etiop în sine, şi nici deşertul Roşii Mări stătute. Iar printre şerpii ce-atârnau ciorchine goneau mulţimi sperioase, despuiate, fără nădejdi de adăpost sau bine, Cu şerpi erau legaţi de mâini la spate, de şerpi ce se vârau printre picioare, prin şale-n dos, ieşind de pe sub coate. Şi dintr-o dată-un şarpe din strânsoare străpunse-un duh vecin cu noi în drum, pe locul dintre ceafă şi spinare. Nu-i chip mai iute-a scrie-un „o"19 de cum se-aprinse duhul şi, zvâcnind 'nainte, căzu grămadă prefăcut în scrum; ci-astfel răpus, cenuşa lui fierbinte se prefăcu cât ai clipi-n stihie, şi-acelaşi duh se-nfiripă-n veşminte, precum dau înţelepţii mărturie c-atunci când ani cinci sute-n capăt are, se stinge Fenix20, pasărea, şi învie, căci iarbă-ori grâne nu-i sunt de mâncare, ci smirnă şi tămâie doar, şi sade învăluită-n nard şi mir când moare. Asemeni celui21 ce-n neştire cade, muncit de demoni sau cuprins ca-n cleşte de vreo meteahnă ce-ntr-ascuns îl roade, 127 de-apucă să se scoale, se trezeşte şi năucit de ce-i fu scris să pată oftează greu şi-n jur pierdut priveşte, la fel şi duhul se trezi la viaţă: Vai, aspră-i, Doamne, vrerea ta ce-anume îşi dovedeşte-a răzbunării faţă! Maestru-atunci îl întrebă de nume, iar el: „în groapă22, şuşoti-n surdină, picat-am din Toscana şi pe lume m-am bălăcit ca vitele în tină; catâr şi fiară, Vanni Fucci23-am fost şi-mi fu Pistoia demnă vizuină". „Ţine-l, maestre, m-am rugat frumos, şi-ntreabă-l ce păcate ispăşeşte24, că-l ştiu de viu aprins şi sângeros." Nu mi se-ascunse duhul; bărbăteşte mă cercetă şi pe-al său chip roşit ruşinea25 pricepui că năpădeşte. Apoi grăi: „Să ştiu că m-ai găsit precum mă vezi, cu mult mai mult mă doare decât c-am fost din lume izgonit26. Nu pot să nu-ţi răspund27 la întrebare: atât de jos mă aflu fiindc- am fost tâlhar de-odăjdii sfinte şi odoare şi alţii-n locu-mi fură luaţi la rost; ci ca de mine să n-ajungi să râzi, de-o fi cândva s-ajungi la adăpost, ascute bine-urechea28 şi auzi: Pistoia-ntâi pe Negrii29 va să-i bată şi-apoi Florenţa30 schimbă stări şi juzi. 128 31 Din Val di Magra , Marte va să scoată un fulger roş din bolta plumburie şi-ntr-o-ncleştare de furtună cată pe câmp Picen să-ncingă bătălie, şi ceata împrăştiind el să răsară astfel ca Albii păgubiţi să fie. Şi-anume-o spun32 ca vorba-mi să te doară" 129 CÂNTUL XXV Cercul al optulea: Bolgia a şaptea. Hoţii. Sfârşind tâlharul, se smuci din şale şi-un sfârc de deget1 arătând cu ură, răcni spre cer: „în ciuda vrerii tale!" De-atunci încolo şerpii2 dragi îmi fură, căci unul roată peste gât l-încinse, părând a zice: „Ajungă-ţi! Taci din gură!" iar altul peste braţe mi-l cuprinse, strângându-l bine peste piept, ca-n funii, şi-orice putinţă de-a mişca îi frânse. 3 Pistoie , tu, de ce nu-ţi pui tribunii să-ţi deie foc, ca să te stingi în umbră, de-n mârşăvii ţi-ai întrecut străbunii4? Prin toată-a morţii-mpărăţie sumbră, nici chiar tebanul5 fulgerat de sus nu-mi apăru mai trufaş c-astă umbră.6 Porni fugind şi-o vorbă n-a mai spus, când un centaur7 mi- apăru-n răscruce, răcnind mânios: „Mişele, mi te-ai dus?" Nu cred c-adună-atâţia şerpi în smârce Maremma8, câţi erau pe-a lui făptură până pe unde-a chip de om9 aduce. Şi pus pe ceafă,-nfipt pe curmătură, cu-aripi întinse un dragon călare văpăi şi foc scuipa prin nări şi gură. 130 1 Grăi Virgil: „Acesta-i monstrul care sub Aventin1', pândind pe- 10 ascunse căi, făcu din sânge-adesea lac şi mare. Nu bate-acelaşi drum cu fraţii săi12, căci a furat cu vicleşug în lege cirezile13 care păşteau pe văi. 14 Ci-l năpusti cu sute de ciomege Hercul, plătindu-i fapta şi-l ucise, deşi din ele nu simţi nici zece." Pe când vorbea, iar cel'lalt duh pierise, trei inşi se strecurară pe sub noi, pe cari nici eu, nici dânsul nu-i zărise. Dar când strigară: „Cine sunteţi voi?" Curmarăm vorba cât ai zice „lume" şi doar la dânşii luarăm seama-apoi. Nu-i cunoşteam15; dar se-ntâmplă anume (cum numai soarta ştie să chitească) să-şi zică unul altuia pe nume şi „Cianfa16, unde eşti?" să se rostească; făcut-am semn către Virgil spre-a-l ţine pe loc să stea, tăcut şi să privească. De-ţi vine greu17 să crezi acum, creştine, câte-am să-ţi spun, eu nu mă mir defel, când chiar şi eu de-abia pot crede-n mine. Cum îl priveam şi stăm pierdut astfel, un şarpe gros cu şase labe-ntinse văzui sărind pe-un duh de lângă el. Cu două labe braţele-i cuprinse şi sfârtecându-i fălcile bărboase, cu alte două pântecu-i încinse. 131 Apoi, după ce-l strânse peste coapse, cu cele dinapoi, vârându- şi coada taman prin ele, pe la spate-o scoase. Nu-i iedere să-şi strângă-atare mlada precum acolo fiara blestemată pe bietul duh îşi răsucea torsada. 18 Lipiţi apoi ca ceara frământată, se plămădiră mestecând culoare, de nu păreau ce-au fost de prima dată, tot astfel19 cum se-amestecă-n vâlvoare, când arde-n foc o filă de pripas, cănitul brun cu albul care moare. Iar ceilalţi doi, care-l priveau, pe-un glas strigau la el: „Cum te-ai schimbat, Agnelle20! Nici doi nu eşti, nici unul n-ai rămas." Din două2'-o ţeastă răsărea din ele şi două feţe-ntr-una se- mpliniră, cu totul alta-n trăsături şi piele. Din patru labe două răsăriră, iar coapse, pântec, piept şi spate-apoi un singur trup nemaivăzut urziră. N-avea nimic din ce-avusese-n doi; şi unul şi cel'lalt22 părea să fie, şi slut astfel porni cu paşi greoi. Precum şopârla23 vara, pe câmpie, cătându-şi mai la umbră vreun ungher, aleargă-ntins ca fulgeru-n tărie, la fel spre duhuri, ca picat din cer, întărâtat sări un şarpe mic şi negricios ca bobul de piper; 132 străpunse-un duh cu capul prin buric şi-apoi căzu 'naintea lui aşa cum cade frânt de seceră un spic. Străpunsul îl privi, dar nu crâcnea, ci-nfipt în glezne, neputând să umble, cum cel cuprins de fierbinţeli căsca. Priviri ciudoase-şi aruncau şi strâmbe, zvârlind prin nări şi rană-n văgăune nori groşi de fum24 ce se-mpleteau în trâmbe. Ci tacă25-aici Lucan pe unde spune cum a pierit răpus de şerpi în mers Nassid cu-ai săi, şi-asculte-aici minune. Şi tacă-Ovid26 atunci când scrie-n vers cum Aretusa se făcu izvor şi şarpe Cadm; eu n-am să-l pizmuiesc27, căci n-a schimbat nicicând un târâtor şi nici vreun om, astfel ca fiecare să se prefacă-n celălalt uşor. Deodată-n pas purces-au la schimbare: coada28 năpârcii se crăpă în două, iar duhul una se făcu29-n picioare. Şi tălpile şi coapsele-amândouă într-una se lipiră-încât părea, fără stinghii, întruchipare nouă. Iar coada-n schimb în trup se prefăcea, şi pielea străbătută de fiori, scorţoasă-aici, dincolo se muia. Intrară pe-urmă braţele30-n subsori, iar labele năpârcii se- alungiră din scurte ce erau de două ori. 133 Cele de jos, lipite, se-mpletiră în mădularul-ascuns pe sub veşminte, iar dintr-al umbrei două brânci ieşiră. Şi-n timp ce fumu-i învălea fierbinte, cu păr31 pe unul dovedind că-n faţă, iar pe cel'lalt îl năpârlea-nainte, duhul căzu32, iar şarpele pe braţă se ridică, fară-a-şi clinti privirea, sub care ambii se schimbau la faţă. Pe-a lui, al doilea, cum cerea menirea, şi-o trase-n lături şi din tot ce-a tras33 urechi ieşiră, cum le-mplântă firea; din mult apoi, puţinul ce-a rămas pe-obrajii supţi şi tâmpla măslinie se strânse-n gură şi deasupra-n nas. Cel frânt, în schimb, îşi trase-n scărfarlie urechile, cu lob cu tot, deodată, precum se trage melcu-n cochilie. Iar limba lui34 la vorbă dezlegată crăpă; cealaltă se făcu ţugui şi- atunci şi fumul încetă pe dată. Schimbat în şarpe, sufletul tehui o luă la vale, şuierând chemare şi-ocări scuipând, cel'lalt pe urma lui. Apoi, sucindu-şi proaspăta35 spinare, grăi spre-al doilea: „Mi-ar plăcea să-nceapă şi Buoso36-n brânci să urce pe cărare". Astfel văzui pe cea de-a şaptea groapă37 schimb şi preschimb38; şi fiindcă toate-s noi, ,ă am iertare dacă peana-mi39 şchioapă. 134 40 Deşi la minte mă simţeam greoi şi ochii tulburi îmi erau sub pleoape, n-au dispărut aşa curând cei doi, încât Sciancato41 din priviri să-mi scape; căci singur el nu-şi preschimbase faţa din trei câţi îmi veniseră aproape. 42 , Gaville frânse-n cel de-al treilea4 viaţa. sa 135 li CÂNTUL XXVI Cercul al optulea: Bolgia a opta. Răii sfătuitori. Invectiva lui Dante împotriva Florenţei. Răii sfătuitori învăluiţi în flăcări. Ulise şi Diomede. Călătoria lui Ulise. Te bucură, Florenţa' mea, de-n lume ajuns-ai mare semănând gâlceava, de pân1 şi-n iad2 te bucuri de renume! Aflat-am cinci printre tâlhari, în pleavă, cinci florentini! Ruşinea mă păleşte, căci fapta lor nu te ridică-n slavă. Dar dacă-i drept c-un vis se-adevereşte când zorii3-l curmă, vei simţi prin tine, nu zic ceilalţi, dar Prato ce-ţi urzeşte. Iar de-ai simţit-o de pe-acum4, e bine; să fie de ţi-e scris, căci, pe măsură ce anii trec5, durerea creşte-n mine. Porni Virgil la deal, prin surpătură, trăgându-mă din valea rea şi-adâncă, pe pietrele ce trepte-n mers ne fură. Urcam cu greu pe malul rupt din stâncă, pustiu şi-anevoios, căci prin strâmtoare nu se clintea piciorul fără brâncă6. Precum atunci, la fel şi azi mă doare tot ce-am văzut umblând prin iad cândva şi-a minţii forţă-o ţin în frâu7 mai tare, ca-n veci virtuţii ce-i al ei să-i dea; căci dacă cerul sau ursita mie ■f mi-au dat-o-n dar, să nu-mi bat joc de ea. 136 Câţi licurici zăreşte pe câmpie (când roiul9 de ţânţari se 8 înteţeşte) pe arături ori printre pari de vie, de sus din deal ţăranul ce-odihneşte, când mândrul soare din înalt căzând mai lung răstimp cu focu-i ne-ncălzeşte, de-atâtea flăcări scânteia la rând a opta groapă, cum văzui în zare, ajunşi pe locul10 ce-o vădea-n străfund. Şi cum văzu cel răzbunat'' de fiare că piere-n ceruri carul lui Ilie când telegarii se-nălţară în soare şi din priviri nu izbutea să ţie decât văpaia ce urca frumos, ca norul când se-nalţă în tărie, 12 la fel şi-acolo mişunau pe jos văpăi ce-n sine ascundeau haram şi-n fiecare ardea un păcătos. Eu stăm pe punte şi-aplecat priveam, de după-un stei fără de care, altminte, şi neîmbrâncit să cad'3 în hău puteam. Şi când văzu că stau cu luare-aminte „Sunt morţi, în foc, şi arde fiecare, grăi Virgil, în faşă'4 lui fierbinte". „Maestre,-am zis, şi eu gândeam atare, dar vorba ta şi mai vârtos mi-arată că n-am greşit; ci spune, nu ştii oare ce duh se zbate-n para despicată15, ca focu-n care au ars în silnicie cei doi feciori16 ai lui Oedip deodată?" 137 „Se zbat, grăi, bătuţi de veşnicie Ulis şi Diomede'7,-n răzbunare18 uniţi pe veci ca-n lume de mânie. spăşesc în foc vicleana înscenare a calului'9 ce lui Enea poartă îi făuri şi-i dărui scăpare, precum şi jalea Deamiei20 moartă, ce încă-l plânge pe Ahil, pustie, şi nici Palade21 de-al său furt nu-i iartă." „De pot22 prin foc la vorbă să se-mbie, maestre,-am zis, c-o rugă te-agrăiesc (şi tragă-n cumpeni cât ar trage o mie23), îngăduie-mi pe pod să poposesc pân' ce ne-ajunge para despicată24, căci vezi cu câtă râvnă-o urmăresc." Grăi Yirgil: „Te-ascult şi de-astă dată, căci laudă rugii tale se cuvine; rămâie-ţi însă gura încleştată şi lasă vorba-n seama mea, căci bine pricep ce vrei; ei nu sunt greci de rând şi s-ar putea să nu dea glas cu tine"25. Când vâlvătaia26-ajunse tremurând pe Iocul-n care-o aştepta să vină maestrul meu, îl auzii spunând: „O, voi, pe care acelaşi foc vă-mbină, de-n viaţă-odinioară-am meritat27 iubirea voastră, multă ori puţină, când pe pământ în versuri v-am cântat, îmi spuie unu28-n larg cutreierând pe ce meleaguri moartea şi-a aflat?" 138 Prinse-a se zbate-atuncea murmurând văpaia mai înaltă29 din vâlvoare, ca flacăra bătută-n crâng de vânt; apoi mişcându-şi creasta-întru chemare, cum mişcă-n gură limba când vorbeşte, „Când am scăpat, grăi, de Circe30, care, mai mult de-un an mă ţintui ca-n cleşte pe lângă locul ce- ndrăgit de fire, de la Eneu, Gaetta31 se numeşte, nici milă32 de părinte, nici iubire de fiu şi de nevastă-ori datorinţa de-a-i fi prilej în veci de fericire, n-au izbutit să-mi stâmpere dorinţa de-a cerceta pământu-n lung şi-n lat şi omului virtutea-ori neputinţa. Pornit-am dar pe marea fără hat c-un singur vas, nemernicind spre moarte, şi-un pumn de soţi ce-n veci nu m-au trădat. A mării ţărmuri33 până hăt-departe le-am colindat, şi Spania, şi Marocul, la sarzi am fost şi-n insule deşarte. Bătrâni eram şi-n noi pierise focul34 şi-al vieţii-îndemn când am ajuns pe unde Hercul pe vremuri însemnase locul35 ca nimeni mai departe să se-afunde; Sevilla36 în dreapta ne păzea cu farul şi Setta-n stânga se-oglindea în unde. «O, fraţi37, grăit-am, ce-aţi ajuns hotarul Apusului38 şi-aţi tras la greu, ca mâne, acestei veghi39 îi veţi curma amarul; 139 deci scurtului răstimp ce vă rămâne nu-i luaţi putinţa-această lume vastă s-o cerceteze-n drum spre soare-apune. Gândiţi-vă la seminţia voastră: nu-i vită omul, ci-i făcut să ducă ştiinţa şi virtuţile pe creastă.» Trezii-n ai mei atâta dor de ducă cu-al meu cuvânt, încât să fi râvnit să-i ţin pe loc şi mi-ar fi dat de furcă. Şi-urmând de-a stânga-n drum, spre asfinţit, din vas şi vâsle, pe măsura vrerii, făcurăm aripi zborului smintit40. Sclipeau voios din cel'lalt pol puzderii de stele-n cer, dar nu şi-a noastră41 care, scăldată-n mare, s-ascundea vederii. De cinci ori42 faţa-şi îngropase-n zare şi tot-atâtea răsărise luna de când43 pribegi nemerniceam pe mare, când dintr-o dată îşi ivi cununa un munte-nalt44 cum n-am văzut, la proră, şi, de departe, sur cum e furtuna. Ne fu cu jalea bucuria soră, căci dinspre el se năpusti-n cădere un vânt năprasnic şi ne prinse-n horă. De trei ori vasul ni-l suci-n putere şi-a patra oară pupa-n sus ne- mpinse şi prora-n jos, plinind a altui45 vrere, până ce marea46 peste noi se-ntinse." 140 CÂNTUL XXVII Cercul al optulea: Bolgia a opta. Sfătuitorii de rele. Guido da Montefeltro. Despre starea politică a Romagnei. Şi ridicase creasta-n sus şi-ncet1 făclia mută-n depărtări pierea, cu voia plină a dulcelui poet, 2 când alta-n drum, ce-n urma ei venea, ne trase ochii către ea-n cărare prin zvonul surd ce străbătea din ea. Precum mugea boul Siciliei3, care scrâşni dintâi cu plânsu- ndreptăţit al calfei ce-l durase ca atare, precum mugea cu plânsul canonit al celui pus în burta lui să piară, deşi de-aramă era-ntreg cioplit, la fel4 dintâi şi vorbele din pară ce nu-şi aflară loc prin vreo spărtură, în însăşi glasul ei se preschimbară. Dar mai apoi, când pârtie-şi făcură spre vârf5, făcându-l să zvâcnească-atare, precum rostind zvâcnea şi limba-n gură, grăiră-astfel: „O, tu, care-adineoare pe limba mea6 te-ai prins la vorbă-n joc zicând: «Te du, n-am să-ţi mai fac rugare» nu-ţi pară rău stai puţin în loc, chiar dacă-n vorbă nu m-am prins de-ndată, de pot sta eu care mă zbat în foc7. 141 Dac-ai venit pe valea blestemată de scurt răstimp din dulcea ţară8-ncoace, de unde vina9 mi se trage toată, spune-n Romagna e război sau pace, căci m-am născut între Urbin, pe văi din care Tibrul râu spumos se face." Eu stăm plecat şi mă uitam la răi, când domnul meu văzând că iau aminte, „Vorbeşte-i10, zise, că-i latin de-ai tăi". Iar eu" ce-aveam răspunsul gata-n minte, fără zăbavă-am început zicând: „O, duh ascuns în faţa ta fierbinte, în ţara ta n-au fost tirani nicicând să nu urzească-n suflet silnicia; dar n-am lăsat război făţiş plecând. Ravennari cum o ştii şi seminţia acvila12 din Polenta i-o păzeşte, ce sub aripi cuprinde şi Cervia. 13 Cetatea strânsă ani de zile-n cleşte, ce-a căsăpit francezii cu toporul, sub gheara verde-a leului tânjeşte. Iar cei doi câini14, bătrânul şi feciorul, ce pe Montagna l-au căznit cât zece, pe acelaşi loc îşi muşcă şi-azi poporul. Un pui de leu să ţie-n frâu se-ntrece Imola15 şi Faenza dintr-o dată şi când de-o parte, când de alta trece. l6 Cetatea -n schimb de Savio scăldată e tot mereu robită-ori dezrobită, precum şi-n văi şi-n munte-e aşezată. 142 Vorbeşte acum şi tu, te rog; zgârcită nu-ţi fie vorba, dacă vrei cândva să tragi folos pe sus17 şi mulţumită." După ce para scoase zvon din ea, pre limba ei, din creasta- nvolburată prinse-a zvâcni şi cuvântă aşa: „De-aş sta de vorbă c-un drumeţ ce-odată ar mai păşi pe-al lumii dulce prund, n-ar cuteza văpaia-mi să se zbată. Dar fiindcă ştiu că dintr-acest străfund pre câte-aud, nu-i om să fi ieşit, de-ocară nu mi-e teamă şi-ţi răspund18 Am fost oştean dintîi şi m-am popit19 ca-n cer să dobândesc milostivie; şi-aşa-ar fi fost; dar vezi că s-a chitit să vină-un papă20 (afurisit să fie!) ce mă făcu să cad din nou în culpe şi când şi cum vreau duhul tău s-o ştie. Cât timp am fost din oase şi din pulpe, cum maica m-a făcut, a mele fapte n-au fost de leu, ci mai curând de vulpe21. Maestru-am fost în uneltiri şi-n şoapte şi-am pus la cale înşelăciuni atare că-mi merse vestea până hăt-departe; dar când simţii că tinereţea moare şi-i vremea22-n care cată, fiecine, să tragă-n port şi pânza să-şi coboare, de tot ce-am îndrăgit îmi fu ruşine şi pocăit23 purces-am cu temei pe Domnul să-l slujesc şi-ar fi fost bine. 143 24 Dar prinţul marei clici de farisei, pornind război cu cei din Lateran25, şi nu cu saracini sau cu iudei, căci doar26 creştinii i-au fost veci duşmani, deşi n-au fost la Acre27 să trudească, nici n-au făcut negoţ pe la sultani, deoparte dând şi legea creştinească, şi-naltul rang, şi-acel veşmânt28 terestru, care-i făcea pe fraţi să mai slăbească, cum cel29 ce-n munţi cerut-a lui Silvestru să-l vindece de lepră,- aşa şi mie veni să-mi ceară, ştiindu-mă maestru, să-l vindec eu de multa-i semeţie, şi sfat ceru, dar vorba lui străină părea de el, parcă vorbea-n beţie30. «De-o fi, te mântui3' de pe-acum de vină; dar tu mă-nvaţă, mă- ndemna mereu, cum să răzbesc cetatea Penestrină. Căci cerul pot să-ncui şi nu mi-e greu nici să-l descui cu cheile preasfinte32 ce nu le-a vrut33 înaintaşul meu.» înduplecat de-atare mari cuvinte şi vrând s-alung cu dinadinsul sfada, eu i-am răspuns: «Dacă mă speli, părinte, de vină-astfel încât să nu-i simt roadă, vei dobândi izbânda cu cuvântul, făgăduind34 şi-apoi uitând făgada». Dar când murii, veni Francesco, sfanţul, ca să mă ia; ci-un heruvim de-acei cu negre-aripi35, grăi: «Păzea! Mormântul 144 i-l voi săpa în iad, cu robii mei, căci sfat viclean a dat şi-n paza mea îl ţin de-atunci, să-l zvârl printre mişei pe cel ce nu-i căit nu-l porţi ierta: păcatul cu căinţa nu se-mbie, căci nu-i putinţă-n veci a le-mpăca.» Cum tresării când mă-nhăţă, vai mie, zicând ciudos: «Nu bănuiai, se pare, că-i meşter dracul36 şi-n filozofie!» Mă duse-apoi la Minos, monstrul care muşcându-şi coada37 şi poruncă dându-i să-l înconjoare de opt ori pe şale, grăi scrâşnind: «Să-l ardă38 para-i rândui!» drept care-aicea-mi mistuiesc veninul şi pribegind, în strai39 de foc mă tângui." Când isprăvi şi-şi descarcă tot plinul, porni văpaia să-şi ajungă şirul, zvâcnind40 din vârf cum îi zvâcnea suspinul. Iar noi prin stânci, urmând cărării firul, ajuns-am teferi puntea ce-mpresoară şi-astupă groapa-n care-şi varsă birul cei ce-nvrăjbind41 şi-au câştigat povară. 145 CÂNTUL XXVIII Cercul al optulea: Bolgia a noua. Semănătorii de dezbinări. Au cine-ar şti, chiar dac-ar fi să spună de zece ori la rând şi nu-n poezie ce răni văzut-am şi cât sânge-n spumă? De bună seamă nu-i uşor a scrie', căci graiului2 şi minţii nu-i e dat cu-a lor puteri atari minuni să-nvie. De-ai sta s-aduni3 tot neamul spulberat din ţara Pugliei4, aprig încercată ce cu romanii-n lupte-a sîngerat şi-n altă luptă-apoi, îndelungată, din cafe-a strâns mii de inele5 gloata, precum Tit Liviu fără greş6 arată, cu neamu-înfrânt7 care-şi primi răsplata fiindcă-şi făcuse din Guiscard duşman, şi cu cel'lalt ce leşuri mii8 lăsat-a când Puglia a trădat, la Ceperan sau Tagliacoz9 unde-a stârnit turbare Alard bătrânul, fiindc-a fost viclean, şi dacă toţi şi-ar da-n vileag10 picioare ciuntite-ori răni, tot n-ar putea grămadă cu-a noua groapă-n chin să se măsoare. De când sunt1' eu n-am mai văzut obadă crăpată-n două la butoi sau târnă, precum un duh crăpat din barbă-nnoadă, 146 ce maţele-şi privea cum îi atârnă şi-şi arăta ficaţii şi desaga12 în care pita se preface-n scârnă. Şi-n timp ce chipu-i cercetam şi plaga, îşi trase pieptul şi grăi: „Priveşte cum mă desfac, de când pierdut-am doaga13 Priveşte Mahomed cum se căzneşte! în faţa mea tânjeşte alt mişel: 14 Aii , crăpat din barbă până-n creştet. 15 Toţi cei ciuntiţi ca mine şi ca el urzit-am schisme şi zâzanii-n ţeastă şi drept aceea-s spintecaţi astfel. Un diavol sade cocoţat pe coastă şi fără milă-nfige spada-n noi de câte ori un duh din tagma noastră pe-acelaşi drum se-ntoarce înapoi; căci fice rană16 buza ei şi-o strânge cât timp se-nvârte-al umbrelor convoi. Dar cine eşti17, tu, ce te uiţi la sânge şi nu te-ndemni de unde stai, pe stâncă, să-ţi iei pedeapsa şi să-ncepi a plânge?" „Nici pragul morţii18 nu-l trecu el încă, rosti Virgil, nici cazne nu-l pândesc; ci ca să-i dau învăţătură-adâncă, eu, care-s mort de mult, mă osârdesc din brână-n brână să-i arăt ce-nşiră cumplitul loc; şi adevăr grăiesc." Mai mult de-o sută din adânc ieşiră şi mă priveau, uitându-şi pe deplin de cazna lor'9 când vorba-i auziră 147 Şi duhu-atunci: „Să-i spui lui Fra Dolcin20, când va să-ţi mântui drumul şi corvoada, că de nu vrea să mă urmeze-n cin, s-adune-n saci merinde, ca zăpada să nu-l predea vrăjmaşilor pe mână, ce-altminterea nu l-ar răzbi cu spada." Şi-astfel zicând, îşi ridică din rână piciorul21 Mahomed şi împăcat, când isprăvi, şi-l sprijini-n ţărână. Un altu-atunci cu gâtul spintecat şi c-o ureche, numai una bună, iar nasul pân' la pleoapă sfârtecat, privindu-mă cu ceilalţi dimpreună prin beregată22 slobozi chemare şi gâlgâind se apucă să-mi spună: „Străine, tu, iertat de chin, pe care te-am mai văzut în ţara mea, latina23 (de nu mă-nşală multa-asemănare), când va s-ajungi la Marcabo24 colina ce din Vercel scoboară spre câmpie, să-ţi aminteşti de Pier da Medicina25. Şi dă de veste-n Fano ca să ştie messere Guido şi-Angiolel, că- n stare de suntem noi să ştim ce va să vie, vor fi zvârliţi de pe corabie-n mare pe-aproape de Cattolica, pe unde un despot crud va săvârşi trădare. Din Cipru la Maiolica26 niciunde, nici grecii, nici piraţii la răscruce n-au săvârşit măcel mai crunt pe unde. 148 Căci trădătorul chior de-un ochi ce-i duce peste cetatea ce-o urăşte-anume un duh ce-osânda-n rând cu mine-şi duce, la sfat îi va chema să se-mpreune şi-apoi va face-astfel ca la Focara27 să n-aibă lipsă-n vânt de rugăciune." „De vrei, i-am spus, să-ţi mai alin povara, ducându-ţi vestea pe pământ, mi-arată ce duh ziceai că-şi preaurăşte ţara?" Cuprinse-atunci de fălci un duh din ceată căscându-i gura şi grăi: „Greşeala ce-a săvârşit i-a pus pe bot lăcată28. Lui Cezar el îi spulberă-ndoiala, vădindu-i că-ntârzierea în de ea sporeşte, când eşti gata, cheltuiala." O, bietul Curio29 ce-nfricat stătea cu limba schingiuită şi-altădată cât de-ndrăzneţ la vorbă se-arăta! Alt duh atunci se dezlipi din ceată şi două cioate ridicând 'nainte strigă mânjindu-şi chip şi piept deodată: „Să nu-l uiţi nici pe Mosca30, ia aminte, cel care-a zis:«Nu- ncape-aici spăşire» şi rea sămânţă fu toscanei ginte". „Iar viţei sale, zis-am eu, pieire31." Văzui atunci că vorba mea-l sfâşie şi-o luă din loc cuprins de grea mâhnire . Eu însă nu, căci mă uitam; ci-a scrie câte-am văzut mi-e greu şi nu mă-ndur, căci n-am chezaş33 să pună mărturie. 149 Dovadă însă cum că nu-s sperjur mi-e cugetul34 ce te-ntăreşte când ţi—1 ştii în piept ca lacrima de pur. Văzui un trunchi ciuntit de cap, şi-n gând îl văd şi azi cum l-am văzut cândva, umblând şi el cu toţi ceilalţi în rând. Cu capu-n mână spânzurând păşea, ca pe-un fanar ţinându-l în strânsoare, şi capul ne privea şi suspina. Din sine faclă-şi faurea-n cărare părând că-ntr-unul35 doi se zbat a-ncape, pe voia celui ce-a urzit atare. Şi-ajuns apoi la puntea peste groape, întinse capu-n mâna ridicată, astfel ca vorba să ne fie aproape. Şi zise: „Uite ce-am primit drept plată. Străine,-ajuns la cei care tânjesc văzut-ai, spune,-atare chin vreodată? Spre-a-mi duce vestea-ţi spun că mă numesc Bertram de Born36 şi-n iad m-am osândit dând sfat de rău vlăstarului regesc. Pe tată şi pe fiu i-am asmuţit37 ca sfetnicul ce vrând să se răzbune pe Absalon, cu David l-a-nvrăjbit. Am rupt pe cei sortiţi să se-mpreune şi rupt de trup mi-e capul fără minte; cuvântă-n mine legea38 care spune: «Ochi pentru ochi şi dinte pentru dinte»." 150 CANTUL XXIX Cercul al optulea: Bolgia a zecea. Falsificatorii. Simţeam de-atâtea răni cum mi se strâng tot mai mulţi stropi în ochi', pe sub arcade, şi bucuros m-aş fi oprit să plâng. „La ce te uiţi, grăi Virgil2, de-ţi sade privirea-n loc şi-aduni sub pleoape rouă privind în vale umbrele schiloade? Purtarea ta mi se vădeşte nouă; să ştii că brâul, de-l socoti în minte, măsoară-n leghe douăzeci şi două. Luna-i sub noi3 şi va să iei aminte că vremea-i scurtă şi ne-mpinge ceasul, căci multe-s încă de văzut 'nainte." „De-ai fi-nţeles ce-mi zăboveşte pasul şi ochii mei i-împlântă în abise, de bună seamă îngăduiai popasul." Porni maestrul într-aceste zise şi eu cu el, dar vorba neîmplinită sfârşii zicând: „în groapa ce-mi răpise şi-mi ţintuia privirea buimăcită o rudă-a mea4, din neamul nostru scoasă, îşi plânge vina-atât de scump plătită". Grăi Virgil: „Nevrednic gând te-apasă; de-aci-nainte cată- aiurea-n hat şi pe mişel în plata lui îl lasă, 151 căci l-am văzut sub punte înciudat cum te-arăta şi celorlalţi din gloată şi Ger del Bello l-auzii strigat. Ci mintea ta era cuprinsă toată de cel cu capul spânzurând lămpaş5, şi pân' să-l vezi, el şi plecă pe dată." „Maestre,-am zis, sfârşitul crunt, pizmaş ce nu-i fu încă răzbunat pe sus de cei ce-au fost ruşinii lui părtaşi îl mânie6-astfel; drept care, de s-a dus fără-a-mi vorbi, de-a sale oase ciunte şi mai vârtos de milă sunt răpus." Astfel vorbind ajuns-am sus pe punte de unde7 ochiu-adâncu-n fund smolit pe zi cu soare-ar fi putut să-nfrunte. Şi când ajuns-am cel din urmă schit8 al văii Malebolge şi- ncepuseră călugării să se zărească-n sit9, atare chinuri îi văzui că-ndură, şi-atare-urlând îi auzeam câineşte, că mi-astupai urechile-n tortură. De-ar fi s-aduni durerea ce scrâşneşte la sarzi şi-n Val din Chiana prin spitale10 sau în Maremma când arşiţa creşte, tot chinul strâns n-ar copleşi în jale pe cel de-aici şi straşnica duhoare de leş şi hoit ce se-mprăştia din vale. De-a stânga scoboram printre ponoare pe cel din urmă mal" ce- mprejmuieşte adâncul văii, şi prindeam arare să văd străfundul unde-amar căzneşte cerescul tată-ntr-al dreptăţii nume pe câţi în lume calpuzani'2 găseşte. Nu cred c-a fost mai mare jale-n lume nici când pieriră-n chinuri egineţii13, stârpiţi de boarea veninoasei ciume ce pân' şi-n viermi curma suflarea vieţii, încât apoi cei mulţi ce dispărură, pre câte spun învederat poeţii, din ouă de furnică renăscură, precum aici pe unde-n clăi spurcate stau morţii strânşi ca stogu-n bătătură. Pe burtă unii, alţii spate-n spate zăceau grămezi, iar alţii, fără stare, de-a lungul căii se târau în coate. Iar noi, tăcuţi, treceam cu pas arare privind betegii rezemaţi în şale, căci n-aveau chip să şadă pe picioare Şi doi văzui proptiţi ca două oale14 pe-aceeaşi plită, rezemaţi în brâncă, de râie plini pe trupurile goale; nici n-am văzut rândaş la vreo poruncă pe cal mai aprig mânuind ţesala sau dându-i zor când e sătul de muncă, de cum aceia-şi scărpinau zăbala cu unghiile care scurmau orbeşte, căci fără leac îi canoneşte boala . Şi-atare-i chinul ce-i strângea ca-n cleşte, că piei şi coji îşi jupuiau din spete, cum razi cu brişcă16 solzii de pe-un peşte. 152 153 „O, tu, ce trupul ţi—I jupoi cu sete şi-ţi faci din deget cleşte şi răjghine17, grăi maestrul către-un duh şi stete, ajungă-ţi unghia'8-n veci de veci s-aline spurcatu-ţi chin, ci spune, printre voi nu-i vreun latin19 să rabde-aici ruşine?" „Latini suntem noi ăştia amândoi, răspunse-un duh şi lăcrima de zor; dar cine tu cel care-ntrebi de noi?" Grăi Virgil: „Sunt unul ce cobor c-un viu, ca să-i arăt spre izbăvire Gheena-n fund şi-al umbrelor popor." Desprinşi atunci din geamăna proptire20, cei doi priviră tremurând spre mine, cu alţii-n rând21, stârniţi de glăsuire. Maestru-atunci mă trase lângă sine zicând: „Intreabă-i ce pofteşti anume" şi vrerea lui urmând cum se cuvine, am zis spre ei: „Dea Domnul sus pe lume memoria voastră22 să rămână-aleasă şi ani de-a rândul să v-aud de nume, ci-mi spuneţi mie cine-aţi fost, ce casă? şi nu vă temeţi a rosti cuvânt fiindcă răbdaţi osândă ruşinoasă." „Eu din Arezzo, zise unul23, sunt şi-Albert da Siena poartă vina- ntreagă de-am ars pe rug; ci-n iad de mă frământ nu-i vina lui. E drept c-odată-n şagă i-am spus: «De vreau eu pot zbura săgeată»; drept care el cu mintea-i slăbănoagă 154 vru să-l învăţ şi fiindcă eu pe dată nu izbutii să-l fac Dedal, la ţeapă şi rug mă-mpinse cel ce-i fuse tată. Dar de-s aici în cea de-a zecea groapă, de alchimie-s24 vinovat anume şi Minos25, dreptul, mă vârî la apă." „Maestre, am zis26, decât senezii-n lume să fie oare neamuri mai pătrunse de sine-încât şi-al francilor renume să-l bată ei?" Şi cel'lalt duh27 răspunse: „O fi, de-l scoţi pe Stricca28 din grămadă ce pururi banii la chimir îi strânse, ori pe Niccolo29 care-a dat dovadă că ştie-a preţui gastronomia când cuişoare semănă-n ogradă30, ori ceata3'-n care-şi prăpădi moşia Caccia d'Ascian32 cu via dimpreună, iar zisul Orb33 îşi dovedi prostia. Şi ca să afli cine-ţi cântă-n strună şi pe senezi, ajungă-i-ar deochiul, îi ponegreşte-astfel şi se răzbună, priveşte-mă şi află că-s Capocchiu ce-n alchimie aflat-am lumii rost şi-aminte adu-ţi34, de nu mă-nşală ochiu, ce-ndemânatic soi de moimă35-am fost." 155 CÂNTUL XXX Cercul al optulea: Bolgia a zecea. Falsificatorii. Pe vremea când Junona', fremătând din pricina Semelei, pe tebani se răzbună, şi nu-ntr-un singur rând, înnebunit de dânsa, Ataman, văzându-şi soaţa cu copiii-n braţă, se repezi strigând cu gând viclean: „Cu pui cu tot când mi-or ajunge-n faţă voi prinde-n laţ leoaica pe cărare", şi-apoi, uitând că le dăduse viaţă, pe cel mai vârstnic îl cuprinse-n gheare, zdrobindu-l ca să-şi curme-n piept mânia, iar ea cu cel'lalt se-azvârli în mare; şi când ursita zdruncină trufia troienilor adânc în piept sădită, încât Priam pieri cu-mpărăţia, 2 Hecuba -nlăcrimată şi robită, văzându-şi moartă fata ei cea bună şi pe băiat zăcând pe mal, muncită de mii de chinuri, se-apucă nebună să-şi plângă-urlând ursita şi norocul cum urlă câinii de pripas la lună. Dar n-a fost furie3 să-şi reverse focul şi nici în fiare sau duşmani să-ncapă, nici la troieni, nici la tebani ca-n locul 156 pe unde stăm şi doi căzniţi în groapă văzui muşcând tot ce- apucau de-a rândul turbaţi ca porcii4 când din cocini scapă. Unul sări şi-l încolţi flămândul de ceafă pe Capocchiu şi osânza i-o scărpina, pe mal5 în jos trăgându-l. Iar aretinul6 tremurând ca frunza: „E Gianni Schicchi7,-mi spuse, vârcolacul ce ne despoaie maţele şi rânza". „Dea Domnul, zis-am, ca nicicând gonacul să te-ncolţească- atare-n hăituire, dar cine-i cel'lalt înfrăţit cu dracul?" „Acela-i duhul8 preaspurcatei Mirre ce pângărind iubirea- ncuviinţată, îşi făuri din propriu-i tată mire, păcătuind într-alta preschimbată, aşa precum şi celălalt9 tâlhar, ce-aleargă-ntins, se preschimbă pe dată în mortul Buoso ca să aibă-n dar pe cea mai mândră10 şi- ncercată iapă, cu şiretlic prostindu-l pe notar''." Pierind apoi fugarii-ntr-o hârtoapă, sătul de ei şi cât i-am fost urmat, privii-mprejur să văd şi alţii-n groapă. 12 Şi-un duh văzui, ce de-ar fi fost scurtat din stinghii-n jos şi n-ar fi-avut picioare jurai că-i cobză cât era de-umflat. Cumplitul beteşug ce-n mădulare strecoară-ncet umoare- nveninată13, de chipu-i supt14 iar pântecul căldare, 157 să stea-l făcea cu gura larg căscată ca ofticoşii-n setea lor fierbinte, c-o buză-n sus şi alta-n jos culcată. „O, voi ce liberi, se rosti-n cuvinte, aţi scoborât la cei ce trag în ham15, şi nu ştiu cum, priviţi şi luaţi aminte ce cazne rabdă meşterul Adam: în viaţă n-am dus lipsuri sau nevoi şi-acum că-s mort un strop de apă n-am. Din Casentin pâraiele-n şuvoi16 ce-n Arno se revarsă rând pe rând şi-adună-n vaduri umbre reci şi moi, mereu aceleaşi îmi revin în gând şi nu-n zadar, căci dorul lor m- aţine mai rău ca boala, când le-aud curgând. Dreptatea cruntă-şi bate joc de mine vădindu-mi locu-n care-am fost viclean, ca să slobod şi mai vârtos suspine. Romena17 zic, cetatea-n care bani bătut-am falşi18, strălucitori şi grei şi ars am fost pe rug de florentani. Dar de-aş putea să-i văd pe câteşitrei19, pe Guido şi pe ceilalţi în mormânt, un puţ întreg aş da voios pe ei. Dintr-înşii unu-a şi căzut20 înfrânt, pe câte alţii dau să se- nţeleagă; dar ce pot face-n halu-n care sunt? De-ar fi să am măcar un strop de vlagă cât să străbat un veac de-a-lungu-o şchioapă de mult timp brâna-aş fi bătut-o întreagă 158 ca să-l găsesc cu ceilalţi morţi de-o teapă, deşi-n lungime unşpe leghi bag seamă şi-n lat jumate se afundă-n groapă. Din cauza lor plătesc Gheenei vamă, căci ei m-au pus să bat florini de soi, c-o parte aur21 şi trei părţi aramă." „Dar cine sunt, îl întrebai, cei doi de-a dreapta ta, ce aburi scot22 deodată, ca mâna udă când e iarna-n toi?" Aci-i găsii, răspunse el; din gloată nicicând de-atunci n-au mai ieşit afară şi nici nu cred c-or mai ieşi vreodată. Pe Iosif dânsa23 îl făcu de-ocară, iar dânsu-i Sinon24, grecul ce-a-nşelat; de fierbinţeli miros-atare-a sfară." Şi unu-atunci, pesemne înciudat25 că-l ponegrise, l-apucă de robă şi-i trase-un pumn în pântecul umflat, de lovitura bubui ca-n tobă; mânios la rându-i, meşterul Adam nu se sfii să-i dea şi dânsu-o probă, şi-i arse-o palmă mormăind cu-alean:26: „Oi fi olog, nu zic, pe la picioare, dar braţe, slavă Domnului, mai am". „în drum spre rug, grăi cel'lalt, nu-mi pare c-ai tras folos din braţe27 şi din coate, d-ai tras în schimb când făureai parale." Şi-atunci Adam: „Aicea ai dreptate; dar cu troienii când golit-ai sacul28 nu te-ai temut să juri cu strâmbătate". 159 „Eu mincinos, tu calpuzan săracul; eu un păcat am săvârşit anume, dar tu-ai făcut mai multe decât dracul." „Uitat-ai bazna cu-armăsarul, spune? făcu cel'lalt, cu pântecul tambură; nu-ţi crapă-obrazul că te ştie-o lume?" „Crăpa-ţi-ar ţie limba arsă-n gură şi umfle-ţi burta pân-o sta să fete spurcata zeamă ce prin sânge-ţi cură." Grăi cel'lalt: „Latră de zor, băiete, că-n clevetiri de mult pierduşi măsura, dar de mă umflu şi mă sting de sete, pe tine-n schimb te mistuie arsura şi ca să lingi un strop de prin clondire, n-ar fi de lipsă să-mi bat prea mult gura." Eu ascultam29 câte puteau să-nşire, când domnul meu mânios: „Dă-i înainte! Puţin lipseşte să nu-mi ies din fire!" Atâta furie revărsă-n cuvinte, încât ruşinea30 mă-ncolţi ca-n cleşte, de şi-azi roşesc când îmi aduc aminte. Şi ca şi cel ce-n somn se zvârcoleşte şi vrea visând să fie vis durerea şi ceea ce-i să nu fi fost râvneşte, aşa şi eu, căci îmi lipsea puterea să-mi cer iertare, când de fapt, de ea, mă-nvrednicea, fără să ştiu tăcerea. „Greşeli mai mari31 decât greşeala ta, grăi Virgil, ruşinea-n lacrimi spală; alungă-amarul deci şi nu uita 160 că ţi-s vecin şi vorba mea nu-nşală, oriunde-n drum vei da din întâmplare de-atari mişei şi-atare ciondăneală; căci să-i asculţi e josnică purtare." 161 CANTUL XXXI Puţ ui giganţilor. Aceeaşi limbă1 ce-mi muşcă făptura pe-obraji punând culoarea stacojie, găsi şi leac s-aline muşcătura, ca lancea2 lui Ahil ce-n bătălie, pre câte-aud, stârnea în duşmani jalea şi-apoi, era prilej de bucurie. Urcarăm dar, lăsând în urmă valea3, pe râpele care-o încingeau deşarte şi n-am dat glas cât străbăturăm calea. Nici zi deplină nu era, nici noapte4 şi-n zare-mi ochii nu găseau răsunet, dar auzii sunând un corn departe şi bubuind5 mai gros decât un tunet, încât potrivnic6 căii ei amare, privirea mea se răsuci spre sunet. De bună seamă n-a vuit mai tare nici cornul lui Orland7, când războind pierdu-mpăratul a oştirii floare. Puţină cale străbătui privind şi nişte turle8-ntrezării în şire, încât rostii: „Oraş, ori ce-o fi fiind?" Şi-atunci maestrul: „Fiindcă-a ta privire prin noapte-n zare a vedea se zbate, greşeşti în gând, dând frâu la închipuire. 162 1 Ci-odată-ajuns, ai să pricepi cum poate să-nşele depărtarea; urcă treapta şi vino deci, să nu rămâi la spate." Mă prinse-apoi cu dragoste de dreapta şi „Pân-om da, grăi, de- acel făgaş, ca să nu-ţi pară prea ciudată fapta, să ştii că-n zări nu-s turnuri de oraş, ci până-n brâu9, în puţul ce-ntăreşte al râpei mal, stau cete de uriaşi". Aşa precum când ceaţa10 se răreşte desprinzi pe-ncetul câte- ascunse stau în pâcla deasă ce văzduhu-umbreşte, aşa şi-aici, treptat, cum se-apropiau a râpei maluri şi vedeam ce-ascund, mă lămuream şi spaimele-mi creşteau". Căci tot aşa precum în cerc rotund Montereggion12 de turnuri se-ncunună, la fel şi-aici, pe maluri, din străfund, se înalţă falnic, făurind cunună, uriaşi cumpliţi pe care din tării îi ceartă încă Jupiter13 când tună. Şi de-unde stăm prindeam a desluşi obraji şi piept, din pântec o frântură şi-aşijderi mâini şi spete arămii. Bine-ai făcut14 când ţi-ai uitat, Natură, să-i zămisleşti şi l-ai lipsit pe Marte de-atari voinici ce nu cunosc măsură. Iar de-ai urmat să făureşti aparte balene-n mări'5 şi elefanţi, haină nu te-ai vădit, ci înţeleaptă foarte; 163 A căci mâinii-n care vrerea rea se-îmbină cu judecata, ascuţindu-i spada, nu-i om în stare-n luptă piept să-i ţină. Văzui un chip prelung şi lat cât roata de pin15 la Roma, în lăcaşul sfânt, şi pe-o măsură oase, trup şi noada, încât din râpa ce-i urzea veşmânt din brâu în jos, vădea atâta glia, că trei17 frisoni puşi cap în cap, la rând, s-ar fi falit zicând că-i prind bărbia; vreo zece coţi din trupul lui zării din jos18 de locu-n care-ţi prinzi mantia. „Raphel19 may arrech zabi almi", strigă furios cu glasul lui cel gang ce-n psalmi mai dulci nicicând nu se rosti. Şi-atunci poetu-i zise: „Duh nătâng, vezi-ţi de corn20 şi suflă-n el turbat, când uri şi patimi de gâtlej te strâng. Priveşte-ţi gâtu-n hăţuri înhămat de care cornul îţi atârnă- anume şi vezi pe piept ce dâre ţi-a lăsat." Şi mie-apoi: „El singur îşi dă nume: Nemrod21 e el şi din născoada lui nu se vorbeşte-un singur grai pe lume. Dar să-l lăsăm; e de prisos să-i spui; căci neînţeleasă vorba ta22 îi pare şi-aşijderea şi graiul său oricui." Pornirăm dar, de-a stânga pe ponoare23 şi ne-am tot dus, drum de-o săgeată-n scut24 când de-altu25-am dat, mai trufaş, pe cărare. 164 N-aş şti să spun ce meşter neîntrecut îi cetluise dreptul pe spinare şi braţul stâng în faţă petrecut c-un lanţ cumplit ce-l fereca atare, că din grumaz pân' la şezut, în lat de cinci ori pieptu-i cuprindea-n strânsoare. „Acesta-i cel ce-n luptă-a cutezat pe însuşi Zeus să-l înfrunte, frate! grăi Virgil; de-aceea-i ferecat. 26 Fialte -a fost şi-a arătat ce poate când zeii fură încercaţi din greu: ci-n veci de-acum i-s braţele legate." „De-i cu putinţă,-aş vrea, grăit-am eu, cu ochii mei să cântăresc făptura uriaşului pe nume Briareu27." „Pe-Anteu28, răspunse, '1 vei vedea şi gura ai să i-o-auzi; el nu-i legat29 la braţă şi-n fund ne-o duce, unde-i deasă zgura. Departe-i cellalt, scufundat în ceaţă, legat şi-aşijderi făurit de vremuri; atâta doar că-i şi mai crunt la faţă." N-a fost nicicând să zguduie cutremur vreun turn cu-atare- nverşunat năduh, de cum Fialte fu cuprins de tremur. Simţii deasupra-mi moartea prin văzduh şi spaima ei, socot, m- ar fi răpus de n-ar fi fost să-l ştiu legat burduf. Pornirăm dar la drum şi ne-am tot dus pân' la Anteu ce se iţea- ntre răi, chiar fără cap, vreo cinşpe coţi în sus. 165 „O, tu, ce-n poala fericitei văi30 în care Scipio-şi preacinsti străbunii, când Hanibal fugi cu toţi ai săi, adus-ai pradă mii de Iei în funii şi care-n luptă, de-ai fi fost cu ei31, cu fraţii tăi, precum cred încă unii, ai Terrei fii i-ar fi învins pe zei, ne pune jos, te rog, nu-ţi fie greu, unde Cocito32-ngheaţă pe mişei. Nu ne-ndruma spre Tizi sau Tifeu33; acesta-aici a spune nu se teme; te-nclină deci, nu te codi, Anteu! 34 El va să-ţi poarte faima peste vreme, căci va trăi ierni lungi şi veri aprinse, cu zile-n cer Cel sfânt de n-o să-l cheme." Astfel grăi maestrul, şi-l cuprinse Anteu cu braţul ce stârni fiori în Hercule35 când şalele-i încinse. Simţind Virgil că-l prinde de subsori: „Hai, vino, zise, să te- apuc". Şi-atare un trup făcurăm36 aprigei strânsori. Cum de la poale Garisenda37-ţi pare, când norii cerul către ea-l brăzdează, c-atârnă-asupra-ţi straşnică şi mare, la fel Anteu38 când aşteptam cu groază să-şi plece braţul, de-aş fi vrut (ci-n van) altei cărări39 să-mi dărui trupu-n pază. Dar blând ne puse-n fund, unde Satan40 cu Iuda-n doi se scaldă în otravă, şi-n pripă-apoi, pe cerul de catran, se înălţă41 ca un catarg de navă. 166 CÂNTUL XXXII Cercul al noulea: Trădătorii. Zona întâi, Căina: trădătorii de rude. Zona a doua, Antenora: trădătorii de patrie sau de partid. Bocea degli Abaţi. Contele Ugolino della Gherardesca. De-ar fi să am1 cuvinte potrivite cu-adâncul sur ce poartă-n spate2-o lume, cuvinte grele, aspre şi dogite, mi-aş stoarce mintea strop de strop s-adune în versuri miez; dar fiindcă n-am s-aleagă, cu teamă încep şi cu-ndoieli a spune. Căci nu-i uşor, nici lucru nu-i de şagă s-arăţi ce-ascunde-al lumii fund3 în pivă, şi nici de grai4 ce-abia-abia se-ncheagă. M-ajute dar fecioarele5 ce-n stivă clădiră pietre, pe-Antifon plăcându-l, spre-a fi cu fapta versul deopotrivă. O, voi, scursori6 ce locuiţi străfundul7 ce-n rime greu de pomenit se-arată, mai bine oi v-ar fi făcut preablândul! Cum stăm în puţ pe marginea-nclinată, mai jos decât uriaşul8 din poveşti, şi cum priveam spre zidu-nalt, deodată un glas strigă: „Ai grijă cum păşeşti, să nu-mi calci fraţii-n calea ta semeaţă şi biata ţeastă-n mers să le stâlceşti". Drept care eu mă răsucii şi-n faţă văzui sub mine-un lac ca sticla stând, căci apa lui se prefacuse-n gheaţă. 167 Nici Donul sus, sub pururi ger curgând, nici Dunărea pe-al nemţilor hotar polei mai gros nu cred c-a prins nicicând ca cel de-aci; căci ar fi fost zadar şi-un munte-ntreg9 să cadă-n el povară; nici către mal n-ar fi trosnit măcar. Cum sade broasca-n lac cu capu-afară orăcăind, când grânele10 se coc şi-n vis ţăranca spice-n lan doboară, la fel în gheaţă stau mişei pe loc, până la fălci înfipţi cu mâini şi spată, bătând din dinţi cu mâini'' ca berzele din cioc. Ţineau cu toţii faţa-n jos12 plecată, prin gură13 dând dovada iernii-n toi, şi-a chinului prin pleoapa-nlăcrimată. Privind dintâi jur împrejur şi-apoi în jos, văzui doi strânşi atare-n gheaţă, că păru-n cap li se-ncâlcise sloi. „Au cine sunteţi voi cei prinşi în braţă?" grăii; iar ei, lăsându-şi capu-n ape, în jos pe spate, mă priviră-n faţă; ci ochii lor14, scăldaţi dintâi sub pleoape, porniră-a curge-n lacrimi calde,-amare, de ger sleite şi-ncleştate-aproape. Nicidând o scoabă15 n-a strâns grinzi mai tare; drept care ei, ca ţapii16, pe-ntrecute se luară-n coarne, vineţi de turbare. Şi-un duh atunci, cu-urechile căzute de-atâta ger şi faţa-n jos, anume, „De ce, grăi, privirea ta se-ascute 168 17 ca-ntr-o oglindă ? - Aceştia doi în lume cu-al lor părinte stăpâniră valea unde Bisenzo se revarsă-n spume. Sunt fraţi18; dar nici de-ai bate-ntreagă calea acestui brâu, nu vei găsi vreodată mai vrednic duh să-şi rabde-n gheaţă jalea: 19 nici cel cu pieptul şi-umbra sfârtecată de spada lui Arthur ce-l găuri, Foccaccia20 nu, nici ţeasta ridicată ce văzu-mi ia şi care printre vii fu Sassol21 Mascheroni, blestematul; de eşti toscan, de bună seamă-l ştii. Şi-acum ca să te-astâmperi cu-ntrebatul să ştii că-s Pazzi22 şi pe căi greşite l-aştept pe Carlo23 spre-a-mi umbri păcatul." Văzui apoi de frig învineţite mulţimi de chipuri, îngrozit cum stăm, de şi-azi mă-nfrică bălţile sleite24. Şi-n timp ce-n doi cu domnul meu păşeam pe unde-atârnă-a lumii-ntregi cădere şi eu, în gerul veşnic, dârdâiam, de-a fost destin ori întâmplare-ori vrere25 n-aş şti să spun, dar unui duh grumazul şi faţa-n mers i le izbii-n putere. „De ce mă calci?26 îşi revărsă necazul. De n-ai venit trimis cu tâlc de-acei din Montapert27, la ce-mi stâlceşti obrazul?" „Aşteaptă,-am zis, maestre, pe polei să-mi spulber o-ndoială şi porunci ca să zoresc pe urmă dă-mi cât vrei." 169 Şezu maestrul şi-am grăit atunci spre el ce blestema cu- nverşunare: „Au cine eşti de-atari sudălmi arunci?" „Răspunde tu, grăi, care-n picioare prin Antenor ne calci cu câinoşie, că viu să fii şi n-ai izbi mai tare." „Sunt viu şi drag s-ar cuveni să-ţi fie, să ştii — de faima ţi-e şi-n iad ispită -că numele28 ţi—I voi cânta-n poezie." „Uitarea-aş vrea29, răspunse, să mă-nghită; te cară dar şi pune- ţi gurii frână, căci nu-i de noi făgada ta smintită." De chică30-atunci îl apucai c-o mână strigând: „Ori spui şi mi te smulgi tăcerii ori fir de păr nu-ţi las pe căpăţână". Drept care el: „De-ar fi să-mi smulgi toţi perii eu tot nu-ţi spun - şi iar zvârli sudalmă. Stâlceşte-mă, dar n-ai cum să mă sperii." Eu stăm cu păru-i răsucit în palmă (şi multe smocuri i-oi fi smuls, vezi bine) iar el lătrând, cu faţa-n jos, când calmă o umbră zise: „Bocea, ce-i cu tine? De clănţănit nu eşti sătul pe- afară? Mai şi blestemi? Te calcă dracii-ori cine?" „înghite-ţi limba, vânzător de ţară, i-am spus. De-aici nimica-n veci se schimbă, voi şti pe sus să mi te fac de-ocară31." „Fă cum pofteşti, dar şterge-o, şi din drimbă de-o fi să cânţi, să- mi pomeneşti şi soţul ce s-a vădit atât de lung la limbă. 170 Căci de la franci furat-a bani pohoţul şi «L-am văzut, să spui, pe Buoso32 care înfruntă ger şi-şi plânge-amar negoţul». Iar de-or avea şi alţii sus cătare, să ştii c-aici e Beccherin33. Toporul Florenţei gâtu-i căsăpi atare. Şi Soldanier şi Ganellon34 seniorul, cu Tebaldello35 din trădarea cui pieri Faenza când dormea poporul." Pornisem cale când în puţ văzui 36 doi strânşi atare,-ncât un cap rozându-l pe celălalt, părea că-i cuşma38 lui. Şi cum îmbucă din dărab flămândul, la fel cu dinţii-l înşfăca năprasnic, în dreptul cefii, pân' la os muşcându-l, de nici Tideu39 nu se vădi mai vajnic când se-nfrupta din ţeasta retezată, de cum acesta-nfuleca din praznic. „O, tu, ce ura ţi-o reverşi spurcată ca fiara,-am zis, în codru hămesită să-mi spui de ce; şi eu mă prind drept plată, de-o fi să-ţi aflu jalea-ndreptăţită şi ura ta cu vina pe-o măsură, să-ţi dau pe lume plata cuvenită, de nu va fi să-mi sece40 limba-n gură." 171 CANTUL XXXIII Cercul al noulea: Trădătorii. Zona a doua: Antenora. Contele Ugolino. Invectiva împotriva Pisei. îşi şterse duhu-gura1 însângerată, când m-auzii că înspre el grăiesc, de părul cefii pân' la os mâncată şi-apoi rosti: „Tu-mi ceri2 să scormonesc .dureri adânci şi fără leac ce-n mine, şi nerostite, plânsul îl stârnesc. Dar dacă vorba-mi va rodi ruşine pe lume sus acestui pui de Iudă, voi face grai şi lacrimi3 să se-mbine. Nu ştiu ce har te-a scoborât ori trudă aci-ntre noi; dar după grai4, vecin cu-a mea cetate te ghicesc şi rudă. Afla-vei deci că-s contele-Ugolin5 şi-acesta-aici cu care mintea- mi pui6 Ruggieri7 fu, episcop mare-n cin. Că prin minciună, la porunca lui am fost închis, deşi-i dădeam crezare, şi-apoi răpus, e de prisos8 să-ţi spui; dar cât de cruntă9 moartea la-nchisoare n-ai cum să ştii, căci nu ţi-a fost vădită: ascultă dar de ce-l urăsc atare. Prin geamul strâmt al turlei10 poreclită de când cu mine turla foamei" şi-unde şi alţii-or plânge, de trei ori12 cernită 172 văzusem luna cum de noi se-ascunde, când într-o noapte-avui un vis13 arcan şi-n viitor putui prin el pătrunde. Pe-acesta-aici părea că-l văd şoiman, cum hăituieşte-un lup cu pui pe-un munte14 ce-ascunde Lucea ochiului pisan. Urzise-astfel încât să meargă-n frunte Gualand15, Lanfranchi şi Sismondi-n rând şi-aveau cu ei căţele iuţi şi crunte. Ci-n goana smulsă, lup şi pui curând căzură la pământ şi colţi de câine înfipse haita-n trupul lor plăpând. 16 în zori , când mă trezii, cum ar fi mâine, văzui feciorii-n preajmă, albi ca varul, şi-i auzii prin somn cerşindu-mi pâine. Eşti împietrit de, nu pricepi amarul şi presimţirea ce-mi dădea fiori; de-acum nu plângi17, au când ţi-e plin paharul? La ceasul când veneau cu prânzul lor erau şi dânşii treji şi- acelaşi gând' pândea şi-n ei de rău prevestitor. Şi-atunci din turlă auzii bătând19 piroane jos, în porţile închise şi-n ochi feciorii mi-i privii pe rând Eu nu plângeam: durerea mă-mpietrise20; dar ei plângeau şi Anselmuccio-al meu:21 «De ce taci, tată22, şi te uiţi?» îmi zise. Dar tot n-am plâns, ci suspinând din greu, până ce luna fu de zori înfrântă o zi23 şi-o noapte am tăcut mereu. 173 24 Dar când miji prin ferestruica strâmtă lumina zilei şi văzui prin ea pe patru feţe25, faţa mea răsfrântă, am prins cu furie mâinile-a-mi muşca, iar ei26 crezând că foamea mi-o ogoi, sărind strigară: «Tată, ne-ar durea mult mai puţin dac-ai muşca din noi, căci trup ne-ai dat tu însuţi şi de dânsul e dreptul tău, de vrei, să ne despoi». Tăcui atunci ca să le stâmpăr plânsul şi-aşa-am rămas. Pământul să se crape27 mi-aş fi dorit şi să mă-nghită-ntr-însul! Ci-n ziua patra, Gaddo28, dând să scape, în faţa mea se azvârli strigând: «Ajută-mi, tată, dacă-mi eşti aproape!» îşi dete duhu-apoi; şi rând pe rând pe câteştitrei, până-mi pierdui vederea, precum mă vezi, aşa-i văzui căzând. Orbit de plâns pornii să-i cat şi fierea mi-o revărsam strigându-i morţi pe nume, până ce foamea29 birui durerea şi mă-nvoi să mă petrec din lume." Şi-aci sfârşind, uită de noi, străinii, şi-n biata ţeastă-nfipse colţi de câne. Ah, Pisă30, Pisă, leagăn al ruşinii din mândra ţară unde si răsună, de nu se-ndeamnă-a te stârpi vecinii31, Caprara32 şi Gorgona dimpreună astupe Arnul, ca să-ţi fie haznă să piară-n el ciulini şi mătrăgună. 174 Căci de-a umblat despre cetăţi33 o baznă, că Ugolin te-ar fi lipsit de ele, la ce i-ai pus şi pe feciori la caznă? Plăpânda vârstă-i mântuia de rele pe câteşipatru, Ugoccion, Brigate34 şi ceilalţi doi35 ce-am pomenit cu jele. Pornirăm36 dar, şi-n gheaţă-nveşmântate văzurăm umbre ce răbdau câineşte cumplitul ger, întinse larg pe spate37. să plângă-aici chiar chinul38 le opreşte, şi acum în ochi durerea lor nu-ncape, se întoarce-n trup şi cazna le-o sporeşte. Amare lacrimi se căzneau să scape, dar în cleştar se prefăceau pe dată şi ca-n potir 39 li se-adunau sub pleoape. Deşi-mi simţeam ca talpa de ciuboată sărmana piele-n gerul crunt, pe faţă, şi bătucită cum n-a fost vreodată, tot îmi păru că simt un vânt prin ceaţă şi „Cine-l iscă-am întrebat. De unde? E cu putinţă40 vânt aici pe gheaţă?" „Curând, răspunse, vei ajunge unde vedea-vei singur cine-l mână-ncoace şi ochii tăi41 ei înşişi ţi-or răspunde." Şi-un duh atunci, din recea lui găoace, „O, voi42, strigă, ce-aţi uneltit în viaţă, atare-ncât străfundul loc vă face, desprindeţi vălul43 ce-mi atârnă-n faţă să pot prin lacrimi jalea să-mi desclei, până ce plânsu-n ochii mei nu-ngheaţă." 175 „Spune-mi ce-ai fost, am zis atunci, de vrei să ţi—1 desprind, şi de vei fi-nşelat, mă-nghită gheaţa44 în străfundul ei." „Sunt Alberigo45, cel ce-am ospătat mesenii strânşi cu poame- otrăvitoare, drept care-acum culeg ce-am semănat." „Eşti mort?46 grăii. E cu putinţă oare?" şi duhu-atunci: „N-am veşti de nici un fel de trupul meu pe lumea trecătoare; căci brâu-acesta47-i rânduit astfel că poate-un mort de-a lungul să-l colinde, fără c-Atropos48 să-l fi-mpins în el. Şi ca să poţi mai bucuros desprinde cumplitul văl în sticlă preschimbat, să ştii că-n clipa-n care-un suflet vinde, aşijderi mie, trupul lui e luat de-un diavol care îl struneşte zi şi noapte atât cât să trăiască-i dat. Mişelul suflet se prăvale-aci; şi poate duhul care-mi calcă urma îşi plimbă49 încă trupul printre vii. Socot că-l ştii de-ai coborât acuma: e Branc d'Oria50 el, şi-n promoroacă de ani îndură gerul crunt şi bruma." „Nu-i cu putinţă, i-am răspuns, să zacă cu tine-aicea pe sub gheaţă-ascuns, când51 bea, mănâncă, doarme şi se-mbracă." „în groapă sus, grăi întru răspuns, pe unde dracii-ncing catranu- n hău, Michele Zanche nici n-a fost ajuns 176 când el lăsă un drac în trupul său şi-al unui văr53, aşijderea 52 mişel, cu care-alături s-a dedat la rău. M-ajută-acum, că nu mai văd de fel!" strigă; dar eu îl părăsii-n cărare şi drept am fost54 de-am fost mojic cu el. Ah, genovezi55, certaţi cu cinstea-atare că numai rele uneltiţi în gând, cum vă mai rabdă cerul sfânt sub soare, când printre voi găsii un duh56 şezând cu cel mai rău dintr-a Romagnei nume57 şi-şi scaldă-aici suflarea lui, părând că-i încă viu în trupul lui pe lume? 177 CANTUL XXXIV Cercul al nouălea: Zona a patra şi ultima: Giudecca. Trădătorii de binefăcători. „Priveşte-acum, grăi Virgil, în faţă Vexilla regis prodeunt inferni1, de poţi cu ochiul desluşi prin ceaţă." 2 Cum vezi spre seară când e sur pământul şi neguri groase se coboară-n zare o moară-naltă cum o-nvârte vântul, aşa văzui ceva diform şi mare3 şi m-am ascuns după Virgil din mers, căci vântu4-n şes sufla cu-nverşunare Cu teamă-aştern câte-am văzut5 în vers, căci pe mişei abia-i zăream acum, ca printr-un geam, nedesluşit şi şters. Sub gheaţă stau, întinşi sau drepţi, oricum, în tălpi sau creştet, pe când alţii-n frângeri cu arcul stau, din şale rupţi, duium. Şi-ajunşi afund pe valea-n veci de plângeri, ca să-mi arate domnul meu prin ceaţă pe cel mai mândru6 făurit din îngeri, se trase-n lături şi mă-mpinse-n faţă, „Acesta-i Dis7, zicând, şi bărbăţie s-arăţi aicea şi curaj învaţă". Nu mă-ntrebaţi ce spaimă-am tras, vai mie, şi ce fiori mă scuturau prin spate: puţină-i vorba când se cere-a scrie. 178 Nici mort eram, nici nu trăiam a toate; dă-ţi seama deci, de mă- nţelegi, creştine, ce-nseamnă viu, să mori pe jumătate. Voievodul negru8-al tristelor destine ieşea din gheaţă până jos spre maţe; dar eu m-asemui c-un uriaş mai bine decât uriaşii cu-ale sale braţe; socoate9 dar ce trup îi dase muma ce-atare labe-i făuri drept soaţe! De-a fost frumos pe cât de hâd e-acuma şi tatăl10 şi-a-nfruntat cu-nverşunare, pe drept din el îşi trage răul numa. Rămas-am mut de spaimă şi mirare când ţeasta" lui văzui c- adăposteşte un chip la mijloc, roşu-nchis12, îmi pare, şi alte două ce rânjeau drăceşte de peste umeri, drept în sus, egale şi-ngemănate13 se-ntâlneau în creştet. Cel drept bătea în alb-gălbui spre poale, iar cel de-a stânga se vădea atare precum pălmaşii de pe Nil14 de vale. Şi-un rând de-aripi purta sub fiecare, croite-anume pentru el, uriaşe, cum n-am văzut pânze mai mari pe mare. De pene smulse15, se-nchirceau golaşe ca de lilieci şi când zbătea din vele16 trei vânturi reci suflau prin hău vrăjmaşe, de-ntreg Cocitul îngheţa de ele; din ochi plângea şi bale, spumegând, pe trei bărbii scurgea dintre măsele. 179 Ca meliţa bătea din dinţi rupând cu fice gură piept, grumaz, picioare, şi trei deodată canonea muşcând. Dar cel din faţă, înşfăcat şi-n gheare, colţoşii dinţi nici că-i simţea-n făptură, căci zece piei îi jupuia-n spinare. „Acesta-aici, ce chin mai mare-ndură e Iuda17, zise domnul meu, şi zace cu trupu-afară şi cu capu-n gură. Iar din ceilalţi, cel care-atârnă-ncoace din gura neagră spânzurând, e Brut18, (cumplit se zbate, precum vezi, dar tace19), iar cellalt Cassiu20, mai voinic făcut. Ci noaptea suie; nu-i de noi răgazul. Să mergem dar, căci toate le-am văzut21." Pe voia lui i-nlănţuii grumazul, şi-aflând el loc şi vreme cu priinţă, când din aripă falfai viteazul, se agăţă de blana lui, velinţă, şi coborî cu viţele-i prelunge, strivit de zid22 şi-a lui păroasă fiinţă. Iar când ajuns-a unde şoldu-mpunge şi-ncheietura prinde-n el răsad, maestrul meu, vărsând sudori de sânge, croi cu capul23 spre picioare vad şi merse-n sus ca la vreo zece şchioape, încât crezui24 că iar mă-ntoarce-n iad. „Te ţine strâns, căci prin atari25 hârtoape, grăi trudit, să urce-i scris, pe brâncă, cel care vrea de negrul fund să scape." 180 Apoi ieşi printr-o spărtură-n stâncă, mă puse jos, iar el un pas făcând sări cu grijă peste groapa-adâncă. Privii în sus spre Lucifer, crezând că-l voi zări cum l-am lăsat, pe brânci, dar îl văzui26 cu talpa-n sus şezând: şi cât de mare-mi fu uimirea-atunci închipuie-şi cei săraci cu duhul27, care nu ştiu ce punct am străbătut prin stânci. Şi-atunci Virgil: „Ridică-te-n picioare, grăi pripit, căci drumu-i lung şi-avan, iar soarele28 de mult sclipeşte-n zare". Nu-n încăperi ca de palat ne-aflam ci într-o hrubă cu pietriş podită, în care rază nu răzbea prin geam. „Maestre,-am zis, până-a lăsa smolită Gheena-n fund, acum ca şi-alte ori, adu lumină-n mintea mea-ndoită. De ce stă-n cap şi cu picioru-n nori? şi unde-i gheaţa ce- mbrăca mormântul? au cum ajuns-am din amurg în zori?" „Te crezi dincolo, i-auzii cuvântul, de locu-n care, cu tot trupul meu m-am prins de râma29 ce scurma pământul. Dincolo-ai fost30 cât scoborât-am eu; ci-odată-ntors, trecut-ai punctul-teacă ce-atrage-n sine tot ce-atârnă greu. Te afli-acum sub bolta31 ce se-apleacă potrivnic celei ce cuprinde-uscatul, sub culmea32 cărei fu sortit să zacă 181 cel răstignit ce n-a ştiut păcatul; tu stai pe-o palmă33 de pământ ce-şi are drept în Giudecca corespuns cu statul. E-n zori aici când ziua-acolo moare; iar cel ce35 trepte ne urzi 34 din bunde, stă bine-nfipt, şi-acum, tot în picioare. Căzu din cer pe-acest meleag, de unde uscatu-întins spre marea verde-albastră, de spaima lui36 se cuibări sub unde şi se retrase pe sub bolta noastră; înfricoşat lăsă-mprejur pustie37, pre câte vezi, şi se-nălţă în creastă38." E jos un loc39, cam cât în lung se-nscrie huruba-n stânci, de Belzebut departe, ce nu prin văz, ci prin auz te-mbie să-i .dai de urmă, căci un râu40l-mparte, ivit din gura unei stânci ce-adumbră izvorul lui, şi curge lin, deoparte. Pornirăm dar pe cărăruia sumbră spre lumea albă de lumini, prin prund, şi fără gând de-a poposi la umbră urcarăm sus şi printr-un ochi rotund zării la capul căii lungi şi grele podoapa bolţii4l-n cer, şi din străfund ieşirăm iar către lumini şi stele42. 